
Sfântul ierarh Grigorie taumaturgul sau Grigorie de Neocezareea (cca. 213 - cca. 
275 d. Hr.) a fost episcop al Neocezareii Pontului în secolul al III-lea. Autorul unei 
vaste lucrări misionare, convertind aproape toată Neocezareea la creştinism, Sfân- 
tul Grigorie este primul care a primit numele de taumaturgul, adică făcătorul de 
minuni. Teolog pragmatic, a oferit soluţii la toate problemele cu care se confrunta 
Biserica în vremea în care a trăit. Se spune că învăţătura despre Sfânta Treime i-a 
fost descoperită şi lămurită în urma unei minuni dumnezeieşti, de Sfântul loan 
evanghelistul, la porunca directă a Maicii Domnului. Prăznuirea lui în Biserica 
Ortodoxă se face la 17 noiembrie. 

In această lună (noiembrie), ziua a șaptesprezecea - Pomenirea celui dintru 
Sfinţi părintelui nostru Grigorie, episcopul Neocezareei, făcătorul de minuni 
(Minei) 


La Vecernie 
La Doamne strigat-am..., Stihirile pe 6, glasul al 8-lea: 


Podobie: Ce vă vom numi pe voi, Sfinţilor? Heruvimi că întru voi S-a odihnit Hri- 
stos, serafimi că neîncetat l-aţi proslăvit pe Dânsul, îngeri că de trup v-aţi lepădat, 
puteri că lucraţi minunile; multe sunt numele voastre şi mai mari darurile rugaţi-vă 
să se mântuiască sufletele noastre. 


Ce te voi chema Grigorie ? Lucrător, că patimile le-ai supus minţii? Privitor, că ai 
ales rodul înţelepciunii, învrednicindu-te vedeniei celei dumnezeieşti? Învățător 
dogmelor celor cereşti? Lucrător de cele sfinte, prea sfinţite? Făcător de minuni 
prea minunate ? Roagă-te să se mântuiască sufletele noastre. (de două ori) 


Ce te voi grăi acum prea cuvioase ? Povăţuitor celor rătăciţi şi celor bolnavi doc- 
tor? Dătător îndestulat celor lipsiţi, care cer de la tine? Dracilor prea tare izgoni- 
tor? Îndemnător nevoinţei mucenicilor, care prooroceşte străluceşti cu darul, vred- 
nicule de minune? Roagă-te să se mântuiască sufletele noastre. (de două ori) 


Ce te voi numi Grigorie? Tare surpător păgânătăţii celei fără de Dumnezeu? Hotă- 
râtor bunei-credinţe şi învăţător prea înţelept? De pace dătător nebiruit? Risipitor 

de războaie nesurpat? Vieţuitor prin munţi, şi văzător de cele de prin cetăţi? Roa- 
gă-te să se mântuiască sufletele noastre. 


Ce te voi vesti acum, prea cuvioase ? Următor apostolilor, că însuţi ai fost făcător 
de minuni? Că ai oprit râul cu chemarea lui Hristos? Şi ai uscat iezerul cel ucigător 
de fraţi? Stricător adunărilor celor luptătoare de Dumnezeu şi înmulțitor şi lumi- 
nător aşezământurilor creştineşti? Roagă-te să se mântuiască sufletele noastre. 


Slavă Tatălui şi Fiului şi Sfântului Duh, glasul al 6-lea 


Stând întru adâncurile privirii, prea înțelepte ierarhe al lui Hristos, te-ai învăţat ară- 
tarea cea dumnezeiască a Treimi, văzând mai înainte neabătut cu Duhul, pe Hri- 
stos Dumnezeul nostru, ne izvorăşti nouă adâncime de minuni. Prefăcând firea ape- 
lor cea umedă, în fire de piatră, şi pe purtătorul de grijă al capiştei, scăpându-l din 
rătăcirea cea întunecoasă, ai plecat pe izgonitori să se încredinţeze a crede adevă- 
rului. Şi arătându-te lor stâlp de dreaptă credinţă al bunătăţii, te-ai numit prooroc 
minunilor. Pentru aceasta te rugăm, nu înceta a ruga pe Mântuitorul pentru noi, să 
se mântuiască sufletele noastre. 


Și acum şi pururea şi în vecii vecilor. Amin. (a Născătoarei de Dumnezeu) 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Fiind alunecat cu mintea şi robit de înşelătorul cu înşelăciune, Mireasă a lui Dum- 
nezeu, către milostivirea ta cea prea minunată, şi către rugăciunea ta cea fierbinte 
scap eu ticălosul, Preasfântă Fecioară. Scapă-mă de legătura supărărilor şi a nevoi- 
lor, ceea ce eşti cu totul fără prihană, şi mă mântuieşte de năvălirile dracilor, ca să 
te măresc, şi cu dragoste să te laud, şi să mă închin ţie, şi să te măresc pe tine, Stă- 
pâna cea pururea fericită. 


A Crucii, a Născătoarei 


Văzându-Te, Doamne, spânzurat pe lemn, în mijlocul tâlharilor, Maica Fecioară, 
care Te-a născut fără de dureri şi fără de stricăciune, s-a rănit la suflet cu săgeată 
cumplită, şi se sfărâma la cele dinlăuntru suspinând cu amar şi fără de milă zgâ- 
riindu-şi faţa şi vărsând lacrimi de foc, cu suspin striga către Tine, Mântuitorule: 
Vai mie Fiul meu, inima mea cea prea dulce, cum pătimeşte acum fără dreptate? 


Stihoavna din Octoih. 

Slavă Tatălui şi Fiului şi Sfântului Duh, a sfântului, glasul al 6-lea 

Priveghere de la Dumnezeu ţi s-a dat ţie, înțelepte, asemenea ca lui Daniil. Că pre- 
cum aceluia visul, întru acest chip ţie şi s-a descoperit taina credinţei. Pentru aceea 
roagă-te, să se mântuiască sufletele noastre, cuvioase părinte. 


Şi acum şi pururea şi în vecii vecilor. Amin. (a Născătoarei de Dumnezeu) 


Cuvântul Arhanghelului ai primit, şi scaun de heruvimi te-ai arătat, şi în braţe ai 
purtat pe nădejdea sufletelor noastre, Născătoare de Dumnezeu. 


A Crucii, a Născătoarei 

Podobie: A treia zi ai înviat... 

Văzându-Te răstignit, Hristoase, ceea ce Te-a născut, striga: Ce taină străină este 
aceasta care văd, Fiul meu? Cum mori pe lemn, fiind spânzurat cu trupul? Dătăto- 
rule de viaţă. 

Troparul, glasul al 8-lea: Intru rugăciuni priveghind, la lucrările minunilor răb- 
dând, asemenea numire cu îndreptările ai câştigat. Ci te roagă lui Hristos Dumne- 
zeu părinte Grigorie, să lumineze sufletele noastre, ca să nu adormim întru moarte 


cu păcate. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a Născătoarei de Dumnezeu) 


La Utrenie 
Canoanele amândouă din Octoih, şi al sfântului pe 6. 
Canonul sfântului 
facere a lui Teofan 
Cântarea 1-a, glasul al 8-lea 


Irmos: Pe faraon cel ce se purta în căruţă, l-a cufundat toiagul lui Moise, cel ce a 
făcut minuni oarecând; în chipul Crucii lovind, şi despărțind marea, şi pe Israil 

fugătorul mergătorul cel pedestru l-a mântuit; pe cel ce cânta cântare lui Dumne- 
zeu. 


Arată întru mine, părinte Grigorie şi acum luminat lucrarea cea dumnezeiască a 
minunilor, scăpându-mă de adâncimea greşelilor mele, fericite, şi cu luminarea ta 
luminează-mă, ca după vrednicie să te laud. 


Ca un purtător de grijă, şi cu numele înţelepciunii numit şi înţelept, ai ales mai de 
cinste bun neamul sufletului decât dezmierdările trupului, fericite, culegând cu 
iubire de osteneală dogmele înțelepciunii, prin care aceea se hrăneşte, apropiindu- 
se de Dumnezeu, Grigorie. 


Văzând şarpele cel cumplit, Grigorie, că ai soră curăţia, ca pe un ajutor bun, a întă- 
râtat asupra ta pe zavistnici, pe care i-ai ruşinat părinte cu îndelungă răbdare, vin- 
decând pe femeia care era cuprinsă de patimi. 


Slavă Tatălui şi Fiului şi Sfântului Duh. 

La pământ străin petrecând, cuvioase, tuturor te-ai arătat cucernic pentru bunătăui, 
bun credincios şi iubitor de Dumnezeu, luând dar de la Dumnezeu a face minuni, 
prin care te-ai cunoscut, că ai strălucit în lume ca soarele, de Dumnezeu grăitorule. 
Şi acum şi pururea şi în vecii vecilor. Amin. (a Născătoarei de Dumnezeu) 

Din rădăcină împărătească, ai odrăslit Curată, şi ai născut pe Impăratul Hristos, pe 
Cuvântul lui Dumnezeu mai presus de gând şi de cuget, întrupat din curate sân- 
giurile tale, fiind în două firi şi într-un Ipostas. 

Cântarea a 3-a 

Irmos: Cel ce ai întărit cerurile... 

Curăţindu-ţi gândul de întreitele valuri ale patimilor, şi umplându-l de privire îndu- 
mnezeită, te-ai arătat lăcaş cu bună cuviinţa înţelepciunii, şi te-ai îmbogăţit cu da- 
rul proorociei Grigorie. 

Vorbind cu Scriptura cea insuflată de Dumnezeu, prea fericite, şi din multe feluri 


de vieţuiri înțelepţeşte alegând un chip de bunătate, l-ai întărit întru sineți, de Dum- 
nezeu înţelepțite Grigorie. 

Arătătorul de cele dumnezeieşti, cu dumnezeiască tăinuire învăţându-se taina bunei 
credinţe, ne-a luminat pe noi a cinsti Treimea întru o Fiinţă şi întru o fire, nezidită 
şi împreună veşnică. 


Slavă Tatălui şi Fiului şi Sfântului Duh. 


Povăţuindu-te de Dumnezeu, ca unul ce l-ai căutat cu dragoste, ai câştigat învăţător 
pe prea curata şi Născătoarea de Dumnezeu Maria, şi pe fiul tunetului, care te-au 
învăţat lumina Treimii, pe tine grăitorule de Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Toiag, care ai odrăslit pe Hristos, floarea nestricăciunii şi cădelniţă de aur, toţi pe 
tine te ştim, curată; care porţi în braţele tale, Cărbunele dumnezeieştii Fiinţe, de 
Dumnezeu fericită Fecioară. 


Irmosul: Cela ce ai întărit dintru început cerurile întru pricepere şi pământul pe 
ape l-ai întemeiat, pe piatra poruncilor Tale, Hristoase, mă întăreşte că nu este 
Sfânt afară de Tine, unule lubitorule de oameni. 


Sedealna, glasul al 3-lea: 
Podobie: Pentru mărturisirea... 


Nou Moise te-ai făcut prin fapte, luând tablele credinţei pe muntele arătării de Du- 
mnezeu celei de taină, punând lege popoarelor, buna credinţă a tainei Treimii, Gri- 
gorie. Pentru aceasta toți credincioşii cinstim pomenirea ta, prin tine cerându-ne 
mare milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a Născătoarei de Dumnezeu) 


Singură şi prea curată Maică Fecioară, te-ai făcut cort dumnezeiesc al Cuvântului, 
întrecând cu curăţia pe îngeri, ci dar cu apele tale cele dumnezeieşti, curățeşte-mă 
pe mine, care mai mult decât toţi m-am făcut ţărână spurcată cu păcatele trupului, 
ceea ce eşti cinstită, dându-mi mie prea curată, mare milă. 


A Crucii, a Născătoarei 

Mieluşeaua Cuvântului cea nespurcată, Fecioara, Maica cea nestricată, văzând pe 
Cruce spânzurat, pe Cel ce fără de durere a odrăslit dintr-însa, precum se cade ca 
unei Maici tânguindu-se striga: Vai mie Fiul meu, cum pătimeşti de voie? Vrând să 
mântuieşti pe om de patimile cele de necinste. 


Cântarea a 4-a 


Irmos: Tu eşti tăria mea, Doamne, Tu şi puterea mea, Tu Dumnezeul meu, Tu bu- 
curia mea; Cel ce nu ai lăsat Sânurile Părinteşti şi a noastră sărăcie ai cercetat-o. 
Pentru aceasta cu proorocul Avacum strig, către Tine: Slavă puterii Tale, Iubitorule 
de oameni. 


Pământului celui bun te-ai asemănat părinte de Dumnezeu înţelepțite primind să- 
mânţa Cuvântului, evangheliceşte o înmulţeşti însutit, încă şi acum Grigorie, adu- 
când cu învăţăturile tale pe cei ce cu credinţă cântă: Slavă puterii Tale, lubitorule 
de oameni. 


Ca fulgerul strălucind viaţa ta părinte, a gonit înşelăciunea dracilor; că de lumina 
bunătăţii tale, n-a putut să se atingă întunericul acelora. Pentru aceea mai marele 
capiştei, de la înşelăciunea cea pierzătoare de suflet, ca o piatră tăvălindu-se, se lu- 
minează. 


Invrednicitu-te-ai a vedea norul luminii celei dumnezeieşti, luând legea cea scrisă 
de Dumnezeu a teologiei, părinte, ca Moise te-ai învăţat adeverinţa. Pentru aceea 
te-ai arătat dătător de lege Bisericii lui Hristos, cugetătorule de Dumnezeu Grigo- 
rie. 


Slavă Tatălui şi Fiului şi Sfântului Duh. 


Abătutu-te-ai de la înşelăciunea ritorilor şi luminându-te cu darul Cuvântului, pă- 
rinte, cu adevărat ai luat putere bogată apostolească asupra dracilor; că mai marele 
întunericului, fuge de raza ta cea strălucitoare, Grigorie. 


Şi acum şi pururea şi în vecii vecilor. Amin (a Născătoarei de Dumnezeu) 


Sicriul care avea într-însul legea cea scrisă de Dumnezeu, pe tine cea fără prihană, 
te însemna mai înainte de departe, care ai zămislit în pântece nespus pe Cuvântul 
cel începător de viaţă, care hrăneşte din destul sufletele celor ce strigă: Slavă pu- 
terii Tale, lubitorule de oameni. 

Cântarea a 5-a 


Irmos: Pentru ce m-ai lepădat de la faţa Ta, Cela ce eşti lumină neapusă? Şi m-a 
acoperit întunericul cel străin pe mine ticălosul. Ci mă întoarce şi la lumina porun- 
cilor Tale îndreptează căile mele, rogu-mă. 


Cu lucrarea cuvintelor tale, ai ogorât inimile cele înţelenite şi ai semănat într-însele 
dumnezeiasca sămânță ierarhe şi ai adus Mântuitorului roadă de multe feluri, mân- 
tuire credincioşilor, grăitorule de Dumnezeu. 


Stătătorul înaintea lui Dumnezeu Fedim, fiind aprins cu râvnă, te-a uns pe tine, 
părinte, nefiind tu de faţă, bizuindu-se bunei credinţe şi vieţii tale celei curate şi nă- 
dăjduindu-se lui Dumnezeu, celui ce pe toate le vede, grăitorule de cele dumneze- 
ieşti, Grigorie. 


Cu curgerile dogmelor tale ai stins focurile cele idoleşti şi cu învăţăturile tale, ai în- 
tărit pe credincioşi, prea înțelepte, suindu-te ca Samuil la înălțimea ştiinţei şi te-ai 
făcut tare ca un copac. 

Slavă Tatălui şi Fiului şi Sfântului Duh. 

Înţelepţite de Dumnezeu ierarhe, cu rugăciunile tale mântuieşte-mă de cele cum- 
plite şi sparge zapisul greşelilor mele, părinte. Că preot fiind, ai luat de la Dumne- 
zeu putere să ierți greşelile. 

Şi acum şi pururea şi în vecii vecilor. Amin (a Născătoarei de Dumnezeu) 
Înfrumuseţatu-te-ai Fecioară cu frumuseţele cele curate ale fecioriei tale şi grozăvia 
cea urâtă a Evei celei dintâi o ai împodobit, născând pe Hristos, care dă îmbrăcă- 
mintea nemuririi, celor ce te cinstesc pe tine. 

Cântarea a 6-a 

Irmos: Curăţeşte-mă Mântuitorul... 

Făcând minunea, ai uscat iezerul cel ucigător de frate, şi pornirile râului le-ai oprit, 


înțelepte, înfigându-ţi toiagul care s-a şi făcut copac, cu voia lui Dumnezeu, Gri- 
gorie. 

Râvna lui Dumnezeu te-a mâncat pe tine, Grigorie, că nesuferind a vedea ocărân- 
du-Se Dumnezeu, ai pierdut poporul cel ce cugeta cele deşarte, cu rugăciunile tale, 
grăitorule de Dumnezeu. 


Slavă Tatălui şi Fiului şi Sfântului Duh. 


Vrând să te defăimeze pe tine, ticălosul evreu cel cu credinţă rea, s-a omorât, prea 
slăvindu-te pe tine Dumnezeu, ca pe o slugă dumnezeiască, că te-ai arătat împlini- 
tor poruncilor Lui. 


Şi acum şi pururea şi în vecii vecilor. Amin (a Născătoarei de Dumnezeu) 


Venit-a peste tine Preacurată, Duhul, care lucrează toate şi Cuvântul lui Dumnezeu 
s-a sălăşluit întru tine şi S-a făcut trup nepovestit, rămânând neschimbat. 


Irmosul: Curăţeşte-mă, Mântuitorule, că multe sunt fărădelegile mele şi mă ridică 
dintru adâncul răutăților, rogu-mă. Căci către Tine am strigat şi mă auzi Dumne- 
zeul mântuirii mele. 


Condac, glasul al 4-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


A multora minuni luând lucrarea, cu semne înfricoşate pe draci i-ai îngrozit şi bo- 
lile oamenilor ai gonit, prea înțelepte Grigorie. Şi făcător de minuni te numeşti, 
chemarea din fapte luând. 


Icos: Unde voi începe a alcătui laude, eu ticălosul? Văzând multe şi prea minunate 
lucruri. De voi începe din viaţa cuviosului, nicicum nu voi putea; că toată mintea 
covârşeşte dumnezeiască viaţa lui. lar de voi începe din minuni şi întru aceasta mă 
vol ruşina, că mai mult decât nisipul sunt. Pentru aceasta s-a numit de minuni fă- 
cător, chemarea din fapte luând. 


Sinaxar 


In această lună, în ziua a şaptesprezecea, pomenirea celui dintru Sfinţi părin- 
telui nostru Grigorie, făcătorul de minuni episcopul Neocezareei. 


Stih: Grigorie făcând minuni şi de demult, 
Stând de faţă la Dumnezeu, face minuni mai mult. 

Intru a şaptesprezecea zi, marele făcător de minuni a adormit. 


Acesta a fost în zilele împăratului Aurelian, din părinţi elini, şi dându-se numai-de- 
cât spre partea cea mai bună, a cunoscut adevărata credinţă în Hristos. Crescând el 
în vârstă, creştea şi buna credinţă într-însul. lar de mărimea şi mulțimea minunilor 
ce făcea, a dobândit numire numelui său, numindu-se făcător de minuni. 


Căci aflându-se încă la şcoală în Alexandria după obicei, învățând filosofia, merse 
la dânsul o femeie desfrânată, cu învăţătură ca să-l clevetească, îndemnată fiind de 
alți ucenici, ce erau cu dânsul, şi îndrăcindu-se ea pentru năpaste; şi scuturându-o 
Jos grozav, o tămădui sfântul cu rugăciunea sa. 


Văzut-a şi pe Preasfânta Născătoarea de Dumnezeu, împreună şi pe loan cuvântă- 
torul de Dumnezeu aievea, învăţându-l taina Sfintei Treimi. 


Și după ce se hirotoni episcop Neocezareei, de Fedim episcopul Amasiei şi după ce 
a mers la biserica ce i s-a dat spun că a făcut multe minuni, care nu s-au auzit. Şi 
mai mari decât a se crede. 


Că a pornit o piatră mare cât un munte cu rugăciunea, de a mutat-o într-altă parte. 
Și fund sfântul trecător, s-a abătut de a intrat într-o capişte idolească, unde a gonit 
dracii de acolo, şi după ce s-a dus sfântul, n-au mai cutezat să intre dracii acolo. 
Aceasta aflând cel ce purta grija capiştei, s-a mâniat pe sfântul. Iar sfântul a scris 
pe o hârtie: Eu Grigorie, zic ţie satano intră, şi punându-o în capişte, au intrat iarăşi 
dracii în ea. lar mai marele capiştei se îngrozi de o minune ca aceea. ŞI în loc de 
slujitor dracilor, se făcu îndată ucenic lui Hristos, apropiindu-se de marele Grigo- 
rie. 


Și un iezer mare ce făcea valuri ca marea, îl secă de-l făcu uscat. Secând împreună 
şi vrajba a doi fraţi ce avea între dânşii, zicând amândoi că a fost iezerul al lor, şi 
era vrajbă mare între dânşii. 


Oprit-a şi calea unui râu, rugat fiind de locuitorii de acolo, înfigându-şi toiagul în 
udătura pământului cea repede, adăugându-se minune peste minune. Că se vede 
unde se întoarce apa înapoi, ca şi cum s-ar fi temut a se atinge de toiag, care toiag 
uscat fiind, şi lhpsit fiind de fireasca umezeală, se făcu copac verde şi frunzos, şi 
nici îndelungarea vremii n-a stricat minunea, ci şi acum precum zic, ocolind apa pe 
departe, şi copacul stând atâţia ani, se propovăduieşte puterea lui Hristos, prin ma- 
rele Grigorie. 

Afară dintru aceasta, şi evreul ce s-a făcut că este mort, zăcând răsturnat, se făcu 
lucru adevărat, precum el s-a închipuit şi s-a făcut. 


Și odinioară iar făcând rugăciune în munte, se păru că este copac, celor ce-l căutau 
să-i facă rău. Şi a dat moarte în cei necredincioşi şi venind la credinţă îi mântui de 
moarte. 

Deci vrând să treacă către Domnul, mulţumi lui Dumnezeu, că fiind cetatea sa cu 
mulți oameni, şi fiind plină de necredincioşi, şi păgânătate, i-au lăsat aşezaţi în cre- 
dinţă, căci câţi au găsit în necredinţă, atâţia au şi lăsat pe cei ce au primit credinţa. 


Tot în această zi, pomenirea părintelui nostru cuviosului şi mărturisitorului La- 
zăr zugravul. 


Stih: Nu te zugrăveşte Lazăr pe tine acum Cuvinte, 
Ci neprins de văpsele acum viu te vede. 


Acest sfânt de mic copil s-a făcut monah şi a învăţat meşteşugul zugrăviei. lar pe 
lângă aspra viaţă, şi înfrânarea ce întrebuința, se silea fericitul încă şi spre miloste- 
nie. Pentru care a şi primit darul preoţiei. 


Deci după ce se făcu preot, a dat război împotriva tuturor eresurilor. Și atât de mul- 
te necazuri a suferit, nu numai de la nestorieni şi eutihieni şi dioscoreni, ci şi de la 
luptătorii de icoane, întrucât este cu neputinţă prin cuvânt a se spune. Ci şi la Roma 
cea veche a fost trimis ca să ajute părinteştile şi apostoleştile dogme, cărora le da 
război luptătorii de icoane. Şi întorcându-se de la Roma la Constantinopol cu mare 
încuviinţare, iarăşi a fost trimis la Roma pentru aceiaşi pricină; şi în drumul său de 
a doua oară la Roma, pe la mijlocul căii, s-a bolnăvit din tulburările vremii, şi aşa 
şi-a dat sufletul în mâinile lui Dumnezeu. 


Iar cinstitul lui trup, fiind adus la împărăteasa cetăților, s-a aşezat în mănăstirea, ce 
se numea a lui Evandru de ceea parte de zid. 


Tot în această zi, pomenirea prea cuviosului părintelui nostru Zaharia ciu- 
botarul şi loan. 


Stih: Zaharia şi loan împreună. 
Aveau minte heruvimicească priveghelnică. 


Povestire foarte folositoare 

Un om oarecare vestit întru lucrurile lumești, cu numele Ioan, lepădând toate îndul- 
cirile vieţii, ducea o viaţă smerită şi monahicească. Şi îndeletnicindu-se în fapte 
dumnezeieşti, se sârguia ca să placă numai lui Dumnezeu. Deci ostenindu-se puru- 
rea întru rugăciuni şi cereri întinzându-se şi sporind la cele mai înaintate şi mai 
mari isprăvi. Fiindcă pe lângă celelalte ale lui păşiri, aveau obicei a se duce ca să 
privegheze toată noaptea la bisericile Domnului, drept aceea într-o noapte, s-a dus 
la Biserica cea mare a sfintei Sofiei ce se află în Constantinopol şi aflând uşile 
încuiate, a şezut acolo pe un scaun ce era aproape, fiind ostenit el şi întru şederea 
sa îşi citea slujba cu glas şoptitor. 


Și iată vede o strălucire de lumină, ce venea de afară, şi privind mai cu luare 
aminte, a văzut un bărbat cucernic, care urmă după lumina aceea. Deci bucurându- 
se pentru acea privire, mai bine luă aminte, voind ca să vadă ce are să facă acel om. 
Şi când a ajuns omul acela la porțile bisericu sfintei Sofiei ce erau închise, şi-a 
plecat genunchii dinaintea porţilor, şi îndestul a făcut rugăciunea, apoi a ridicat în 
sus mâinile sale, şi făcând semnul Crucii pe porţi, o minune! Îndată ele s-au 
deschis de la sine, şi împreună cu lumina a intrat, înlăuntru şi minunatul acela. 


Și după ce a intrat, iarăşi a plecat genunchii pe pardoseală, unde deasupra era zu- 
grăvită icoana Preasfintei Născătoarei de Dumnezeu, şi sculându-se a deschis şi 
acolo porțile, şi venind la porțile cele frumoase de argint ale bisericii în pridvor, în 
destulă rugăciune a făcut acolo. Apoi cu semnul Crucii le-a deschis şi pe acelea, şi 
aşa a intrat în biserică cu totul luminat fund. 


Deci mergând în mijlocul bisericii, şi-a ridicat mâinile în sus, îmblânzind pe Dum- 
nezeu. lar după ce şi-a isprăvit rugăciunea, s-a întors iarăşi înapoi, şi trecea prin 
pridvorul bisericii. lar porțile se încuiau din dumnezeiasca lucrare, îndată ce acela 
1eşi afară. 


Deci stă Sfântul om loan, şi căuta cu luare aminte, unde va merge dumnezeiescul 
acela bărbat, după ieşirea din biserică. Şi fiindcă acela mergea pe drumul drept, nu 
s-a lenevit avramicescul loan a-i urma, ca să afle unde se ascunde acest fel de 
scump mărgăritar al lui Dumnezeu. 


Și abătându-se acela puţin din dreptul drum, mergea spre schela cea pogorâtoare a 
Sfântului mucenic Iulian, şi apropiindu-se de o prea mică casă, şi bătând cu mâna 
în uşă, a strigat încet numele femeii ce era înlăuntru: Maria, şi aşa a intrat în- 
lăuntru. Atunci lumina ce-l lumina pe cale, s-a ridicat din mijloc, şi aşa între 
amândoi s-a făcut noapte întunecată. 

Iar femeia dumnezeiescului acela bărbat, a aprins lumânarea din candelă, şi a dus-o 
bărbatului ei, însă el nu s-a culcat pe pat, nici şi-a odihnit trupul cu vreun alt chip, 
ci a început să lucreze, căci era ciobotar. 


Atunci şi cel ce-i urmă lui, vrednicul de pomenire loan, fără de sfială a intrat 
înlăuntrul casei, şi căzând la picioarele lui, le uda cu lacrimi şi rugându-l pe el, 
zicea: Nu ascunde de mine, cine eşti, şi care este înalta ta vieţuire, prin care faci 
străine minuni, pe care le-am văzut însumi cu ochii mel. 


Iar smerit cugetătorul acela zicea: lartă-mă bătrânule pentru Domnul. Eu sunt om 
păcătos, şi nu am la sine-mi nici o faptă bună. Că cine sunt eu păcătosul ? Sau de 
unde am învăţat vreo înaltă vieţuire, precum singur zici, în vreme ce sunt sărac, şi 
mă aflu lucrător unui meşteşug celui mai neînsemnat; te-ai înşelat omule, te-ai 
înşelat, şi ai văzut nălucă, iar nu adevărul. 


Atunci bătrânul a adaos lacrimi peste lacrimi, şi nu înceta a-l jura pe el pe numele 
lui Dumnezeu, ca să-i arate lui, fapta bună a sa cea mare. Căci zicea: De nu era 
lucrul dumnezeieştii pronii; ca să se descopere petrecerea ta, cu adevărat nu m-aş fi 
învrednicit eu cel mai mic să fiu privitor acestui fel de taină. 


Deci strâmtorat fiind de jurăminte minunatul acela bărbat, s-a sculat de pe scaun, şi 
făcând mai întâi metanie bătrânului, a început a zice aşa: Bine să ştii fratele meu, 
că nici o ispravă pe pământ n-am câştigat decât să mă înnoroiesc, şi să mă întinez 
cu păcatele. Să cinstesc mai mult desfătarea trupească. lar după aceasta, din bună- 
tatea Dumnezeului meu, luând în minte frica muncii, după ce aceasta ce o vezi am 
luat-o femeie, n-am întinat curăţenia trupului. Ci şi amândoi cu unire păzim 
fecioria şi o tăinuim aceasta, zicând, că ea este stearpă. Şi până acum cu ajutorul 
lui Dumnezeu, se păzeşte de noi adevărata curăţenie a sufletului şi a trupului, 
pentru dorinţa şi dragostea Ziditorului nostru. 


Voi adăuga încă şi alta, pentru legătura jurământului. Bogăția mea toată, nu este 
mai multă fără numai trei arginţi şi jumătate, şi cu aceştia cumpărând piei, lucrez 
meşteşugul ciobotelor; şi dobânda ce o scot de acolo, o despart în două părți şi o 
parte adică cea mai dreaptă şi căpetenie, o hărăzesc lui Hristos, împărţindu-o pe ea 
la săraci fraţii lui Hristos; iar cealaltă parte o cheltuiesc la trebuinţele noastre; şi 
aşa pururea petrecând, aştept neîncetat pe înfricoşatul judecător ce va să vină. ȘI- 
mi aduc aminte de cercetarea cea înfricoşată ce au să-mi facă cumpliţii draci. 


Această povestire arzând-o loan, şi înspăimântându-se, de curată şi fericită viaţă a 
pururea pomenitului Zaharia (căci aşa se numea), l-a lăudat pe el. Apoi bine- 

cuvântându-l pe minunatul bărbat, a ieşit din casa lui cu bucurie şi veselie. Şi loan 
s-a dus la casa unde găzduia, mulţumind lui Dumnezeu pentru minunile mari ce a 
văzut. 

lar fericitul Zaharia, cel ce întru adevăr avea nemândrie, voind ca să fugă de 
amăgirea deşertăciunii lumești, şi-a lăsat casa sa aceea şi a fugit, cu desăvârşire, 
necunoscut tuturor făcându-se. 


Tot în această zi, pomenirea prea cuviosului Longhin, care cu pace s-a săvârşit. 


Stih: Ai nevoitor, Hristoase, pe marele Longhin, 
Ai încă şi sihastru pe alt mare Longhin. 


Tot în această zi, Sfântul Ghenadie, patriarhul Constantinopolului, care cu pace 
S-a săvârşit. 


Stih: Ghenadie a aflat Raiul cunună, 
Viteaz arătându-se, către gânditoarea luptă. 


Tot în această zi, Sfântul Maxim , patriarhul Constantinopolului, care cu pace s- 
a săvârşit. 


Stih: Maxim a avut dureri şi fii născând, 
S-a dus din viaţă, curatele fapte uneltind. 


Tot în această zi, prea cuviosul Iustin, care cu pace s-a săvârşit. 


Stih: Sihăstrescul ochi se închide cel priveghetor, 
Iustin minunea sihaştrilor cel nevoitor. 


Tot în această zi, cuviosul Ghenadie cel ce s-a nevoit în mănăstirea Vatopedului 
şi a fost dohiar şi s-a învrednicit a vedea chip deşert, că a izvorât undelemn prin 


minunea Născătoarei de Dumnezeu, care cu pace s-a săvârşit. 


Stih: Ghenadie a văzut străină oarecare şi marea minune, 
Chip deşert izvorând, din darul celei Preacurate. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 


Cântarea a 7-a 

Irmos: De pogorârea lui Dumnezeu focul s-a ruşinat în Babilon oarecând. Pentru 
aceasta tinerii în cuptor cu bucuros picior, ca într-o grădină verde săltând, au cân- 
tat: Bine eşti cuvântat Dumnezeul părinților noştri. 


Lauda părinţilor şi a dascălilor, cinstea cea cuvântătoare, luminătorul Bisericii, 
stâlp nemişcat al bunei credinţe, tu te-ai arătat, Grigorie, strigând: Bine eşti cuvân- 
tat Dumnezeul părinţilor noştri. 


Strălucind cu minunile, ai luminat lumea. Pentru aceea, gânditorule de Dumnezeu, 
adunându-ne, te fericim noi cei ce ne îndulcim de cuvintele tale, strigând: Bine eşti 
cuvântat Dumnezeul părinţilor noştri. 


Slavă Tatălui şi Fiului şi Sfântului Duh. 


Tuturor celor bolnavi ai izvorât vindecări, prea înțelepte, că s-a revărsat darul din 
destul în buzele tale cu minunile, dintru care strigai: Dumnezeul părinţilor noştri 
bine eşti cuvântat. 


Şi acum şi pururea şi în vecii vecilor. Amin. (a Născătoarei de Dumnezeu) 


Acum s-au umplut toate de lumină dumnezeiască, prin tine, Preacurată, că tu te-ai 
arătat uşă prin care S-a împreunat Dumnezeu cu lumea, luminând pe cei ce strigă 
cu credinţă: Bine este cuvântat Dumnezeul părinţilor noştri. 


Cântarea a 8-a 
Irmos: De şapte ori cuptorul... 


Cei ce ne-am îmbogățit prin tine, de lumina Treimii celei de o Fiinţă şi cinstită, 
Grigorie, săvârşind prăznuirea ta acum, cerem să ne luminăm cu darul cel făcător 
de minuni, strigând Stăpânului: Preoţi bine-L cuvântaţi, noroade prea înălțaţi-L 
întru toţi vecii. 


Ca o oglindă de curând arătată, primind strălucirile Dumnezeirii celei stăpânitoare, 
prea fericite, ai luminat lumea trimițând razele luminii celor ce cu dreaptă credinţă 
strigă, cântând: Tineri bine-L cuvântaţi, preoţi lăudaţi-L, noroade prea înălțaţi-l, în- 
tru toţi vecii. 


Binecuvântăm pe Tatăl, şi pe Fiul şi pe Sfântul Duh, Domnul. 

Fiind acoperit de Dumnezeu, prea înțelepte, a fi pricină de bună credinţă, celor ce 
cinstesc pe Dumnezeu, fiind tăinuit în munte, ca un alt Moise dătător de lege, învă- 
țând strigai Grigorie: Pe Făcătorul şi Mântuitorul, preoţi bine-L cuvântaţi, popoare 
prea înălțaţi-L întru toţi vecii. 


Şi acum şi pururea şi în vecii vecilor. Amin. (a Născătoarei de Dumnezeu) 


Făcutu-te-ai lăcaş Luminii celei neapuse, prea curată, strălucind cu frumuseţile fe- 
CIoriei, şi ai luminat pe toţi cei ce din suflet te mărturisesc pe tine, adevărată Năs- 
cătoare de Dumnezeu, şi strigă: Tineri bine-L cuvântaţi, preoţi lăudaţi-L, noroade 
prea înălţaţi pe Hristos întru toţi vecii. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


De şapte ori cuptorul, muncitorul haldeilor l-a ars nebunește, cinstitorilor de Dum- 
nezeu. lar văzându-i pe aceştia cu putere mai bună mântuiţi, Făcătorului şi Mân- 
tuitorului, au strigat: Tineri bine Îl cuvântaţi, preoţi lăudaţi-L, noroade prea înăl- 
țaţi-L întru toţi vecii. 


Cântarea a 9-a 
Irmos: Spăimântatu-s-a de aceasta... 


Strălucind cu lumina vieţuirii celei alese, acum stai înaintea Luminii celei mari, 
fiind încununat cu faceri de minuni lucrate de Dumnezeu, ca un biruitor, cuvioase 
părinte ierarhe Grigorie, făcătorule de minuni, gânditorule de Dumnezeu, lumi- 
nătorule al Bisericii, podoaba dreptcredincioşilor. 


Roagă-te cu rugăciunile tale, să se îndrepteze acum preoţia cea împărătească, 
cea aleasă şi sfinţită, făcătorule de minuni, şi cei ce săvârşesc acum cu credinţă 
pomenirea ta roagă-te să se învrednicească a dobândi Împărăţia cea de sus, şi 
dumnezeiasca veselie. 


Slavă Tatălui şi Fiului şi Sfântului Duh. 

Biruind năpădinile dracilor şi supunând cugetul trupului, şi făcându-te arhiereu fără 
de răutate şi cuvios, îmbrăcat fiind cu îmbrăcămintea dreptăţii, făcătorule de mi- 
nuni, stai lângă scaunul Impăratului tuturor cu îndrăzneală, întru tot fericite. 


Şi acum şi pururea şi în vecii vecilor. Amin. (a Născătoarei de Dumnezeu) 


Arătatu-te-ai o, Fecioară, a fi Maică lui Dumnezeu, născând mai presus de fire pe 
Bunul Cuvânt cu trup, care l-a izbucnit Tatăl din inima Sa mai înainte de veci ca un 
Bun. Pe care acum ÎL înţelegem mai presus decât trupurile, măcar şi în trup de S-a 
îmbrăcat. 


Irmosul: Spăimântatu-s-a de aceasta Cerul şi marginile pământului s-au minunat, 
că Dumnezeu s-a arătat oamenilor trupeşte, şi pântecele tău s-a făcut mai desfătat 
decât cerurile. Pentru aceea pe tine, Născătoare de Dumnezeu, începătorile Cetelor 
îngereşti şi omeneşti te mărim. 


Luminânda: 


Podobie: Cu ucenicii să ne suim în muntele Galileei, prin credinţă să vedem pe 
Hristos zicând: Că a luat putere a celor de sus şi a celor de jos; să ne învăţăm cum 
învaţă, a boteza toate neamurile în numele Tatălui şi al Fiului şi al Sfântului Duh şi 
a petrece cu tăinuitorii, precum S-a făgăduit până în sfârşitul veacului. 


Pe ierarhul Grigorie, care s-a arătat ales în lume, cu multe feluri de minuni, să-l 
lăudăm iubitorilor de prăznuire, cu cântări dumnezeieşti, ca şi cu rugăciunile lui să 
luăm dezlegare de greşeli. 


Slavă Tatălui şi Fiului şi Sfântului Duh. 


Altă Luminândă: Cu minunile ai strălucit făcătorule de minuni, Grigorie, pe slu- 
jitorul cel idolesc l-ai scăpat din stricăciune şi de înşelăciunea diavolului, piatra o 
ai ridicat cu porunca, şi iezerul l-ai uscat, şi râul l-ai oprit. Pentru aceea toţi cu un 
glas te lăudăm de trei ori fericite. 


Și acum şi pururea şi în vecii vecilor. (a Născătoarei de Dumnezeu) 
Cel ce mi-a zavistuit viaţa cea de demult dumnezeiască şi fericită în Rai, vrăjmaşul 


cel prea viclean, şi meşteşugăreţ, şi m-a depărtat din Eden, acum se omoară prin 
naşterea ta, Fecioară. 

A Crucii, a Născătoarei 


Pe lemnul Crucii văzând spânzurat pe Fiul tău şi Domnul, Maică Fecioară cu totul 
fără prihană, plângând ai strigat: Cum ai apus, Soarele slavei, lumina mea cea prea 
dulce. 


La Laude 
Stihirile pe 4, glasul al S-lea: 
Podobie: Bucură-te, cămara cea cu... 


Bucură-te, cel ce eşti lăudat în cuvântarea de Dumnezeu, prea sfințite, arătat stâl- 
pul Bisericii, temelia dogmelor, dumnezeiescule organ al Mângâietorului. Gândul 
cel ceresc, vioara Duhului, păstorule cel mare, al lui Hristos mai marelui păstorilor, 
oaie curată şi miel prea blând. Izvor care izvorăşti apele dogmelor şi râuri de tămă- 
duiri, sfinţite tăinuitorule Grigorie, roagă-te lui Hristos, să dăruiască sufletelor noa- 
stre mare milă. (de două ori) 


Bucură-te, podoaba ierarhilor, lăcaşul cel luminos al bunătăţilor. Cumpăna Bise- 
TICII, canonul preoţiei, râul cel de ape dumnezeieşti, din care se adapă toată lumea 
cea de sub soare, spre bună rodire sufletească, şi de mântuire, şi noroiul eresurilor 
se spală. Omule ceresc, îngere pământesc; gură care deplin a învăţat dumnezeiasca 
lege. Grigorie moştenitorule al lui Hristos, cel ce dă lumu mare milă. 


Cu ploile sfintelor tale rugăciuni, ai uscat odinioară iezerul cel pricinuitor de vraj- 
bă. Şi cu toiagul care s-a făcut copac prin dumnezeiescul dar, ai oprit râul înţelep- 
te, cel ce fără de orânduială se vărsa. Capiştile dracilor le-ai surpat la pământ, Gri- 
gorie. larna necredinţei o ai topit, cu rugăciunile tale cele fierbinţi către Dumne- 
zeu. Cu minuni ai întărit sufletele, şi le-ai adus Făcătorului de bine al tuturor. De la 
care ai şi luat plata ce ţi s-a căzut. Pe care roagă-L, să dea sufletelor noastre mare 
milă. 


Slavă Tatălui şi Fiului şi Sfântului Duh, glasul al 8-lea 


De ierarhul cel prea lăudat întru minuni, şi cele fără de suflet ruşinându-se, prea 
slăvit se prefăcea; că iezerul se usca, îndreptând mintea fraților. Şi toiagul crescând 
a oprit râul. Piatra prin cuvânt s-a mutat, aducând pe cei necredincioşi către cuno- 
ştinţa lui Dumnezeu, prin care Dumnezeule, dăruieşte sufletelor noastre mare mi- 
lă. 

Și acum şi pururea şi în vecii vecilor. (a Născătoarei de Dumnezeu) 


Acoperământul tău, Născătoare de Dumnezeu Fecioară, este casă de doctorie du- 
hovnicească, că la aceea scăpând, ne izbăvim de bolile sufleteşti. 


A Crucii, a Născătoarei 


Pe Emanuil, Mielul şi Cuvântul lui Dumnezeu, văzându-L. spânzurat cu trupul pe 
lemn, Mieluşeaua cea prea curată şi Fecioara, lăcrimând era cuprinsă de întristare. 


Stihoavna din Octoih. 

Slavă Tatălui şi Fiului şi Sfântului Duh, glasul al 4-lea. 

Luând soarta preoţiei de la Dumnezeu, şi cu dumnezeiesc veşmânt îmbrăcându-te 
de la înălțime, pe cei ce erau mai înainte fiii necredinţei, i-ai făcut fiii luminii şi 
moştenitori, vărsându-se în buzele tale darul înţelepciunii lui Dumnezeu, însuţi 
lucrătorule al Domnului de lucruri prea slăvite Grigorie. Pentru aceea şi acum întru 
pomenirea ta, roagă-te lui Hristos Dumnezeu, pentru sufletele noastre. 

Și acum şi pururea şi în vecii vecilor. (a Născătoarei de Dumnezeu) 

Glasul dumnezeiescului Gavriil aducem ţie cu bucurie, şi strigăm: Bucură-te, Ra- 
iule care ai în mijlocul tău totdeauna, pomul vieţii, palatul cel prea mărit al Cuvân- 
tului, bucură-te, Fecioară cea cu totul fără prihană. 

A Crucii, a Născătoarei 

Podobie: Dat-ai semn... 

Văzând Stăpâna cea cu totul fără prihană, pe Stăpânul făpturii răstignit, cu tânguire 
striga: Vai mie dumnezeiescule Fiu! Cum suferi dureri fiind Dumnezeu fără de 
pătimire? Cetele îngerilor cu frică s-au spăimântat, văzând taina răstignirii Tale ce- 


lei nespuse, lisuse Atotputernice, Mântuitorul sufletelor noastre. 


Și cealaltă slujbă a Utrenie: după rânduială şi Otpustul. 

Canon de rugăciune către Sfântul ierarh Grigorie taumaturgul, episcopul 
Neocezareei 


Canon de rugăciune la Sfântul ierarh Grigorie Taumaturgul - 17 noiembrie - 
slujitor Dani: 
https://www.youtube.com/watch?v=9tFC156G7Bo 


2 o e 


Canon de rugăciune către Sfântul ierarh Grigorie taumaturgul, episcopul Neoce- 
zareei: 
https://www.youtube.com/watch?v=yspzEWOV3W0 


2 5 e 


Troparul Sfântului ierarh Grigorie taumaturgul, episcopul Neocezareei, glasul al 
8-lea: Întru rugăciuni priveghind, la lucrările minunilor răbdând, asemenea numire 
cu îndreptările ai câştigat. Ci, te roagă lui Hristos Dumnezeu, părinte Grigorie, să 
lumineze sufletele noastre, ca să nu adormim în moarte cu păcate. 


&&& 
facere a lui Teofan 


Cântarea 1, glasul al 8-lea 

Irmos: Pe Faraon cel ce era purtat în căruţă, l-a cufundat toiagul lui Moise, cel ce a 
făcut minuni oarecând; în chipul Crucii lovind şi despărțind marea, pe Israel cel 
fugărit, mergător pedestru l-a arătat, pe cel ce cântă cântare lui Dumnezeu. 

Stih: Sfinte părinte Grigorie, roagă-te lui Dumnezeu pentru noi. 

Arată întru mine, părinte Grigorie şi acum luminat lucrarea cea dumnezeiască a mi- 
nunilor, scăpându-mă din adâncul greşelilor mele, fericite şi cu strălucirea ta lumi- 
nează-mă, ca după vrednicie să te laud. 

Stih: Sfinte părinte Grigorie, roagă-te lui Dumnezeu pentru noi. 

Ca un sârguitor şi înţelegător şi înţelept, ai ales mai bine cinstea sufletului, decât 
desfătările trupului, fericite, culegând cu iubire de osteneală dogmele înţelepciunii, 
prin care acela se hrăneşte, apropiindu-se de Dumnezeu, Sfinte Grigorie. 

Stih: Sfinte părinte Grigorie, roagă-te lui Dumnezeu pentru noi. 

Văzând şarpele cel cumplit, Sfinte Grigorie, că ai soră curăţia ca pe un ajutor bun, 
a întărâtat asupra ta pe zavistnici, pe care i-ai ruşinat, părinte, cu îndelungă răbdare, 
vindecând pe femeia care era cuprinsă de patimi. 

Slavă Tatălui şi Fiului şi Sfântului Duh. 

Pe pământ străin petrecând, cuvioase, tuturor te-ai arătat cucernic pentru virtute, 
bun credincios şi iubitor de Dumnezeu, luând har de la Dumnezeu de a face mi- 
nuni, prin care eşti cunoscut, că ai strălucit în lume ca un soare, de Dumnezeu grăl- 
torule. 

Și acum şi pururea şi în vecii vecilor. Amin (a Născătoarei). 

Din rădăcină împărătească ai odrăslit, Curată şi ai născut, în chip mai presus de 
gând şi de cuget, pe Impăratul Hristos, pe Cuvântul lui Dumnezeu, Intrupat din 
curate sângiurile tale în două Firi şi într-un Ipostas. 

Cântarea a 3-a 


Irmos: Cel ce ai întărit din început... 


Stih: Sfinte părinte Grigorie, roagă-te lui Dumnezeu pentru noi. 

Curăţindu-ţi gândul de furtuna patimilor şi umplându-l de privire întru tot înţe- 
leaptă, te-ai arătat locaş cu bună cuviinţă înţelepciunii şi te-ai îmbogăţit cu harul 
proorociei, părinte Grigorie. 


Stih: Sfinte părinte Grigorie, roagă-te lui Dumnezeu pentru noi. 


Vorbind cu Scriptura cea insuflată de Dumnezeu, prea fericite şi din multe feluri de 
vieţuiri înţelepțeşte alegând un chip de virtute, l-ai întărit întru tine, de Dumnezeu 
înţelepțite Grigorie. 


Stih: Sfinte părinte Grigorie, roagă-te lui Dumnezeu pentru noi. 


Cunoscătorul de cele dumnezeieşti, cu dumnezeiască tăinuire învăţându-se taina 
teologiei, ne-a luminat pe noi a cinsti pe Preasfânta Treime într-o Fiinţă şi într-o 
Fire, Nezidită şi împreună Veşnică. 


Slavă Tatălui şi Fiului şi Sfântului Duh. 


Călăuzit de Dumnezeu, ca unul ce L-ai căutat cu dragoste, ai câştigat învăţător pe 
prea curata şi Născătoarea de Dumnezeu Maria şi pe fiul tunetului, care te-au în- 
văţat lumina Treimii, pe tine, grăitorule de Dumnezeu. 


Şi acum şi pururea şi în vecii vecilor. Amin (a Născătoarei). 


Toiag care ai odrăslit pe Hristos, floarea nestricăciunii şi cădelniță de aur, toți pe 
tine te ştim, curată, care porţi în braţele tale cărbunele dumnezeieştii Fiinţe, de 
Dumnezeu fericită, Fecioară. 


Irmosul: Cel ce ai întărit din început cerurile întru pricepere şi pământul pe ape I- 
ai întemeiat, pe piatra poruncilor Tale, Hristoase, mă întăreşte, că nu este sfânt afa- 
ră de Tine, Unule, lubitorule de oameni. 


Cântarea a 4-a 

Irmos: Tu eşti Tănia mea, Doamne, Tu şi Puterea mea, Tu Dumnezeul meu, Tu 
Bucuria mea; Cel ce nu ai lăsat Sânurile Părinteşti şi a noastră sărăcie ai cercetat-o. 
Pentru aceasta cu proorocul Avacum strig către Tine: Slavă puterii Tale, lubitorule 


de oameni. 


Stih: Sfinte părinte Grigorie, roagă-te lui Dumnezeu pentru noi. 

Pământului celui bun te-ai asemănat, părinte de Dumnezeu înţelepțite, primind să- 
mânţa Cuvântului, evangheliceşte o înmulţeşti însutit încă şi acum, Sfinte Grigorie, 
aducând cu învăţăturile tale pe cei ce cu credinţă cântă: Slavă puterii Tale, lubi- 
torule de oameni. 


Stih: Sfinte părinte Grigorie, roagă-te lui Dumnezeu pentru noi. 


Ca fulgerul strălucind viaţa ta, părinte, a alungat înşelăciunea demonilor; că de lu- 
mina virtuţii tale, n-a putut să se atingă întunericul acelora. Pentru aceea mai ma- 
rele capiştei, de la înşelăciunea cea pierzătoare de suflet, ca o piatră tăvălindu-se, 
se luminează. 


Stih: Sfinte părinte Grigorie, roagă-te lui Dumnezeu pentru noi. 


Învrednicitu-te-ai a vedea norul Luminii celei dumnezeieşti luând Legea cea scrisă 
de Dumnezeu a teologiei, părinte, ca Moise te-ai învăţat adeverirea. Pentru aceea 
te-ai arătat dătător de lege Bisericii lui Hristos, cugetătorule de Dumnezeu, Sfinte 
Grigorie. 


Slavă Tatălui şi Fiului şi Sfântului Duh. 

Abătutu-te-ai de la vorbăria ritorilor şi luminându-te cu harul Cuvântului, părinte, 
cu adevărat ai luat putere bogată apostolicească asupra demonilor; că mai marele 
întunericului fuge de raza ta cea strălucitoare, Sfinte părinte Grigorie. 

Şi acum şi pururea şi în vecii vecilor. Amin (a Născătoarei). 

Chivotul care avea în el legea cea scrisă de Dumnezeu, pe tine cea fără prihană te 
însemna mai înainte de departe, care ai zămislit în pântece nespus pe Cuvântul cel 
începător de viaţă, care hrăneşte din destul sufletele celor ce strigă: Slavă puterii 
Tale, lubitorule de oameni. 

Cântarea a 5-a 

Irmos: Pentru ce m-ai lepădat de la faţa Ta, Cel ce eşti Lumina neapusă? Și m-a 
acoperit întunericul cel străin pe mine ticălosul. Ci, Te rog întoarce-mă şi la lumina 


poruncilor Tale îndreptează căile mele. 


Stih: Sfinte părinte Grigorie, roagă-te lui Dumnezeu pentru noi. 

Cu lucrarea cuvintelor tale ai ogorât inimile cele înţelenite şi ai semănat în ele 
dumnezeiasca sămânță, ierarhe şi ai adus Mântuitorului roadă de multe feluri şi 
mântuire credincioşilor, grăitorule de Dumnezeu. 

Stih: Sfinte părinte Grigorie, roagă-te lui Dumnezeu pentru noi. 

Stătătorul înaintea lui Dumnezeu, Fedim, fiind aprins cu râvnă, te-a uns pe tine, 
părinte, nefiind tu de faţă, încrezându-se dreptei credinţe şi vieţii tale celei curate şi 
nădăjduind în Dumnezeu, cel ce pe toate le vede, grăitorule de cele dumnezeieşti, 
Sfinte Grigorie. 

Stih: Sfinte părinte Grigorie, roagă-te lui Dumnezeu pentru noi. 

Cu curgerile dogmelor tale ai stins focurile cele idoleşti şi cu învăţăturile tale ai în- 
tărit pe credincioşi, prea înțelepte, ridicându-te ca Samuel la înălțime cu gândurile 
ŞI te-ai făcut tare ca un copac. 

Slavă Tatălui şi Fiului şi Sfântului Duh. 

Înţelepţite de Dumnezeu ierarhe, cu rugăciunile tale izbăvit fiind de cele cumplite, 
rupe zapisul greşelilor mele, părinte. Că, preot fiind, ai luat de la Dumnezeu putere 
să ierți greşelile. 

Şi acum şi pururea şi în vecii vecilor. Amin (a Născătoarei). 

Înfrumuseţatu-te-ai, Fecioară, cu frumuseţile cele curate ale fecioriei tale şi ruşinea 
cea urâtă a Evei celei dintâi ai împodobit-o, născând pe Hristos, care dă îmbrăcă- 
mintea nemuririi celor ce te cinstesc pe tine. 

Cântarea a 6-a 

Irmos: Curăţeşte-mă, Mântuitorule... 

Stih: Sfinte părinte Grigorie, roagă-te lui Dumnezeu pentru noi. 

Făcând minune ai uscat locul cel ucigător de frate şi pornirile râului le-ai oprit, în- 
ţelepte, înfigându-ţi toiagul care s-a şi făcut copac, cu voia lui Dumnezeu, Sfinte 


Grigorie. 


Stih: Sfinte părinte Grigorie, roagă-te lui Dumnezeu pentru noi. 

Râvna de Dumnezeu te-a mâncat pe tine, părinte Grigorie. Că nesuferind a vedea 
cum era ocărât Dumnezeu, ai nimicit pe poporul ce cugeta cele deşarte, cu rugă- 
ciunile tale, grăitorule de Dumnezeu. 


Slavă Tatălui şi Fiului şi Sfântului Duh. 

Vrând să te defăimeze pe tine, ticălosul evreu cel cu credinţă rea a fost omorât, iar 
pe tine te-a slăvit Dumnezeu ca pe o slugă credincioasă, că te-ai arătat împlinitor al 
poruncilor Lui. 

Şi acum şi pururea şi în vecii vecilor. Amin (a Născătoarei). 

Venit-a peste tine, Preacurată, Duhul, care lucrează toate şi Cuvântul lui Dumne- 
zeu S-a Sălăşluit întru tine şi S-a făcut Trup în chip de negrăit, rămânând Dumne- 
zeu Neschimbat. 

Irmosul: Curăţeşte-mă, Mântuitorule, că multe sunt fărădelegile mele şi Te rog, ri- 
dică-mă din adâncul răutăţilor. Că strig către Tine şi Tu mă auzi, Dumnezeul mân- 
tuirii mele. 

Condac, glasul al 4-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Luând lucrarea multor minuni, cu semne înfricoşătoare pe demoni i-ai îngrozit şi 
bolile oamenilor ai alungat, prea înțelepte Grigorie. Şi făcător de minuni eşti numit, 
din fapte luându-ţi numele. 

Cântarea a 7-a 

Irmos: De pogorârea lui Dumnezeu focul s-a ruşinat în Babilon, oarecând. Pentru 
aceasta tinerii în cuptor cu bucuros picior, ca într-o grădină verde săltând, au cân- 
tat: Binecuvântat eşti, Dumnezeul părinților noştri. 

Stih: Sfinte părinte Grigorie, roagă-te lui Dumnezeu pentru noi. 

Lauda părinţilor şi a dascălilor, cinstea cea cuvântătoare, luminătorul Bisericii, 


stâlp nemişcat al dreptei credinţe tu te-ai arătat, Sfinte Grigorie, strigând: Binecu- 
vântat eşti, Dumnezeul părinților noştri. 

Stih: Sfinte părinte Grigorie, roagă-te lui Dumnezeu pentru noi. 

Strălucind cu minunile, ai luminat lumea. Pentru aceea, gânditorule de Dumnezeu, 
adunându-ne, te fericim noi cei ce ne îndulcim de cuvintele tale, strigând: Bine- 
cuvântat eşti, Dumnezeul părinților noştri. 

Slavă Tatălui şi Fiului şi Sfântului Duh. 

Tuturor celor bolnavi ai izvorât vindecări, prea înțelepte. Că s-a revărsat harul din 
destul în buzele tale cu minunile, din care strigai: Dumnezeul părinților noştri, bine 
eşti cuvântat. 

Şi acum şi pururea şi în vecii vecilor. Amin (a Născătoarei). 

Acum s-au umplut toate de lumină dumnezeiască prin tine, Preacurată; că tu te-ai 
arătat uşa prin care S-a împreunat Dumnezeu cu lumea, luminând pe cei ce strigă 
cu credinţă: Binecuvântat eşti, Dumnezeul părinților noştri. 

Cântarea a 8-a 

Irmos: De şapte ori cuptorul... 

Stih: Sfinte părinte Grigorie, roagă-te lui Dumnezeu pentru noi. 

Cei ce ne-am îmbogăţit prin tine de lumina Preasfintei Treimi a celei de o Fiinţă şi 
cinstită, părinte Grigorie, săvârşind prăznuirea ta acum, cerem să ne luminăm cu 
harul cel făcător de minuni, strigând Stăpânului: preoţi binecuvântați-L, popoare 
prea înălțaţi-L întru toţi vecii. 

Stih: Sfinte părinte Grigorie, roagă-te lui Dumnezeu pentru noi. 

Ca o oglindă de curând alcătuită primind strălucirile Dumnezeirii celei stăpâni- 
toare, prea fericite, ai luminat lumea trimițând razele Luminii celor ce cu dreaptă 
credinţă strigă cântând: tineri, binecuvântaţi-L, preoți, lăudați-L, popoare prea înăl- 
țaţi-L întru toţi vecii. 


Binecuvântăm pe Tatăl şi pe Fiul şi pe Sfântul Duh, Dumnezeu. 


Fiind acoperit de Dumnezeu, prea înțelepte, a fi pricină de dreaptă credinţă celor ce 
cinstesc pe Dumnezeu, fiind tăinuit în munte, ca un alt Moise dătător de Lege, în- 

văţând strigai, Sfinte Grigorie: pe Făcătorul şi Mântuitorul, preoţi, binecuvântaţi-L, 
popoare, prea înălțați-L întru toţi vecii. 


Şi acum şi pururea şi în vecii vecilor. Amin (a Născătoarei). 


Făcutu-te-ai locaş Luminii celei neapuse, prea curată, strălucind cu frumusețile 
fecioriei şi ai luminat pe toţi cei ce din suflet te mărturisesc pe tine cu adevărat 
Născătoare de Dumnezeu şi strigă: tineri, binecuvântaţi-L, preoți, lăudaţi-L, po- 
poare prea înălțați pe Hristos întru toţi veci, 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


De şapte ori cuptorul tiranul haldeilor l-a ars nebuneşte pentru cinstitorii de Dum- 
nezeu. lar văzându-i pe aceştia cu putere mai bună mântuiți, Făcătorului şi Mân- 
tuitorului au strigat: tineri, binecuvântaţi-L, preoți, lăudaţi-L, popoare prea înălţaţi- 
L întru toţi vecii. 


Cântarea a 9-a 

Irmos: Spăimântatu-s-a de aceasta... 

Stih: Sfinte părinte Grigorie, roagă-te lui Dumnezeu pentru noi. 

Strălucind cu lumina vieţuirii celei alese, acum stai înaintea Luminii celei mari, 
fiind încununat cu faceri de minuni lucrate de Dumnezeu, ca un biruitor, cuvioase 
părinte ierarhe Grigorie, făcătorule de minuni, gânditorule de Dumnezeu, lumină- 
torule al Bisericii, podoaba dreptcredincioşilor. 

Stih: Sfinte părinte Grigorie, roagă-te lui Dumnezeu pentru noi. 

Roagă-te ca să se îndrepteze acum, cu rugăciunile tale, preoţia cea împărătească, 
cea aleasă şi sfinţită, făcătorule de minuni; şi roagă-te ca, cei ce săvârşesc acum cu 
credință pomenirea ta, să se învrednicească a dobândi Impărăţia cea de sus şi dum- 


nezeiasca veselie. 


Slavă Tatălui şi Fiului şi Sfântului Duh. 

Biruind năpădirile demonilor şi supunând trupul cugetului şi făcându-te arhiereu 
fără de răutate şi cuvios, îmbrăcat fiind cu îmbrăcămintea dreptăţii, făcătorule de 
minuni, stai cu îndrăznire lângă scaunul Împăratului tuturor, întru tot fericite. 


Şi acum şi pururea şi în vecii vecilor. Amin (a Născătoarei). 


Arătatu-te-ai, o, Fecioară, a fi Maică a lui Dumnezeu, născând mai presus de fire 
pe bunul Cuvânt cu Trup, pe care L-a izvorât Tatăl din inima Sa mai înainte de ve- 
ci ca un bun. Pe care acum Îl înţelegem mai presus decât trupurile, măcar că S-a 
Îmbrăcat în Trup. 


Irmosul: Spăimântatu-s-a de aceasta cerul şi marginile pământului s-au minunat, 
că Dumnezeu S-a arătat oamenilor în Trup şi pântecele tău s-a făcut mai desfătat 
decât cerurile. Pentru aceea pe tine, Născătoare de Dumnezeu, începătoriile Cete- 
lor îngereşti şi omeneşti te mărim. 


Sedelna, glasul al 3-lea: 

Podobie: Pentru mărturisirea... 

Nou Moise te-ai făcut prin fapte, primind tablele credinţei pe muntele arătării tai- 
nice de Dumnezeu, punând Lege popoarelor dreapta credinţă a tainei Preasfintei 
Treimi, părinte Grigorie. Pentru aceasta toţi credincioşii cinstim pomenirea ta, prin 
tine cerând mare milă pentru noi. 

Sedelna Preasfintei Născătoare de Dumnezeu, glasul al 3-lea: 

Podobie: Pentru mărturisirea... 

Singură şi prea curată Maică Fecioară, te-ai făcut cort dumnezeiesc al Cuvântului, 
întrecând cu curăţia pe îngeri, dar cu apele tale cele dumnezeieşti curăţeşte-mă pe 
mine, care mai mult decât toţi m-am făcut ţărână întinată cu păcatele trupului, ceea 
ce eşti cinstită, dându-mi, prea curată, mie mare milă. 

Sedelna Sfintei Cruci şi a Preasfintei Născătoare de Dumnezeu, glasul al 3-lea: 


Podobie: Pentru mărturisirea... 


Mieluşeaua Cuvântului cea neîntinată, Fecioara Maica cea nestricată, văzând pe 
Cruce spânzurat pe Cel care fără de durere a odrăslit dintr-însa, precum se cade 

unei Maici tânguindu-se, striga: vai mie, Fiul meu, cum pătimeşti de voie, vrând să 
mântuieşti pe om de patimile cele de necinste? 

Imnografie 


DOXOLOGIA so 


Troparul Sfântului ierarh Grigorie taumaturgul, episcopul Neocezareei: Întru ru- 
găciuni priveghind, la lucrările minunilor răbdând, asemenea numire cu îndrep- 
tările ai câştigat. Ci, te roagă lui Hristos Dumnezeu, părinte Grigorie, să lumineze 
sufletele noastre, ca să nu adormim în moarte cu păcate. 


Condacul Sfântului ierarh Grigorie taumaturgul, episcopul Neocezareei: Luând 
lucrarea multor minuni, cu semne înfricoşătoare pe demoni i-ai îngrozit şi bolile 
oamenilor ai alungat, prea înțelepte Grigorie. Şi făcător de minuni eşti numit, din 
fapte luându-ţi numele. 


(Video) Troparul Sfântului ierarh Grigorie taumaturgul - Interpret: Oulia Simeria: 


https://doxologia.ro/cantari/video-troparul-sfantului-ierarh-grigorie-taumaturgul- 
episcopul-neocezareii-pontului-17 


Sinaxar - Sfântul Grigorie taumaturgul, episcopul Neocezareei - 17 noiembrie: 
https://www.trinitas.tv/sfantul-prigorie-taumaturgul-episcopul-neocezareei-17-noiembrie/ 

Vieţile Sfinţilor - Viaţa celui între sfinţi părintele nostru Grigorie, episcopul 
Neocezareei, făcătorul de minuni 

Cuvant Ortodox - Viaţa celui între sfinţi părintele nostru Grigorie, episcopul Neo- 
cezareei, făcătorul de minuni - 17 noiembrie: 
https://www.youtube.com/watch?v=jc1 WOT9fnFe 

Sfântul Grigorie s-a născut în slăvita şi marea cetate a Neocezareei din părinți ne- 
credincioşi. Apoi, din copilărie rămânând orfan, a fost dat la învățături elineşti, 
unde, învățând, a început să priceapă înţelepciunea cea desăvârşită, care este cuno- 
ştinţa adevăratului Dumnezeu; căci din făpturi cunoştea pe Făcătorul şi se sârguia 
a-l bineplăcea Lui cu viaţă înţeleaptă. 


Auzind învăţătura Sfintei Evanghelii, îndată s-a făcut următor al ei. Apoi, luând 
botezul, vieţuia întru desăvârşirea Evangheliei, adică întru curăţenie şi neagoni- 
seală, lepădând toate deşertăciunile lumeşti şi părăsind plăcerile trupului, îşi păzea 
curăţenia fecioriei sale cu mare înfrânare, căci până la fericitul său sfârşit n-a 
cunoscut păcat trupesc. Astfel, s-a păzit pe sine de păcat şi de necurăţie pentru ca 
mai bine să placă lui Dumnezeu, celui curat şi fără de păcat, care S-a născut din 
prea curata Fecioară. Aceluia dăruindu-se din tinereţe, sporea cu ajutorul Lui din 
putere în putere şi din bunătăţi în bunătăţi şi umbla în calea vieţii fără prihană. 

De aceea era iubit de Dumnezeu şi de oamenii buni, iar de cei răi era urât. Căci, 
fiind mulţime de tineri ca să înveţe înţelepciunea filosofiei şi a medicinei şi învă- 
țând el împreună cu aceia, fiind încă tânăr, au început să-l urască pentru viaţa lui 
plină de înţelepciune şi fără prihană. Căci aceia, fiind robiți de neînfrânare şi de 
patimi, trăiau în necurăţie, intrând prin casele de desfrânare, după cum era obiceiul 
tinerilor păgâni. lar Sfântul Grigorie, fund tânăr creştin, se abătea de la orice cale 
necurată şi ura fărădelegea. Precum este crinul în mijlocul spinilor, aşa înflorea el 
cu curăţenia în mijlocul celor necurați. 


Fiind cunoscută multora viaţa sa cea curată şi fără de prihană, mulți filosofi dintre 
cei mai renumiţi şi unii cetăţeni îl cinsteau şi-l lăudau mult. lar cei de o vârstă cu 
el, neputând să privească spre un tânăr ca acesta, care întrecea cu înfrânarea şi 
curăţenia nu numai pe cei tineri, ci şi pe cei bătrâni, s-au gândit să-i aducă necinste 
în popor, cum că ar trăi în necurăţie ca şi alţii, ca astfel să strice numele lui cel bun 
cu care era lăudat de toți. 


Deci au îndemnat asupra lui o desfrânată ca să grăiască fărădelege despre acest 
drept şi să-i scoată nume rău tânărului cel nevinovat şi curat cu inima. 

Odată, pe când era sfântul într-un loc cu nişte filosofi vestiți şi cu dascălii cei mai 
de frunte vorbind împreună, s-a apropiat de dânsul desfrânata, îndemnată de cei de 
o vârstă cu el, cerând fără ruşine plată pentru păcatul trupesc ce zicea că l-ar fi 
săvârşit cu dânsa. 


Auzind aceasta, toţi se mirau, iar unii dintr-înşii s-au tulburat, crezând că este lucru 
adevărat. Alţii însă n-au crezut cuvintele aceleia, ştiind pe Grigorie că este curat şi 
înţelept şi o alungau pe acea desfrânată fără de ruşine. 


Ea însă, strigând cu glas mare, supăra pe sfântul să-i dea plată pentru desfrânare. 
Sfântul Grigorie s-a ruşinat, auzind nişte cuvinte ca acelea fără de ruşine şi ne- 
adevărate de la acea femeie cunoscută ca desfrânată de o mulţime de oameni cin- 
stiți, ba chiar ca o fecioară curată se rumenea la faţă. 


Sfântul, fiind fără de răutate şi blând, nu i-a zis nimic aspru, nici n-a arătat vreun 
fel de mânie, nici nu se îndrepta şi nici nu punea înainte martori ai nevinovăţiei 
sale. Apoi cu blândeţe a zis către un prieten al său: 

Iar prietenul lui îndată i-a dat cât a cerut, răscumpărând pe Grigorie de nevinovată 
ruşine. 


Însă Dumnezeu, care este în cer martor credincios a descoperit acea nedreptate, tri- 
miţând un duh necurat asupra acelei desfrânate fără de ruşine şi mincinoasă. Astfel, 
când a luat în mâinile sale plata cea nedreaptă, îndată a primit pedeapsa cumplită, 
căci a năvălit divolul asupra ei şi a început s-o chinuie înaintea tuturor. 


Apoi acea necurată femeie a căzut la pământ şi striga cu glas înfricoşat şi tremura 
cu tot trupul, scrâşnind din dinți şi tăvălindu-se, încât cei ce erau acolo de faţă s-au 
umplut de mare frică, văzând grabnica şi cumplita izbândă pentru nevinovatul tâ- 
năr. 


Deci, n-a încetat diavolul a o chinui, până când Sfântul Grigorie n-a făcut rugă- 
ciune cu sârguinţă către Dumnezeu pentru dânsa şi a gonit pe diavoli. 


&&& 
Aşa a fost începutul sfinţeniei şi minunilor lui, încă din tinereţe, lucru de care se 
minunau cei bătrâni. 


Deci, avea el acolo un prieten care se numea Fermian şi era de neam din Capa- 
docia, bine priceput şi cu obiceiuri bune. Aceluia i-a descoperit Sfântul Grigorie 
gândul inimii sale, cum că voieşte să lase toate şi să slujească lui Dumnezeu. Deci 
l-a aflat şi pe Fermian având acelaşi gând şi pe aceeaşi cale voind a călători 
împreună cu dânsul. Sfătuindu-se împreună, au lăsat amândoi filosofia cea din 
afară şi, ieşind din şcolile elineşti, s-au dus să înveţe înţelepciunea creştinească şi 
tainele dumnezeieştii Scripturi. 


In acea vreme Origen, care până atunci nu căzuse în eres, era dascăl prea slăvit în- 
tre creştini. 


Deci, mergând Sfântul Grigorie către Origen împreună cu prietenul său Fermian, s- 
au pus pe învăţătură şi au petrecut la dânsul vreme îndelungată. Apoi s-a întors în 
patria sa, Neocezareea. 


Cetăţenii Neocezareei şi toţi cunoscuţii, văzând înţelepciunea lui cea mare, voiau 
să-l aibă între dânşii ca pe un cetățean cinstit şi îndreptător al cetăţii. El însă, 
fugind de mândria şi de slava lumească cea deşartă şi de cursele vrăjmaşului cele 
cu multe împletituri ce sunt în lume, a ieşit din cetate şi din patria sa şi s-a sălăşluit 
în pustie, vieţuind cu înfrânare. 

Iar nevoinţele şi ostenelile lui, numai singur Dumnezeu le ştie, cel ce a zidit inimile 
noastre şi înţelege toate lucrurile. 


Petrecând Sfântul Grigorie în pustie şi îndeletnicindu-se în gândiri către Dumne- 
zeu, fericitul Fedim, episcopul cetăţii Amasiei din Capadocia, aflând despre dân- 
sul, voia să-l scoată din pustie spre ajutorul Bisericii lui Hristos şi să-l pună arhie- 
reu şi învăţător, pentru că mai înainte vedea în dânsul darul lui Dumnezeu cum că 
are să fie mare stâlp al Bisericii şi întăritor al credinţei. 


Având Sfântul Grigorie darul mai înainte vederii şi cunoscând că episcopul vrea 
să-l ia din pustie spre slujba Bisericii, se ascundea dinaintea lui, judecându-se a fi 
nevrednic de o asemenea treaptă şi umbla din loc în loc prin pustie ca să nu-l poată 
afla. 


Dar fericitul Fedim îl căuta cu sârguinţă şi cu rugăciuni îl chema din pustie la dân- 
sul. Însă, neputând despărţi de pustie pe iubitorul de pustie şi a-l aduce în cetatea 
Amasiei pentru hirotonie, a făcut un lucru străin şi neobişnuit. Fiind îndemnat de 
Duhul lui Dumnezeu şi aprins cu râvnă pentru Sfânta Biserică, n-a ținut seama că 
Grigorie nu a venit acolo la dânsul şi că nu puţină depărtare este între dânşii, 
fiindcă de la cetatea Amasiei până la pustia aceea unde vieţuia Sfântul Grigorie era 
cale de trei zile. 


Episcopul Fedim, neţinând seama de depărtarea aceea dintre dânşii, a sfințit pe 
Grigorie episcop al Bisericii Neocezareei, deşi nu venise el acolo de faţă. Căci, 
căutând către Dumnezeu, a zis: "Tu, Cela ce toate le ştii, Dumnezeule, şi toate le 
poţi, caută în ceasul acesta spre mine şi spre Grigorie, şi săvârşeşte cu darul Tău, 
hirotonisirea lui”. Astfel l-a hirotonit pe fericitul, nefiind de față. 


Despre aceasta mărturiseşte Sfântul Grigorie de Nisa, care a scris viaţa acestui 
Sfânt, fapt ce se întăreşte şi în canonul din Minei, în pesna a cincea, adeverind 
astfel: "Stătătorul înaintea lui Dumnezeu, Fedim, fiind aprins de râvnă, te-a uns 
pe tine, părinte, nefiind tu de faţă, bizuindu-se pe buna ta credinţă şi pe viaţa ta 
cea curată, grăitorule de Dumnezeu, Grigorie”. 


În acest chip minunat, fericitul Fedim a săvârşit hirotonia lui Grigorie; deci şi 
nevenind el, s-a supus a primi cârma Bisericii. Căci cum putea a se împotrivi voii 
dumnezeieşti? Însă mai întâi a făcut rugăciune, cerând de sus ajutor pentru un lucru 
dumnezeiesc ca acesta. 

In acea vreme începea eresul lui Pavel de Samosata, pentru care Sfântul Grigorie, 
fiind întru nepricepere, se ruga cu sârguinţă lui Dumnezeu şi Maicii Sale, ca să-i 
arate credinţa cea adevărată. 


Intr-o noapte, rugându-se mai cu sârguinţă, 1 s-a arătat prea curata Fecioară Maria, 
strălucind ca soarele, împreună cu Sfântul loan, cuvântătorul de Dumnezeu care 
era îmbrăcat în veşminte arhiereşti. 


Arătând prea curata Fecioară cu mâna spre Sfântul Grigorie, a poruncit Sfântului 
Ioan, cuvântătorul de Dumnezeu, să-l înveţe taina Sfintei Treimi şi cum se cade a 
crede drept. 


Deci, în puţină vreme, Sfântul Grigorie a fost învăţat, din porunca Maicii Domnu- 
lui, de către loan, cuvântătorul de Dumnezeu mari taine dumnezeieşti şi a pătruns 
adâncul înţelepciunii. 


Acestea erau cuvintele descoperirii grăite de Sfântul loan: "Unul este Dumne- 
zeu, Părintele Cuvântului Celui viu, al învăţăturii celei ipostatice, al puterii şi al 
tainei celei veşnice, născătorul desăvârşit al Celui desăvârşit, Tatăl Fiului, Cel 
Unul născut. Unul Domnul, Unul dintru Unul, Dumnezeu din Dumnezeu, 
asemănarea şi chipul Dumnezeirii; Cuvântul lucrător, înţelepciunea care ţine 
alcătuirea celor ce sunt şi puterea cea făcătoare a toată făptura; Fiul Cel 
adevărat al Părintelui Celui adevărat, Fiul Cel nevăzut al Părintelui Celui 
nevăzut, Cel desăvârşit al Celui desăvârşit; Cel fără de moarte şi veşnic al Celui 
veşnic. Unul Duhul Sfânt, care are fiinţă de la Tatăl şi prin Fiul este arătat 
oamenilor; chipul cel desăvârşit, viaţa, pricina celor ce viețuiesc, izvor Sfânt, 
sfințenia care dă sfinţenie, întru care se descoperă Dumnezeu Tatăl, care este 
mai presus de toate, şi Dumnezeu Fiul prin care sunt toate. Treimea cea 
desăvârşită, care cu slavă, cu veş-nicia şi cu împărăţia nu se desparte, nici se 
depărtează; căci nici nu este ceva zidit sau făcut în Sfânta Treime, nici adaos, 
adică să fie ceva ce n-ar fi fost mai întâi şi după aceea să fi venit. Nici Fiul n-a 
fost cândva să nu fi fost întru Tatăl, nici Duhul întru Fiul, că neprefăcută şi 
neschimbată este Treimea, totdeauna aceeaşi”. 


Aceste cuvinte care au fost grăite de Sfântul loan, cuvântătorul de Dumnezeu, după 
vedenia aceea, le-a scris Sfântul Grigorie cu mâna sa şi a fost păstrată acea scri- 
soare multă vreme, până la stăpânirea agarenilor, adică a turcilor, în Biserica Neo- 
cezareei. 

&&& 

Apoi sculându-se, s-a dus la Neocezareea. Atunci toată cetatea aceea era întru întu- 
nericul închinării la idoli, fiind acolo mulțime de idoli şi de capişti idoleşti. Acolo 
se aduceau mulțime de jertfe idolilor, încât tot văzduhul era plin de mirosuri ce 
ieşeau din dobitoacele înjunghiate şi arse ca jertfă; numai câteva suflete de creştini 
erau în cetatea aceea, ce avea atâta mulţime de popor. 

Sfântul Grigorie, mergând la Neocezareea, în cale a avut prilej să dea de o capişte 
idolească. Era atunci seară şi căzuse o ploaie mare, de aceea sfântul a fost nevoit să 
intre în acea capişte idolească, împreună cu călătorii şi a rămas într-însa. Acolo 
erau mulți idoli în care vieţuiau draci şi se arătau aievea slujitorilor lor şi vorbeau 
cu ei. Deci, înnoptând Sfântul Grigorie acolo, îşi săvârşea obişnuitele sale rugă- 
ciuni de miezul nopţii şi de dimineaţă, însemnând cu semnul Crucii văzduhul 
spurcat de jetfele idoleşti. Iar dracii, înfricoşându-se de semnul Sfintei Cruci şi de 
rugăciunile Sfântului Grigorie, au lăsat capiştea şi au fugit. 


Făcându-se ziuă, Sfântul Grigorie şi-a urmat calea sa, care îi era înainte, împreună 
cu ceilalți călători, iar popa cel idolesc a intrat în capişte, după obiceiul său, vrând 
să aducă jertfă idolilor, însă n-a găsit pe draci căci fugiseră de acolo. Dar, deşi 
aducea jertfă dracilor, nu i se arătau, precum se obişnuise mai înainte, încât slu- 
jitorul nu pricepea pentru care pricină au fugit zeii săi din capişte. EI i-a rugat mult 
să se întoarcă iarăşi la locul lor. 


Dar ei de departe strigau, zicând: "Nu putem să intrăm acolo, unde a fost străinul 
acela care mergea din pustie la Neocezareea”. 


Auzind acestea slujitorul, a alergat către Sfântul Grigorie şi, ajungându-l, l-a oprit, 
strigând la el cu mânie, de ce a îndrăznit să intre în capiştea zeilor lor, fiind creştin, 
căci pentru această pricină zeii au urât locul acela. Apoi slujitorul s-a dus de acolo, 
îngrozind pe sfântul cu judecată împărătească, vrând ca îndată să-l ducă cu sila 
către chinuitor. 


Sfântul Grigorie, potolind mânia lui cu cuvinte blânde şi înțelepte, a zis mai pe 
urmă: "delete Dumnezeu met că i arc prune i mie mi dt pt 


Iar slujitorul, auzind acestea, şi-a potolit mânia, şi a rugat pe sfântul să poruncească 
zeilor să se întoarcă iar la locurile lor. 


Ar De dr dr Dr de Dr dr De de Dr dr dr Dr De dr e A de dr Ar A 


Xp XP IP IP 3 E E 30 3 2 E IE IE E IE IE E E II E XX 


Dr dr dr Dr dr Dr dr dr Dr Dr dr Dr Dr dr De dr dr Dr dr dr dr dr A dr A 


XP XP XP IP PT 3 E 30 3 2 E IE 3 2 E IE IE E DI XX 


Iar sfântul, luând o bucăţică de hârtie din cărticica sa, a scris pe dânsa aceste cu- 
vinte: 


Şi a dat hârtiuţa aceea slujitorului, poruncindu-i să o pună pe altarul necuraţilor zei. 
Apoi îndată s-au întors dracii în capişte, vorbind cu el ca şi mai înainte. 


Slujitorul s-a înspăimântat, minunându-se de o putere dumnezeiască ca aceea care 
era în Sfântul Grigorie, căci porunceşte dracilor cu cuvântul şi-l ascultă pe el. Apoi 
iarăşi a alergat după dânsul şi, ajungându-l, fiindcă încă nu ajunsese în cetate, l-a 
întrebat de unde are o putere ca aceea, încât şi zeii lor păgâneşti se tem de dânsul 
şi-l ascultă porunca lui. 


Iar Sfântul Grigorie, văzând inima slujitorului lesne de înduplecat către sfânta cre- 
dinţă, a început a-i spune despre Unul adevăratul Dumnezeu, care pe toate le-a 
zidit cu cuvântul. Şi astfel îi spunea taina sfintei credinţe ortodoxe. 


Pe când vorbeau ei, mergând pe cale, popa idolesc a rugat pe Sfântul Grigorie să 
facă vreo minune spre arătarea mai cu dinadinsul a credinţei sale. Atunci s-a 
întâmplat că era acolo o piatră mare, ca un munte, pe care nici un fel de putere 
omenească nu putea să o mişte din loc. Acelei pietre i-a poruncit Sfântul Grigorie, 
cu numele lui Hristos, să se mişte din locul său. Atunci piatra singură de sine 
mergea în alt loc, unde voia popa, încât l-a cuprins frica de acea minune prea slă- 
vită şi a mărturisit că Unul este Adevăratul şi Atotputernicul Dumnezeu, Cel pro- 
povăduit de Sfântul Grigorie şi nu este altul afară de EI. 


Acel fapt s-a vestit pretutindeni, încât în Neocezareea a ştiut tot poporul despre 
minunile Sfântului Grigorie şi despre stăpânirea lui peste draci. 


&&& 


Și s-a înştiinţat toată cetatea de venirea lui, mulţime de popor ieşindu-i întru întâm- 
pinare, vrând a-l vedea. Căci auziseră despre dânsul că a mutat în alt loc numai cu 
cuvântul acea piatră mare şi că porunceşte zeilor şi-l ascultă pe dânsul. 


Sfântul Grigorie, intrând în cetate, a aflat numai şaptesprezece suflete de credin- 
CIOŞI, iar ceilalți oameni se închinau idolilor celor fără suflet şi slăveau pe diavoli. 
Deci se ruga lui Dumnezeu în ascunsul inimii sale să caute spre zidirea Sa şi să 
lumineze atâta mulțime de popor care rătăceşte şi să-l întoarcă pe calea mântuirii. 

EI a fost primit în casa unui bărbat cinstit, fiind cel mai de frunte din cetate, cu 
numele de Musonie; şi petrecea acolo, învățând pe oameni cunoştinţa adevăratului 
Dumnezeu, în care sporea cu ajutorul Lui, încât nu trecea nici o zi fără câştigarea 
sufletelor omeneşti. Căci se aduna şi Sfântul Grigorie în casa lui Musonie, cu mul- 
țime de popor, cu femeile şi cu copiii lor, ca să audă învăţătura şi să vadă vin- 
decările şi minunile ce se făceau de către dânsul, izgonind din oameni duhurile cele 
viclene. De aceea din zi în zi se adăuga şi se înmulțea numărul credincioşilor. 


Apoi, în puţină vreme, a zidit o biserică prea minunată din averea oamenilor care 
au crezut în Domnul. Căci ei, tot ce aveau dădeau sfântului pentru zidirea bisericii 
şi îşi deschideau vistieriile lor pentru împodobirea casei Domnului, pentru hrană 
săracilor şi trebuinţa bolnavilor, oricât ar fi fost de trebuinţă. 


Deci cuvântul lui Dumnezeu sporea în Neocezareea şi sfânta credinţă se înmulţea, 
iar închinarea idolilor dispărea şi se pustiau capiştile lor cele urâte, idolii se zdro- 
beau, iar numele Domnului şi Dumnezeului nostru lisus Hristos era prea mărit în 
Neocezareea, unde se săvârşeau prin Sfântul Grigorie, cu puterea lui Dumnezeu, 
minuni prea mari şi înfricoşate. 

Doi fraţi, după moartea tatălui lor, au rămas moştenitori ai unei mari avuţii pe care 
au împărțit-o între dânşii. Apoi mai aveau şi un iezer mare, pentru care se sfădeau 
căci fiecare dintre dânşii dorea să-l aibă singur întreg; deci şi-au ales ca judecător 
pe făcătorul de minuni, Grigorie. 


Mergând sfântul către dânşii la iezer, voia să facă pace între ei, dar n-a sporit nimic 
cu cuvintele pentru că amândoi erau neînduplecaţi şi nu voiau să se lase unul pe 
altul să aibă parte de iezer. După multă sfadă voiau să facă chiar război între dânşii, 
pentru că în amândouă părţile era popor mult şi de abia a putut sfântul să-i poto- 
lească în acea zi să nu facă război. 


Făcându-se seară s-au dus pe la casele lor, amânând războiul pe a doua zi, iar 
sfântul a rămas singur lângă iezer şi, petrecând toată noaptea în rugăciuni, a 
poruncit iezerului, în numele Domnului să se usuce de tot şi să nu rămână nici 
picătură de apă şi nici tină într-însul, ci să fie pământ bun de arăt şi de semănat. 
Deci s-a făcut aşa, căci deodată nu se ştie unde s-a ascuns apa şi s-a făcut pământ 
uscat. 


A doua zi, venind fraţii la iezer cu mulțime de oameni înarmaţi ca să facă război, 
n-au aflat în locul unde era iezerul nici o picătură de apă şi, ca şi cum n-ar fi fost 

niciodată apă acolo, au aflat pământ înverzit. Mirându-se de aceasta, fraţii s-au 
împăcat între dânşii, iar toţi oamenii prea măreau pe Dumnezeu. 


Astfel de judecată dreaptă a făcut făcătorul de minuni, căci acolo unde nu putea să 
fie pace între frați şi era aproape a se face război, a uscat iezerul cu apă ca să nu se 
ia dragostea lor dintre frați. 

In pământul acela este un râu ce se numeşte Licos, care primăvara se umplea cu 
apă, încât ieşea din matca sa şi, vărsându-se în satele, câmpiile, grădinile şi livezile 
care erau în apropiere, făcea mare pagubă semănăturilor şi poporului. 


Auzind poporul care trăia pe marginea râului aceluia, despre Sfântul Grigorie al 
Neocezareei, făcătorul de minuni, cum că are stăpânire peste ape - căci aflaseră că 
a poruncit iezerului celui mare şi s-a uscat - s-au adunat toţi de la mic la mare şi, 
mergând la sfântul, au căzut la picioarele sale, rugându-l să fie milostiv şi să potol- 
ească pornirea râului, care atunci, mai mult ca oricând, vărsase şi înecase multe 
sate. 


Iar sfântul a zis către dânşii: 


lar ei supărau pe sfântul cu rugămintea. Deci sfântul, văzând necazul lor, a mers 
împreună cu ei la râul acela. 


Venind la malurile care formau albia râului când nu era revărsat, a înfipt acolo 
toiagul său, zicând: 


Apoi îndată toiagul cel înfipt a crescut stejar mare, iar apele s-au adunat cu rân- 
duiala în mijlocul malurilor. De atunci, niciodată nu s-a mai revărsat râul acela ci, 
când se înmulțeau apele şi se apropiau de stejar, îndată se întorceau înapoi şi nu 
mai înecau holdele oamenilor. 


2 5 2 


Odată acest sfânt făcător de minuni a vrut să zidească o biserică la un loc frumos, 
aproape de un munte. Incepând el a pune temelia, locul era strâmt şi nu putea să-l 
mai lărgească din cauza muntelui aceluia. Deci, sfântul a stat la rugăciune. ŞI, 

rugându-se din destul, a poruncit muntelui, în numele lui lisus Hristos, să se mişte 
şi să se îndepărteze de la locul său, cât trebuia pentru lărgirea bisericii. 


Apoi îndată s-a cutremurat muntele şi, mişcându-se, s-a depărtat făcând destul loc 
pentru lărgimea temeliei bisericii. Astfel era credinţa acestui plăcut al lui Dumne- 
zeu, încât muta şi munţii. 


Mulţi dintre necredincioşi, văzând o astfel de minune, se întorceau către Domnul şi 
se botezau de către sfântul; iar vestea despre dânsul străbătea pretutindeni pentru 
minunile cele mari pe care le făcea cu puterea lui Dumnezeu, de care era plin. 

Oarecând, fiind Sfântul Grigorie în cetatea Comani pentru alegerea episcopului - 
când a fost ales un bărbat vrednic, adică Sfântul Alexandru, care mai pe urmă s-a 
învrednicit cununii muceniceşti - întorcându-se el de acolo, oarecare din necre- 
dincioşii evrei au vrut să râdă de sfântul, zicând că nu are întru el Duhul lui 
Dumnezeu. 


Astfel, ei au pregătit un lucru întru acest chip: pe calea pe unde avea să meargă 
sfântul, au pus un evreu gol între dânşii, ca şi cum ar fi fost mort, iar ei se pre- 
făceau că s-ar tângui pentru el. 


Când sfântul a trecut pe lângă dânşii, au început să-l roage să arate milă spre acel 
mort şi să-i acopere trupul. lar el, dezbrăcând haina sa cea de deasupra şi, dând-o 
lor, s-a dus. 

Ei, însă, au început a râde şi a batjocori pe sfântul, zicând: "De-ar fi avut Duhul lui 
Dumnezeu întru el, ar fi cunoscut că nu zace un om mort, ci unul viu”. Şi au 
început a-l striga pe cel culcat ca să se scoale. 


Dar Dumnezeu a întors asupra lor o batjocoră ca aceea, căci într-adevăr a rămas 
mort tovarăşul lor. Iar lor, părîndu-li-se că a adormit, îl loveau peste coaste ca să-l 
trezească, strigându-l cu mare glas, dar el nu le da nici un răspuns, căci adormise 
somnul cel veşnic. 


Deci, văzându-l mort, râsul lor s-a schimbat într-o adevărată tânguire şi şi-au în- 
gropat mortul lor. 
&&& 


Când s-a pornit prigoană asupra creştinilor, în vremea împărăției necredinciosului 
Dioclețian, a ieşit poruncă împărătească în toate locurile, ca toți creştinii să fie siliți 

către închinarea idolilor, iar cei ce nu se vor pleca poruncii împărăteşti, să fie 
chinuiți şi omorâți. 


Atunci Sfântul Grigorie a sfătuit turma sa să se ascundă, adică cei ce nu au putere 
şi darul lui Dumnezeu pentru răbdarea chinurilor celor cumplite, ca nu cumva, dân- 
du-se cineva cu îndrăzneală chinuitorilor şi văzând muncile cele înfricoşate, îndată 
să se sperie şi, neputând răbda acele chinuri, să cadă din credinţa în Dumnezeu. 


Sfătuind astfel pe cei credincioşi, s-a sculat şi, luând pe unul din diaconii săi, s-a 
dus în pustie şi s-a ascuns de păgâni. 

Venind prigonitorii împăratului în cetatea Neocezareei, îl căutau mai întâi pe Sfân- 
tul Grigorie, spre chinuire, ca pe cel ce era în partea aceea capul tuturor creştinilor 
şi păstor al oilor celor cuvântătoare. 


Dar nişte păgâni, înştiințându-se despre dânsul că s-a ascuns într-un munte, au spus 
ostaşilor şi i-au dus pe dânşii până la muntele acela. Atunci ei au alergat cu 
sârguinţă la munte, ca nişte câini gata să vâneze şi ca nişte lupi care vor să răpească 
oile. 


Iar Sfântul Grigorie, văzând că se apropie ostaşii şi nu este cu putinţă a mai fugi şi 
a se ascunde de dânşii, a ridicat mâinile la cer, încredinţându-se acoperământului 
lui Dumnezeu. Asemenea a poruncit şi diaconului său să facă. Și stăteau amândoi 
cu mâinile întinse şi se rugau, iar ostaşii căutau pe sfântul cu sârguinţă însă nu l-au 
aflat pentru că nu puteau să-l vadă, deşi de multe ori au trecut pe lângă dânsul. 
Apoi, căutându-l destul, s-au întors. 


Pogorându-se din munte, ostaşii au zis către cei ce-i aduseseră pe dânşii: "N-am 
aflat pe nimeni în muntele acesta, decât doi copaci stând nu departe unul de altul". 


Iar unul dintre dânşii, înțelegând minunea ce s-a făcut, 1-a lăsat şi a alergat el însuşi 
la munte. Apoi, aflând pe sfântul şi pe diaconul stând la rugăciune, a căzut la 
picioarele lui, dorind să se facă creştin, ceea ce a şi dobândit. Astfel s-a făcut din 
prigonitor, rob al lui Hristos şi de atunci se ascundea împreună cu ceilalți creştini. 


2 o e 

Odinioară, Sfântul Grigorie, săvârşindu-şi obişnuitele sale rugăciuni către Dumne- 
zeu, s-a tulburat foarte tare şi a stat neclintit mult timp tăcând, ca şi când ar fi privit 
la o privelişte de umilinţă. După mai multă vreme s-a luminat la faţă şi, umplându- 


se de bucurie, a început cu mare glas a mulţumi lui Dumnezeu şi a cânta cu glas de 
prăznuire, zicând: 


Apoi l-a întrebat diaconul, zicând: "Care este pricina schimbării tale, părinte, că 
adineauri erai tulburat şi acum te arăţi vesel?" 


Iar sfântul i-a răspuns: 


Iar diaconul nu a înţeles cele grăite şi iarăşi a zis sfântul: 


Diaconul, auzind acestea, se mira cum vede sfântul cele ce se petrec departe, ca şi 
cum ar fi aproape şi slăvea pe Dumnezeu, cel ce dă plăcuţilor Lui astfel de daruri. 


A 
Încetând prigoana, sfântul s-a întors la scaunul său şi, iarăşi adunându-şi turma sa, 
bine o păzea. Apoi a aşezat să se prăznuiască pomenirea Sfinţilor mucenici care au 
pătimit în vremea prigoanei ce a fost atunci, iar slava lui Hristos se întindea şi 
închinarea la idoli se pierdea prin sârguinţa Sfântului Grigorie care n-a încetat 
ostenindu-se întru bună vestire a lui Hristos până la sfârşitul vieţii. 


Apoi, cu învăţăturile sale şi cu facerea de minuni, aducând către Dumnezeu pe 
locuitorii Neocezareei, precum şi toate hotarele cele dimprejurul ei, a curățit-o de 
jertfele idoleşti, sfinţind-o cu jertfa cea fără de sânge. 


Ajungând la adânci bătrâneţi s-a apropiat de fericitul sfârşit şi la sfârşitul vieţii a 


întrebat pe cei ce stăteau înaintea lui: 


ŞI 1-au răspuns că numai şaptesprezece se mai află, care se mai ţin de închinarea la 
idoli, iar cetatea întreagă crede în Hristos. 

Atunci sfântul a zis: 


Acestea 
zicând, şi-a dat sufletul în mâinile lui Dumnezeu. 


Astfel a vieţuit Sfântul Grigorie făcătorul de minuni al Neocezareei, cu plăcere de 
Dumnezeu şi bine s-a săvârşit. 


Cu ale cărui sfinte rugăciuni să dea Domnul, să dobândim şi noi sfârşit bun. Amin. 

Sfântul ierarh Grigorie taumaturgul, episcopul Neocezareei - drumul spre 
sfinţenie 


Autorul unei vaste lucrări misionare, convertind aproape toată Neocezareea la 
creștinism, Sfântul Grigorie este primul care a primit numele de taumaturgul, adică 
făcătorul de minuni. Teolog pragmatic, a oferit soluţii la toate problemele cu care 
se confrunta Biserica în vremea în care a trăit. 


2 5 o 


Adus pe lume în Neocezareea Pontului, aproape de Armenia, în sânul unei familii 
bogate, Sfântul Grigorie a trăit în secolul al III-lea, pe vremea împăratului Aure- 
lan. După moartea tatălui său, a mers să înveţe latina, arta oratoriei şi medicina, 
fiind atât el, cât şi fratele lui, ucenici ai lui Origen. Convertindu-se apoi la creş- 
tinism, Sfântul Grigorie s-a retras în pustie, fiind apoi ales episcop al Neocezareei. 


Înzestrat cu darul facerii de minuni, a fost primul sfânt care a primit numele de 
taumaturgul, pentru multele sale vindecări realizate în chip miraculos. 


Inainte de a muri, a dat slavă Domnului că, dacă în momentul în care fusese ales 
episcop întâlnise doar 17 creștini, acum, la ceas de moarte, în cetatea sa mai erau 
doar 17 necredincioşi. 

Sinaxar din 17 noiembrie 


In această lună, în ziua a şaptesprezecea, pomenirea celui dintre sfinţi părintelui 
nostru Grigorie, făcătorul de minuni, episcopul Neocezareii. 


Acesta a trăit în zilele împăratului Aurelian şi era din părinţi elini şi de tânăr a ales 
partea cea bună, cunoscând adevărata credință în Hristos. Crescând el în vârsta, 
creştea şi dreapta credinţă într-însul. Iar din pricina mărimii şi mulţimii minunilor 
ce făcea, a dobândit numele său, căci a fost chemat făcător de minuni. 


Aflându-se încă la scoală în Alexandria, după obicei învățând filozofia, a venit la el 
o femeie desfrânată cu gândul ca apoi să-l clevetească, îndemnată fiind de alţi uce- 
nici ce erau cu dânsul. Însă cuprinsă fiind de demon care o zbuciuma, sfântul a 
tămăduit-o cu rugăciunea sa. 


A văzut sfântul şi pe Preasfânta Născătoarea de Dumnezeu, împreună cu loan 
cuvântătorul de Dumnezeu, aievea învăţându-l taina Sfintei Treimi. 


Și după ce a fost hirotonit episcop al Neocezareii de Fedim, episcopul Amasiei, şi 
după ce a mers la biserica ce 1 s-a dat, se spune că a făcut multe minuni, care nu s- 
au auzit, şi mai mari decât se pot crede. 


Că a pornit cu rugăciunea o piatră mare cât un munte şi a mutat-o în altă parte. Şi 
fiind sfântul călător s-a abătut de a intrat într-o capişte idolească, unde a gonit de- 
monii de acolo şi după ce s-a dus sfântul, n-au mai cutezat să intre demonii acolo. 
Aceasta aflând cel ce purta grija capiştei, s-a mâniat pe sfântul. lar sfântul a scris 
pe o hârtie: "Eu, Grigorie, poruncesc ţie, satano, intră”, şi punând-o în capişte, au 
intrat iarăşi demonii în ea. lar mai marele capiştei s-a îngrozit de această minune şi 
a devenit ucenic lui Hristos, apropiindu-se de marele Grigorie. 


Și un lac mare, ce făcea valuri ca marea, l-a secat şi l-a făcut uscat, secând îm- 
preună şi vrajba pe care doi fraţi o aveau între dânşii, zicând fiecare că a fost lacul 
lui. 

Oprit-a şi calea unui râu, rugat fund de locuitorii de acolo, înfigându-şi toiagul în 
udătura pământului cea repede, făcând atunci minuni peste minuni. Căci se vedea 
unde se întorcea apa înapoi, ca şi cum s-ar fi temut a se atinge de toiag, care toiag, 
uscat fund şi lipsit fund de firească umezeală, s-a făcut copac verde şi frumos, şi 
nici îndelungarea vremii n-a stricat minunea, ci şi acum, precum se spune, apa 
ocoleşte pe departe, iar copacul stând de atâţia ani propovăduieşte puterea lui 
Hristos arătată prin marele Grigorie. 


Afară de aceasta, pe un evreu, ce se prefăcea că este mort zăcând răsturnat, l-a fă- 
cut cu adevărat mort, precum el se prefăcea. 


Altădată iarăşi făcând rugăciune în munte, s-a arătat ca fiind copac celor ce căutau 
să-i facă rău. 


Deci, venind vremea trecerii către Domnul, a mulţumit lui Dumnezeu că, primind 
cetatea sa cu mulţi oameni şi fiind plină de necredincioşi şi păgânătate, a lăsat-o cu 
toţi aşezaţi în credinţă. 


Tot în această zi, pomenirea părintelui nostru cuviosului şi mărturisitorului 
Lazăr zugravul (iconograful) 


Acest sfânt de mic copil s-a făcut monah şi a învăţat meşteşugul zugrăvirii (al ico- 
nografiei, picturii icoanelor şi frescelor). Iar pe lângă viaţa aspră şi înfrânarea ce 
întrebuința, se silea fericitul încă şi spre milostenie. Pentru care a şi primit harul 
preoţiei. 


Iar după ce s-a făcut preot, a dat război împotriva tuturor eresurilor, şi atât de multe 
necazuri a suferit, nu numai de la nestorieni şi cutihieni şi dioscoreni, ci şi de la 
luptătorii împotriva icoanelor, încât este cu neputinţă prin cuvânt a se spune. 


Ci şi la Roma cea veche a fost trimis ca să ajute părinteştile şi apostoleştile dogme, 
cărora le dau război luptătorii împotriva icoanelor. 


Şi, întorcându-se de la Roma la Constantinopol, iarăşi a fost trimis la Roma pentru 
aceeaşi pricină; şi în drumul său de a doua oară la Roma, pe la mijlocul căii, s-a 
îmbolnăvit din tulburările vremii, şi aşa şi-a dat sufletul în mâinile lui Dumnezeu. 


Iar cinstitul lui trup, fiind adus la împărăteasa cetăților, a fost aşezat în mănăstirea 
ce se numea a lui Evandru. 

Tot în această zi, pomenirea preacuviosului părintelui nostru Zaharia ciobotarul 
şi a lui loan. 


Povestire foarte folositoare 


Un om oarecare, vestit în lucrările lumeşti, cu numele Ioan, lepădând toate îndul- 
cirile vieţii, ducea o viaţă smerită şi monahicească. Şi îndeletnicindu-se cu fapte 
dumnezeieşti, se sârguia ca să placă numai lui Dumnezeu. Deci, ostenindu-se pu- 
rurea întru rugăciuni şi cereri, tindea şi sporea către cele mai înaintate şi mai mari 
isprăvi. Fiindcă, pe lângă celelalte ale lui păşiri, avea obicei a se duce ca să pri- 
vegheze toată noaptea la bisericile Domnului. 


Într-o noapte, s-a dus la biserica cea mare a Sfintei Sofia ce se afla în Constan- 
tinopol şi, aflând uşile încuiate, a şezut acolo pe un scaun ce era aproape, fiind 
ostenit el, şi întru şederea sa îşi citea slujba cu glas şovăitor. 


Şi iată a văzut o strălucire de lumină, ce venea de afară, şi privind mai cu luare 
aminte, a văzut un bărbat cucernic, care urma după lumina aceea. Deci, bucurându- 
se pentru acea privire, a luat mai bine aminte, voind să vadă ce are să facă acel om. 


ŞI când a ajuns omul acela la porțile bisericii Sfintei Sofia, ce erau închise, şi-a 
plecat genunchii înaintea porților, şi îndestul a făcut rugăciune, apoi a ridicat în sus 
mâinile sale şi, făcând semnul crucii pe porți, îndată porțile s-au deschis singure, şi 
împreună cu lumina a intrat înăuntru şi bărbatul acela. Şi după ce a intrat, iarăşi a 
plecat genunchii pe pardoseală, unde deasupra era zugrăvită icoana Preasfintei 
Născătoarei de Dumnezeu, şi, sculându-se, a deschis şi acolo porţile. Şi venind la 
porțile cele frumoase de argint ale bisericii în pridvor, destulă rugăciune a făcut 
acolo, apoi cu semnul crucii le-a deschis şi pe acelea, şi aşa a intrat în biserică cu 
totul luminat fiind. 


Deci, mergând în mijlocul bisericii, şi-a ridicat mâinile în sus, înduplecând pe 
Dumnezeu. lar după ce şi-a isprăvit rugăciunea, s-a întors înapoi şi trecea prin 
pridvorul bisericii, iar porţile se încuiau prin dumnezeiască lucrare îndată ce acela 
1eşi afară. 


Deci, sta sfântul om loan şi căuta cu luare aminte, unde va merge acel bărbat 
dumnezeiesc, după ieşirea din biserică. Şi fiindcă acela mergea pe drumul drept, nu 
s-a lenevit avramicescul loan a-i urma, ca să afle unde se ascunde acest fel de 
scump mărgăritar al lui Dumnezeu. Şi abătându-se acela puţin din dreptul drum, 
mergea spre schela cea pogorâtoare a Sfântului mucenic Iulian; şi apropiindu-se de 

casa foarte mică, şi bătând cu mâna în uşă, a strigat încet numele femeii ce era 
înăuntru: "Maria", şi aşa a intrat înăuntru. Atunci lumina ce-l lumina pe cale s-a 
ridicat din mijloc, şi aşa între amândoi s-a făcut noapte întunecată. 


lar femeia acelui dumnezeiesc bărbat a aprins lumânarea din candela şi a dus-o 
bărbatului ei; însă el nu s-a culcat pe pat, nici nu şi-a odihnit trupul în vreun alt 
chip, ci a început să lucreze, căci era ciobotar. 


Atunci şi cel ce-i urma lui, vrednicul de pomenire loan, fără de sfială a intrat 
înăuntrul casei, şi căzând la picioarele lui, le udă cu lacrimi şi rugându-l pe el, 
zicea: "Nu te ascunde de mine, cine eşti, şi care este înalta ta vieţuire, prin care faci 
astfel de minuni, pe care le-am văzut însumi cu ochii mei” 


Iar, smerit cugetătorul acela zicea: "Iartă, bătrânule, pentru Domnul. Eu sunt om 
păcătos şi nu am la sinemi nici o faptă bună. Că cine sunt eu păcătosul? Sau de 
unde am învăţat vreo înaltă vieţuire, precum singur zici, în vreme ce sunt sărac şi 
mă aflu lucrător meşteşugului celui mai neînsemnat; te-ai înşelat, omule, te-ai înşe- 
lat, şi ai văzut nălucă, iar nu adevărul”. 


Atunci bătrânul a adăugat lacrimi peste lacrimi, şi nu înceta a-l jura pe el pe nu- 
mele lui Dumnezeu, ca să-i arate lui fapta bună a sa cea mare. Căci zicea: "De nu 
era lucrul dumnezeieştii pronii, ca să se descopere petrecerea ta, cu adevărat nu m- 
aş fi învrednicit eu cel mai mic să fiu privitor al acestui fel de taină”. 


Deci, strâmtorat fiind de jurăminte acel minunat bărbat s-a sculat de pe scaun şi, 
făcând mai întâi metanie bătrânului, a început a zice aşa: "Bine să ştii, fratele meu, 
că nici o ispravă pe pământ n-am câştigat decât să mă înnoroiesc şi să mă întinez 
cu păcatele şi să cinstesc mai mult desfătarea trupească. lar după aceasta, din 
bunătatea Dumnezeului meu, luând în minte frica muncii, după cum vezi mi-am 
luat femeie, dar n-am întinat curăţenia trupului. Ci amândoi cu unire păzim fecioria 
şi tăinuim aceasta, zicând că ea este stearpă. Şi până acum, cu ajutorul lui 
Dumnezeu, păzim noi adevărata curăţenie a sufletului şi a trupului, pentru dorința 
şi dragostea Ziditorului nostru. 


Voi adăuga încă şi alta, pentru legătura jurământului. Bogăția mea toată nu este 
mai multă decât numai trei arginţi şi jumătate, şi cu aceştia cumpărând piei, lucrez 
meşteşugul ciubotelor; şi dobânda ce o scot de acolo o despart în două părți: o 
parte adică, cea mai dreaptă şi de căpetenie, o hărăzesc lui Hristos, împărţind-o la 
săraci - fraţii lui Hristos; iar cealaltă parte o cheltuiesc la trebuinţele noastre; şi aşa 

pururea petrecând, aştept neîncetat pe înfricoşătorul Judecător ce va să vină. Şi-mi 
aduc aminte de cercetarea cea înfricoşătoare ce au să-mi facă cumpliţii demoni”. 


Aceasta poveste auzind-o loan şi înspăimântându-se de curata şi fericita viaţă a pu- 
rurea pomenitului Zaharia (căci aşa se numea), l-a lăudat pe el. Apoi bine-cuvân- 
tându-l pe acel minunat bărbat, a ieşit din casa lui cu bucurie şi veselie. 


Și loan s-a dus la casa unde găzduia, mulţumind lui Dumnezeu pentru minunile 
mari ce a văzut. 


Iar fericitul Zaharia, cel ce întru adevăr era lipsit de mândrie, voind ca să fuga de 
amăgirea deşertăciunii lumești, şi-a lăsat casa sa şi a fugit, cu desăvârşire necu- 
noscut tuturor făcându-se. 


Tot în această zi, pomenirea prea cuviosului Longhin, care cu pace s-a săvârşit. 


Tot în această zi, pomenirea Sfântului Ghenadie, patriarhul Constantinopolului, 
care cu pace s-a săvârşit. 


Tot în această zi, pomenirea Sfântului Maxim, patriarhul Constantinopolului, 
care cu pace s-a săvârşit. 


Tot în această zi, pomenirea prea cuviosului Iustin, care cu pace s-a săvârşit. 

Tot în această zi, pomenirea cuviosului Ghenadie, cel ce s-a nevoit în 
Mănăstirea Vatoped, şi a fost dochiar, şi s-a învrednicit a vedea cum un butoi gol 
a izvorât untdelemn prin minunea Născătoarei de Dumnezeu, şi care cu pace S-a 


săvârşit. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Sinaxar 


17. Sfântul Grigorie Taumaturgul, episcopul Neocezareii, făcătorul de minuni; 
Cuviosul Lazăr zugravul. 


EI s-a născut în Neocezareea Capadociei din părinţi necredincioşi şi a învăţat în 
Atena, Alexandria, Berit şi în sfârşit în Cezareea cinci ani, unde s-a instruit în 
religia creştină de Origen. 


La anul 240 devenind episcop al patriei sale, găsi numai 17 creştini, iar la moartea 
sa, din 265 lăsă aproape numai atâția păgâni. 


Tot timpul episcopiei sale a fost un şir de minuni, de aceea s-a şi supranumit 
făcător de minuni şi se chema chiar de inamicii adevărului al doilea Moise. 


Troparul Sfântului Grigorie taumaturgul, glasul al 8-lea: Întru rugăciuni prive- 
ghind, la lucrările minunilor răbdând, asemenea numire cu îndreptările ai câştigat. 
Ci te roagă lui Hristos Dumnezeu, părinte Grigore, să lumineze sufletele noastre, 
ca nu cândva să adormim întru moarte. 


Condacul Sfântului Grigorie taumaturgul, glasul al 2-lea: Luând lucrarea multor 
minuni, cu semne înfricoşătoare pe demoni i-ai îngrozit, şi bolile oamenilor ai 
alungat, prea înțelepte Grigore. Şi făcător de minuni eşti numit, din fapte luându-ţi 
numele. 

Arhid. Ştefan Sfarghie - Sinaxar - Sfântul ierarh Grigorie taumaturgul, 
episcopul Neocezareei 


GRIGORIE 
MAVMATYRGYIS 


Sfântul Grigorie taumaturgul a trăit în timpul împăratului Aurelian (270-275) şi s-a 
născut în Neocezareea Pontului, aproape de Armenia, din părinți bogaţi. După 
moartea tatălui său, pe când Grigorie avea 14 ani, mama sa l-a trimis la dascăli de 
seamă, unde a învăţat limba latină şi arta oratoriei, încât mulţi ajunseseră să se 
minuneze de darurile sale. 


Sfântul Grigorie a studiat şi în Alexandria Egiptului, unde a fost ucenicul lui Ori- 
gen (185-254), împreună cu fratele său, Atinodor. Tot aici a învăţat şi medicina. 


După ce s-a convertit la creştinism fiind botezat în numele Preasfintei Treimi, a 
părăsit toate măririle şi s-a retras într-un loc singuratic, vieţuind în rugăciune şi în 
adâncirea dumnezeieştii înţelepciuni a Sfintelor Scripturi. 


Pentru calităţile sale deosebite, Grigorie a fost ales şi hirotonit episcop al Neoce- 
zareei, împotriva voii sale. Pentru credinţa lui puternică şi viaţa curată, Dumnezeu 
l-a înzestrat pe Sfântul Grigorie cu darul facerii de minuni şi de aceea a primit 
numele Taumaturgul, adică făcătorul de minuni. 


A trecut la Domnul în anul 275. Pe patul de moarte fiind, i-a întrebat pe cei apro- 
piați ai săi: Câţi păgâni se mai află în cetatea Neocezareei? 1 s-a răspuns: Se mai 
află 17 necredincioşi, care ţin la închinarea la idoli, dar cetatea întreagă crede în 
Hristos. Atunci Sfântul Grigorie a zis: Slavă lui Dumnezeu că numai 17 creştini am 

aflat când am venit aici episcop, iar acum, când merg la Domnul, atâţia necre- 
dincioşi rămân câţi credincioşi am aflat întâi!” 

Iulian Dumitraşcu - Calendar Ortodox - Sfântul ierarh Grigorie taumaturgul, 
episcopul Neocezareei şi Ghenadie, patriarhul Constantinopolului; Sfântul 
cuvios Lazăr zugravul 


Sfântul ierarh Grigorie taumaturgul 


S-a născut în Neocezareea Pontului, aproape de Armenia, din părinți bogaţi. Sfân- 
tul Grigorie a trăit în timpul împăratului Aurelian (270-275). După moartea tatălui 
său, când Grigorie avea 14 ani, creşterea lui a rămas în grija mamei, care l-a trimis 
la dascăli de seamă, unde a învăţat limba latină şi arta oratoriei. 


În Alexandria, Grigorie şi fratele său, Atinodor, au fost, timp de trei ani, ucenicii 
lui Origen (185-254). Tot aici, Grigorie a învăţat medicina. După ce s-a convertit la 
creştinism şi s-a botezat, s-a retras într-un loc pustiu. 


Pentru calitățile sale deosebite, Grigorie a fost ales şi hirotonit episcop al Neo- 
cezareel. 


În timpul persecuției împotriva creştinilor declanşate de împăratul Deciu (250- 
253), Sfântul Grigorie i-a sfătuit pe creştini să fugă şi să se ascundă, ca nu cumva, 
înfricoşându-se de cruzimea chinurilor, să se lepede de credinţă. 


Pentru credinţa lui puternică şi viaţa curată, Dumnezeu l-a înzestrat pe Sfântul Gri- 
gorie cu darul facerii de minuni şi de aceea a primit numele de taumaturgul, adică 
făcătorul de minuni. 

Nu se ştie anul în care a murit (270 sau 271), dar pe patul de moarte a zis: “Slavă 
lui Dumnezeu, că numai şaptesprezece creştini am aflat când am venit aici episcop, 
iar acum, când merg la Domnul, atâţia necredincioşi rămân, câţi credincioşi am 
aflat întâi!” 


Troparul, glas 8: Întru rugăciuni priveghind, la lucrările minunilor răbdând, ase- 
menea numire cu îndreptările ai câştigat. Ci, te roagă lui Hristos Dumnezeu, pă- 


rinte Grigorie, să lumineze sufletele noastre, ca să nu adormim în moarte cu păcate. 


Sfântul ierarh Ghenadie, patriarhul Constantinopolului 


Cel între sfinți, părintele nostru Ghenadie I, a trăit în secolul al V-lea şi a slujit ca 
patriarh al Constantinopolului între anii 458-471. 

Printre altele, este cunoscut şi pentru faptul de a fi fost un adept al şcolii antiohiene 
de exegeză. 


Sursa principală pentru cele ce se ştiu despre viața Sf. Ghenadie este cartea „Gră- 
dina sufletelor”, scrisă de Sfinţii Sofronie şi loan, călugări la mănăstirea Salamina, 
de lângă Alexandria. 


Ghenadie era preot în Constantinopol când, după moartea patriarhului Anatolie în 
anul 458, a fost ales să îi succeadă acestuia pe tronul Bisericii din Constantinopol 
ca patriarh, fiind sprijinit de împăratul Leon I „cel mare” (457-474). 

Incă de la începutul păstoririi, Ghenadie şi-a dovedit zelul său pentru credinţa creş- 
tină şi pentru menţinerea disciplinei monahale şi a clerului, disciplină care slăbise 
în acea perioadă. Se distingea prin blândețea lui, toleranță, puritate şi abstinență. 


După cum relata Theodorus Lector (Theodoros Anagnostes) în a sa Historia Eccle- 
siastica, Sfântul Ghenadie a hotărât ca nimeni să nu poată deveni membru al cle- 
rului până nu învăţa Psaltirea pe de rost. 


Sfântul Ghenadie s-a străduit să elimine simonia (vânzarea şi cumpărarea harului 
de a săvârşi slujbe bisericeşti, în locul dobândirii acestui har prin vrednicie), care 


era, din păcate, destul de răspândită în acea perioadă. 


În anul 471 Sfântul Ghenadie a adormit în pace, după ce păstorise timp de 13 ani 
Bise-rica din Constantinopol. 


Sfântul cuvios Lazăr zugravul 


A trăit în timpul împăratului iconoclast Teofil. A venit din ţara Cazarilor, de lângă 
Muntele Caucaz, unde se născuse, la Constantinopol şi a intrat într-o mănăstire. 


Datorită talentului său artistic, în scurt timp a ajuns un pictor desăvârşit. În anul 
829, împăratul Teofil a poruncit să fie ucişi toţi pictorii din împărăție. Astfel, Lazăr 
a fost supus supliciilor şi întemnițat. 

Auzind de suferinţa lui Lazăr, împărăteasa Teodora a mijlocit pentru scăparea lui, 
fiind un pictor cunoscut şi la curtea împărătească. 


Împăratul Mihail I-a trimis la Roma să ducă papei Benedict al III-lea mai multe 
daruri pentru biserica “Sfinţii apostoli” şi se pare că acolo a şi murit. 

Proloage din 17 noiembrie 


Luna noiembrie în 17 zile: pomenirea celui dintre Sfinţi părintelui nostru Gri- 
gorie, făcătorul de minuni, episcopul Neocezareei Pontului (t1270-271). 


Acesta a trăit în zilele lui Aurelian împăratul (270-275), născut în Neocezareea 
Pontului, aproape de ţara Armeniei, din părinţi bogaţi. Murind tatăl său, când Gri- 
gorie avea 14 ani, creşterea lui a rămas în grija mamei sale. Dar el începu să 
înţeleagă şi singur partea cea bună a vieţii şi, crescând în vârstă, creştea şi dreapta 
credinţă a lui Hristos într-însul. Mama sa l-a trimis la dascăli de seamă, învățând 
limba latină şi meşteşugul vorbirii frumoase şi, curând, se dovedi atât de iscusit, 
încât se minunau mulți de darurile lui. 


În căutarea celor mai vestiți dascăli ai vremii, Sfântul Grigorie şi fratele său Ati- 
nodor ajunseră şi la Alexandria Egiptului, unde, întâlnind pe marele Origen (185- 
254), se făcură, vreme de trei ani, ucenicii lui, deprinzând de la dansul învăţăturile 
Sfintei Scripturi. 


Tot în Alexandria, sfântul învaţă cu osârdie meşteşugul doctoricesc şi minuna pe 
toţi tinerii din cetate prin viaţa lui curată şi plină de smerenie. 


Întorcându-se în cetatea sa, lumea se aştepta să-l vadă primind vreo dregătorie îm- 
părătească, mai ales după învăţătura căpătată la vestitele şcoli din Alexandria. Dar 
sfântul, care între timp primise Botezul, părăsi toate măririle şi, lepădând şi averea 
sa, se retrase într-un loc singuratic, unde vieţui în rugăciune şi în adâncirea dumne- 
zeieştii înţelepciuni a Sfintelor Scripturi. 


Deci, fericitul Grigorie, aflând că arhiepiscopul Fedim al Amasiei, la cererea creş- 
tinilor şi preoţilor, hotărâse să-l facă episcop al Neocezareei Pontului, socotindu-se 
nevrednic de asemenea cinste şi răspundere, a părăsit locul de linişte şi a rătăcit 
multă vreme, prin pustietăţi, pentru a nu fi găsit. În cele din urmă, însă, a fost aflat 
şi, numai după multe rugăminţi, s-a învoit a primi să fie părinte şi păstor creştinilor 
din Cezareea Pontului, îndrumându-i pe calea dreptei credinţe. 


Ar De dr dr Dr de Dr dr De de dr dr dr Dr Dr dr e A de dr A A 


Xp XP IP IP 3 3 E 3 IE 2 3 IE IE 2 IE IE E E ID IE E XX 


Dr dr dr Dr dr Dr dr dr Dr Dr dr Dr Dr dr Dr dr dr Dr dr d dr dr A dr A 


XP XP XP IP 7 3 2 E 30 3 2 E IE IE 2 E IE IE E IE E XX 


Într-o scrisoare a sa, Sfântul Grigorie de Nyssa, care i-a scris viața, mărturiseşte ca 
atunci când a fost sfințit episcop, fericitul Grigorie al Neocezareei a scris un drep- 
tar de credinţă cu privire la Sfânta Treime, regulă pe care a lăsat-o Bisericii sale şi 
care a ferit multă vreme pe credincioşi de rătăcirile eretice. 


Tot aşa, pe vremea prigoanei lui Decius (250-253), cunoscând omeneasca slăbi- 
ciune, Sfântul Grigorie sfătuia pe creştini să fugă şi să se ascundă, ca nu cumva, 
înfricoşându-se de cruzimea chinurilor, să se lepede de credinţă. 


Pentru credinţa lui puternică şi viaţa curată pe care o ducea, s-a învrednicit de mari 
daruri duhovniceşti şi a săvârşit nenumărate minuni, pentru care fapte i s-a dat 
numele de taumaturgul, adică făcătorul de minuni. 


Nu se ştie anul în care a murit (270 sau 271), dar se zice că, pe patul de moarte 
fiind, Sfântul Grigorie a întrebat pe cei de aproape ai săi: "Câţi păgâni mai sunt în 
cetatea Neocezareei?" 


I s-a răspuns: "Se mai afla şaptesprezece necredincioşi, care țin la închinarea la 
idoli, dar cetatea întreagă crede în Hristos". 


Atunci, sfântul a zis: "Slavă lui Dumnezeu, că numai şaptesprezece creştini am 
aflat când am venit aici episcop, iar acum, când merg către Domnul, atâția necre- 
dincioşi, rămân, câţi credincioşi am aflat întâi!" Şi, acestea zicând, şi-a dat sufletul 
în mâinile lui Dumnezeu. 


Dumnezeului nostru slavă! 


Intru această zi, pomenirea prea cuviosului părintelui nostru Zaharia ciobotarul 
şi a lui loan. 


Un om oarecare, vestit în lucrurile lumeşti, cu numele loan, lepădând toate 
îndulcirile vieţii, ducea o viaţă smerită şi monahicească şi, îndeletnicindu-se cu 
fapte dumnezeieşti, se sârguia să placă numai lui Dumnezeu. Deci, ostenindu-se 
pururea în rugăciuni şi cereri, năzuind şi sporind către fapte din cele mai înaintate 
şi mai mari, pe lângă toate celelalte sporiri ale lui, avea şi lucrul acesta nelipsit, că 
se ducea ca să privegheze toată noaptea la biesericile Domnului. 


De aceea, într-o noapte s-a dus la biserica cea mare a Sfintei Sofii, ce se afla în 
Constantinopol şi, aflând uşile încuiate, fiind ostenit, a şezut acolo pe un scaun ce 
era aproape şi, şezând, îşi citea slujba cu glas şoptit. 

Şi, iată, s-a făcut o strălucire de lumină ce venea de undeva de afară şi, privind mai 
cu luare-aminte, a văzut un bărbat cucernic, care mergea în urma luminii aceleia. 
Deci, bucurându-se pentru aceea vedere, lua aminte, mai bine voind să vadă ce are 
să facă omul acela. Şi, când a ajuns omul la porţile bisericii Sfintei Sofii, care erau 
închise, şi-a plecat genunchii înaintea porților şi îndelung a făcut o rugăciune, apoi 
a ridicat în sus mâinile şi, făcând semnul Sfintei Cruci pe porţi, iată, o minune: 
îndată ele s-au deschis de la sine, şi, împreună cu lumina, a intrat înlăuntru şi omul 
acela minunat. Şi, după ce a intrat în tindă, şi-a plecat iarăşi genunchii pe podea, la 
locul unde era zugrăvită deasupra icoana Preasfintei Născătoare de Dumnezeu şi, 
sculându-se, a deschis şi acolo porțile şi, ajungând la porţile cele frumoase de 
argint din pridvorul bisericii, a făcut şi acolo destulă rugăciune. Apoi, cu semnul 
crucii, le-a deschis şi pe acelea şi aşa a intrat în biserică, cu totul fiind luminat. 


Deci, mergând în mijlocul bisericii, şi-a ridicat mâinile, cerând îndurare de la 
Dumnezeu, iar după ce şi-a isprăvit rugăciunea, s-a întors şi a trecut prin tinda 
Bisericii, iar porţile s-au încuiat singure, prin dumnezeiasca lucrare, îndată ce el a 
ieşit afară. 


Deci, sta acel sfânt om loan şi căută cu luare aminte unde va merge acel dumne- 
zeiesc bărbat, după ieşirea din biserică. Şi, fiindcă acela mergea pe drumul drept, 
nu s-a lenevit loan a-l urma, ca să afle unde se ascunde acest fel de scump mărgă- 
ritar al lui Dumnezeu. Şi abătându-se acela puţin din drumul drept, mergea spre 
calea cea pogorâtoare a Sfântului mucenic Iulian şi, apropiindu-se de o prea micuță 
casa şi bătând cu mâna în uşă, a strigat încet numele femeii ce era înlăuntru: 
"Mania!" Şi aşa, a intrat înlăuntru. Atunci lumina ce-l lumina pe cale s-a luat de la 
el şi între e1 a pogorât noaptea întunecată. 


lar femeia acelui dumnezeiesc bărbat a aprins lumânarea din candelă şi a dus-o 
bărbatului ei. Insă el nu s-a culcat pe pat, nici şi-a odihnit trupul cu vreun alt chip, 
ci a început să lucreze, că era cizmar. 


Atunci şi cel ce-i urma lui, vrednicul de pomenire loan, fără de sfială a intrat în- 
lăuntrul casei şi, căzând la picioarele lui, le uda cu lacrimi şi, rugându-l pe el, 
zicea: "Nu ascunde de mine cine eşti şi care este înalta vieţuire, prin care faci străi- 
ne fapte pe care le-am văzut, cu ochii mei, eu însumi”. 


Iar acel smerit vieţuitor zicea: "lartă, bătrânule, pentru Domnul, eu sunt om păcătos 
şi nu am la viaţa mea nici o faptă bună, ca cine sunt eu, nevrednicul? Sau de unde 
am învăţat eu vreo înaltă vieţuire, precum zici, de vreme ce sunt sărac şi mă aflu 

ostenitor în cel mai neînsemnat meşteşug. Te-ai înşelat, omule, te-ai înşelat şi 
părere ai văzut, nu adevărul”. 


Atunci bătrânul a adaus lacrimi peste lacrimi şi nu înceta a-l jura pe el cu numele 
lui Dumnezeu, ca să-i arate fapta bună cea mare a lui, şi zicea: "De n-ar fi fost 
lucrul dumnezeieştii Pronii, ca să se descopere viaţa ta ascunsă, cu adevărat nu m- 
aş fi învrednicit cu, cel mai mic, să fiu martor acestui fel de taină”. 


Deci, strâmtorat fiind de jurăminte, acel minunat bărbat s-a sculat de pe scaun şi, 
făcând mai întâi metanie bătrânului, a început a zice aşa: "Bine, să ştii fratele meu, 
că pe pământ nici o altă ispravă n-am câştigat, decât să mă tăvălesc în noroi şi să 
mă întinez cu păcatele, cinstind mai mult desfătarea trupească. lar după acestea, 
din bunătatea Dumnezeului meu, luând aminte la frica chinurilor ce vor să fie, 
după ce pe aceasta ce-o vezi am luat-o de femeie, n-am întinat curăţia trupurilor, ci 
amândoi cu unire păzim fecioria şi tăinuim aceasta, zicând că ea este stearpă. Şi, 
până acum, cu ajutorul lui Dumnezeu noi păzim adevărata curăţie a sufletului şi a 
trupului, din dorinţa izbăvirii şi dragostea pentru Dumnezeul nostru. 


Voi adăuga încă şi alta, pentru legământul jurământului: Bogăția mea toată nu este 
mai multă, fără numai trei arginţi şi jumătate şi cu aceştia, cumpărând piei lucrez 
meşteşugul cizmăriei şi câştigul pe care îl scot de acolo, îl despart în două: o parte, 
adică cea mai dreaptă şi de căpetenie o hărăzesc lui Hristos, împărţind-o la săraci, 
frații lui Hristos. lar cealaltă parte, o cheltuiesc la trebuinţele noastre. Şi aşa, 
pururea petrecând, mă închipui, la înfricoşata judecată ce va să fie. Şi-mi aduc 
aminte de cercetarea cea înfricoşătoare ce au să-mi facă cumpliții demoni”. 


Iar loan, această povestire auzind-o, şi minunându-se de curata şi fericita viaţă a 
pururea pomenitului Zaharia (că aşa se numea) l-a prea lăudat pe el, apoi, bine- 
cuvântându-l, a ieşit din casa lui cu mare bucurie. Apoi, s-a dus la casa unde 


găzduia, mulţumind lui Dumnezeu pentru minunile mari ce a văzut. 


Iar fericitul Zaharia, cel ce cu adevărat nu avea mândrie, fugind de amăgirea slavei 
lumești, şi-a lăsat casa şi a fugit, rămânând cu desăvârşire necunoscut tuturor. 


Dumnezeului nostru slavă! 


Intru această zi, învăţătura a lui Varlaam, către losaf, dar mai ales către noi. 

Ascultaţi, fraților şi fiilor, ce ni se cade a face după Botez. Să ne lepădam de tot pă- 
catul şi de toată patima şi să punem faptele cele bune la temelia credinţei, căci 
credinţa fără de fapte, moartă este asemenea şi faptele fără de credință moarte sunt. 


Despre această ne învaţă încă şi Pavel apostolul: "Cu Duhul să umblaţi şi poftele 
trupului să nu le faceți. Acestea sunt desfrânarea şi toată necurăţia şi celelalte fapte 
rele: luarea de mită, slujirea la idoli, otrăvirea, vrajba, sfada, iuţimea, mânia, cear- 
ta, erezia, iubirea de argint, clevetirea, beţia, mândria şi cele asemenea acestora. 
Câţi cei ce fac acestea nu moştenesc Împărăţia lui Dumnezeu. Că rodul Duhului 
este: dragostea, bucuria, pacea, îndelung răbdarea, bunătatea, facerea de bine, cre- 
dinţa, blândeţile, înfrânarea, sfinţirea sufletului şi a trupului, smerenia, sfărâmarea 
sufletului şi a trupului, smerenia, sfărâmarea inimii, milostenia, nerăutatea, iubirea 
de oameni, privegherea, pocăinţa cea curăţitoare de toate păcatele cele făcute mai 
înainte, lacrimile cu pocăință, şi tânguirea pentru ale sale păcate". 


Că prin aceste fapte bune proslăvim pe Părintele nostru care este în ceruri. Că zice: 
"Tubiţi pe vrăjmaşii voştri, binecuvântaţi pe cei ce vă blestemă pe voi şi vă rugaţi 
pentru cei ce vă asupresc pe voi, faceţi bine celor ce vă urăsc pe voi, ca să fiţi fu 
Tatălui vostru care este în ceruri. Că El răsare Soarele Său peste cei răi şi peste cei 
buni şi dă ploaie peste cei drepţi şi peste cei nedrepţi. Nu osândiţi, dar, ca să nu fiți 
osândiți, iertaţi şi se va ierta vouă. Şi nu vă faceţi comori pe pământ, unde rugina le 
strică şi furi le sapă şi le fură, ci faceţi-vă comoară în ceruri, unde nici molia, nici 
rugina nu o strică şi unde furii nu o sapă, nici n-o fură. Că unde vor fi comorile 
voastre, acolo vor fi şi inimile voastre. 


Nu vă îngrijiţi cu inimile voastre ce veţi mânca sau ce veţi bea, nici cu trupul cu ce 
vă veţi îmbrăca, că ştie Tatăl vostru, care este în ceruri, că vă trebuie toate acestea. 
Că Cel ce ne-a dăruit sufletul şi trupul, ne va da tuturor hrana şi haina. Cel ce 
hrăneşte păsările cerului şi florile câmpului atât le înfrumuseţează, cu atât mai mult 
pe voi! Căutaţi, dar, mai întâi, Împărăţia lui Dumnezeu şi dreptatea Lui şi acestea 
toate se vor adăuga vouă. Nu vă îngrijiţi pentru ziua cea de mâine, că ziua de 
mâine se va îngriji de ea însăşi. Deci, toate câte voiţi să vă facă vouă oamenii, 
asemenea şi voi să le faceţi lor. Să intraţi pe poarta cea strâmtă în Împărăţia 
Cerurilor. Că largă şi desfătată este calea ce duce la pierzare şi mulți sunt cei ce 
umblă pe ea. Şi strâmtă este poarta şi îngustă calea, care duce la viaţă, şi puţini sunt 
cei ce o află pe ea. Nu tot omul cel ce-mi zice Mie "Doamne, Doamne," va intra în 
Împărăţia Cerurilor, ci cela ce face voia Tatălui Meu, care este în ceruri. Cel ce 
iubeşte pe tatăl său ori pe mama sa, mai mult decât pe Mine, nu este vrednic de 
Mine. Şi cela ce nu-şi ia crucea sa şi nu vine în urma Mea, nu este vrednic de 
Mine". 

lată, acestea şi altele asemenea cu acestea, a poruncit Mântuitorul apostolilor că să- 
i înveţe pe credincioşi. Şi acestea toate se cade nouă a le păzi, dacă dorim să câş- 
tigăm desăvârşirea şi să ne învrednicim, după dreptate, de cununile cele nestri- 
căcioase. Pe care fie ca Dumnezeu, dreptul Judecător, să le dăruiască tuturor celor 
ce iubesc arătarea Lui. 


Dumnezeului nostru slavă! 
Intru această zi, cuvânt despre Euharist, pastorul. 
Doi bătrâni, vieţuind în pustie, au rugat pe Dumnezeu să le arate lor în care măsură 
au ajuns ei. Şi le-a venit lor glas, zicându-le: "In cutare sat al Egiptului este un om, 
un mirean pe rând, cu numele Euharist şi femeia lui, Maria; dar voi n-aţi ajuns încă 
la măsura acelora". 
Deci, sculându-se, bătrânii s-au dus la satul acela şi au întrebat de casa lui. 
ŞI, aflând numai pe femeia lui, i-au zis ei: "Unde este bărbatul tău?" 
Iar ea le-a răspuns: "Este păstor şi paşte oile”. 


Și 1-a adus pe ei în casa sa. 


Iar făcându-se seara, a venit Euharist cu oile sale şi văzând pe bătrâni, le-a gătit lor 
masă şi a adus apă, ca să le spele lor picioarele. 


Zis-au bătrânii: "Nu vom gusta nimic, de nu ne vei spune nouă faptele tale cele 
bune. 


Iar Euharist, cu multă smerenie le-a zis: "Eu sunt păstor şi aceasta mi-i femeia”. 


Insă n-au primit bătrânu numai atâta, ci îl rugau pe el. lar acela nicidecum nu voia 
să le spună. Apoi i-au zis bătrânii: "Dumnezeu ne-a trimis la tine”. 


ŞI, după ce a auzit acest cuvânt, îndată s-a temut şi le-a spus lor: "lată aceste oi le 
avem de la părinţii noştri, iar dacă ne dăruieşte Dumnezeu dintr-însele vreun câş- 
tig, noi îl despărțim în trei părți: o parte la săraci, alta la primirea de străini, iar a 
treia o cheltuim pentru trebuinţele noastre. lar de când am luat pe femeia mea, nu 
ne-am spurcat nici eu nici ea, ci în feciorie am petrecut şi fiecare din noi deosebi 

dormim şi noaptea ne îmbrăcăm în haine de păr, iar ziua în hainele noastre. lar 
până acum nimeni din oameni n-a ştiut cele despre noi”. 


Deci, acestea auzind, bătrânii s-au minunat şi, închinându-se, s-au dus în pustie, 
mustrându-se pe ei şi lăudând pe Dumnezeu, căruia se cuvine slavă în veci! Amin. 

Patericul Lavrei peşterilor de la Kiev - Cuviosul Grigorie taumaturgul 

Nu se mândreşte numai Neocezareea cu slăvitul ei ierarh Grigorie taumaturgul 
(Mare ierarh al sec. al III-lea (213-270), episcop al Neocezareei din Pont, înainte- 
mergător al marilor Părinţi capadocieni. Este pomenit la 17 noiembrie.), ci şi sfânta 
Lavră a Peşterilor cu anonimul ei cuvios taumaturg. 


Fericitul Grigorie a venit la cuviosul Teodosie pe vremea când acesta construia 
mănăstirea Peşterilor. După ce a fost primit în cinul monahal, a învăţat de la sfântul 
sărăcia, cumpătarea, stăpânirea patimilor, ascultarea şi toate celelalte virtuţi. 


lubitorul de Dumnezeu Grigorie dovedi o vocaţie specială pentru virtutea iubirii şi 
pentru cultivarea rugăciunii. 


Astfel, pentru dăruirea sa în viața monahală, pentru eforturile şi luptele sale duhov- 
niceşti, foarte devreme a fost împodobit cu harismele Sfântului Duh şi s-a învred- 
nicit să săvârşească diferite minuni în numele lui Hristos, fapt pentru care a şi fost 
numit mai apoi «taumaturg». 

Una dintre harismele cu care era împodobit era şi aceea a alungării duhurilor celor 
viclene, pe care le certa şi le îndepărta din oameni prin rugăciunile speciale de 
exorcizare. Adesea aduceau la dânsul pe cei demonizaţi ca să-i vindece. 


Demonii, cunoscând puterea purtătorului de Hristos părinte, strigau de departe: 
- Vai nouă, Grigorie! Ne vei alunga prin rugăciunea ta! 


ŞI într-adevăr, peste puţin timp dispăreau urlând, ca şi cum ar fi fost răniți greu de 
săgețile cele înroşite ale aprinsei rugăciuni ale fericitului. 


Vicleanul diavol nu mai putea să îndure atâtea înfrângeri din partea omului lui 
Dumnezeu. Insă nici nu putea să-i facă vreun rău, deoarece era păzit de zidul sme- 
reniei şi al harului lui Dumnezeu. 


3 ok e 


A trimis atunci împotriva sa pe doi răufăcători ca să-l jefuiască de puţinele lucruri 
pe care le avea. Însă ce avea cuviosul în chilia sa? Nimic altceva în afară de cărţile 
pe care le studia ziua şi noaptea, în pauzele dintre rugăciuni. Hoţii au vrut atunci să 
fure aceste cărți care aveau o mare valoare, fiind manuscrise, şi să le vândă. Au 
venit fără zgomot într-o noapte, crezând că sfântul doarme, şi s-au ascuns în chilia 
sa într-un colț întunecos. Aşteptau ca părintele să plece la biserică şi apoi să fure 
tot ceea ce ar fi avut valoare. 


Cuviosul, care era îngenuncheat la rugăciune în întunericul chiliei, şi-a dat seama 
de prezenţa lor. Nici nu s-a mişcat însă şi nici nu a scos nici un cuvânt. I-a lăsat să 
se „ascundă“ şi apoi, vrând să-i conducă spre un sentiment de pocăință, se rugă cu 
voce tare: 

- Doamne al meu, adoarme-i pe fraţii aceştia care au venit degeaba aici, împlinind 
voia vrăjmaşului diavol. 


Și atunci, o minune! Hoţii au căzut într-o clipă într-un somn adânc. Au rămas aco- 
lo, într-un colţ al chilie: cuviosului Grigorie, adormiţi vreme de cinci zile! 


După aceasta cuviosul i-a chemat la chilia sa pe toți frații din obşte şi în faţa lor s-a 
adresat hoţilor: 

- Păi bine măi, până când o să tot pândiți că să-mi furaţi lucrurile? Haide, e timpul 
să mergeţi pe la casele voastre. În numele Domnului meu Iisus Hristos vă porun- 
cesc să vă treziți şi să plecaţi! 

Indată hoţii s-au trezit. Nu puteau însă să se ridice. Nu numai din cauza surprizei şi 
a fricii, cât mai ales de epuizare, deoarece timp de cinci zile nu mâncaseră nimic. 


Cuviosul aranjă să li se dea de mâncare, să fie ajutaţi să-şi revină şi apoi îi lăsă să 
plece la casele lor. 


Aceste fapte au fost curând auzite în tot oraşul Kiev. Când a aflat şi domnitorul a 
dat ordin să fie căutați şi închişi hoţii respectivi. 


Iubitorul de oameni Grigorie, când auzi că hoţii au fost închişi i-a părut rău pentru 
dânşii. De aceea s-a dus degrabă la domnitor, căruia i-a dăruit câteva dintre cărţile 
sale şi l-a rugat să-i elibereze pe cei doi hoţi. Astfel s-a şi petrecut. Apoi sfântul a 
vândut şi restul cărților pe care le avea şi a împărțit banii luaţi pe ele săracilor. Şi-a 
păstrat pentru sine numai cele strict necesare. 


— Dumnezeu se va îngriji de mântuirea mea şi fără aceste cărţi, le spuse fraților. 
Le-am vândut pentru a nu mai duce pe oameni în ispita de a mi le fura. Cum de 
altfel şi Domnul ne-a spus: «Vindeţi averile voastre şi daţi milostenie; faceți pungi 
care nu se învechesc, comoară neînpuţinată în ceruri, unde fur nu se apropie, nici 
molie nu o strică» (Luca, XII, 33.). 


Uimiţi de iubirea cuviosului Grigorie şi de puterea sa de a săvârşi minuni hoţii s-au 
pocăit şi au rămas pe lângă mănăstirea Peşterilor, unde i-au ajutat pe părinţi la 
muncile câmpului. Astfel îşi obțineau şi o răsplată bănească cu care îşi întrețineau 
familiile lor. 


2 o e 


După un oarecare timp au venit alţi hoţi, care au intrat în mica grădină de zarzavat, 
unde cuviosul cultiva cele necesare vieţuirii sale, şi şi-au umplut sacii cu roadele 
muncii lui. Când au vrut însă să plece, nu s-au mai putut mişca din locul unde se 
aflau. Se lipiseră acolo, încărcaţi cu sacii în spinare, neputând să facă nici un pas 
timp de două zile şi două nopți. 


Atunci au început să se pocăiască, să se jeluiască şi să se roage: 
- Părinte Grigorie! Sfinte al lui Dumnezeu! Eliberează-ne, te rugăm! Nu mai putem 
suporta! Ne pare rău pentru păcatele noastre! Niciodată nu vom mai fura! 


Câţiva monahi care lucrau într-o grădină alăturată i-au auzit cum se văitau şi au ve- 
nit să vadă ce se întâmplase. Cât s-au chinuit însă, pe hoţi nu au putut să-i dezli- 
pească din pământ. 

- Cum aţi ajuns aici, i-au întrebat cu mirare monahii? 
- De două zile suntem aici, au răspuns aceia. 


- Păi noi în fiecare zi venim la grădina din apropiere. Cum de nu v-am văzut până 
acum? 


- Nici noi nu v-am văzut. Dacă v-am fi văzut v-am fi rugat să mijlocii pe lângă 
părintele Grigorie să ne ierte şi să ne scape din aceste chinuri. Suntem istoviţi până 
aproape de moarte. 


Atunci văzură că venea încet pe drum şi cuviosul Grigorie. Fără alte ocolişuri le 
spuse hoţilor: 

- Pentru că sunteți leneşi şi trăiţi numai din furturi, acum sunteţi condamnaţi să 
rămâneți aici înțepeniţi până la sfârşitul vieţii voastre! 


Cu strigăte de jale au răspuns atunci hoţii la ameninţarea spre înţelepțire a cuvio- 
sului: 
- Nu părinte! Ai milă de noi! Iţi promitem că niciodată nu ne vom mai ocupa cu aşa 
ceva. 


- Dacă v-aţi hotărât într-adevăr să trăiţi de acum înainte prin munca braţelor voa- 
stre, îl voi ruga pe Domnul să vă elibereze. 


- Cu jurământ sfânt în faţa lui Dumnezeu ne jurăm că nu vom mai fura niciodată şi 
că te vom asculta. 


După ce se rugă pentru o vreme cuviosul se întoarse iarăşi către hoţi: 

- Binecuvântat să fie Dumnezeu care vă luminează şi vă ajută. De azi înainte puteţi 
să lucraţi în grădinile mănăstirii şi să primiţi de aici ca răsplată cele necesare 
pentru voi şi pentru familiile voastre. 


Indată după aceasta hoţii au putut să se dezlhpească din pământ şi au căzut în faţa 
cuviosului cerându-şi cu lacrimi iertare şi slăvind numele Atotputernicului Dumne- 
zeu. 

Altădată au venit la fericitul Grigorie trei oameni necunoscuţi. Se înţeleseseră între 
e1 să-l spună o minciună şi să-l facă să le dea vreun lucru de valoare. 

Doi dintre ei îl arătau pe cel de-al treilea şi spuneau cu o ipocrită deznădejde: 
- Părinte, prietenul nostru acesta a fost condamnat la moarte! Daţi-ne ceva de va- 
loare ca să-şi poată răscumpăra această teribilă pedeapsă! 


Nu era nevoie de o harismă specială ca să-ţi dai seama că acei oameni vicleni min- 
țeau în mod grosolan. 


Cuviosul lăcrimă şi spuse încetişor: 
- Ce dezastru pentru acest om! A venit ziua nenorocirii sale... 


Aceia nu au înţeles sensul acestor cuvinte şi au insistat în continuare: 
- Părinte, dacă dumneavoastră îi veți da ceva de preţ, acesta va scăpa de moarte. 


- Chiar dacă am să vă dau, de moarte tot nu va scăpa. Spuneţi-mi însă la ce fel de 
moarte a fost condamnat? 


- Il vor spânzura de un copac. 
— Drept aţi grăit, spuse profetic cuviosul. Mâine chiar se va întâmpla aceasta! 


Fără să mai spună nimic altceva, cobori în adâncul peşterii sale, acolo unde de obi- 
cei se ruga şi citea la lumina lumânărilor. Apoi se întoarse, ţinând în mână câteva 
cărți valoroase. Erau ultimele care-i mai rămăseseră. 

- Luaţi-le, le spuse. Şi dacă nu vă vor mai fi de folos să mi le aduceţi înapoi. 


Le-au luat şi au plecat, râzând pe ascuns. 
- Ce spunea călugărul...? Să i le ducem înapoi...? Să aştepte el mult şi bine...! 
Vom câştiga bani frumoşi când le vom vinde. 


Orbiţi de lăcomie cei trei înşelători nu s-au mulțumit numai cu cărțile. Pe când 
ieşeau afară din peşteră au văzut grădina sfântului plină de roade. 


- Să venim la noapte să le furăm, s-au înţeles ei repede, fără să mai stea la discuţie. 
Și într-adevăr, când s-a lăsat întunericul, au venit din nou. La acea oră fericitul 
Grigorie era în adâncul peşterii sale şi se ruga. S-au apropiat fără zgomot şi au blo- 
cat uşa acestuia pe din afară, ca să nu mai poată ieşi din peşteră. Apoi, fără să mai 
fie deranjaţi de nimic, s-au apucat de jefuit grădina. 


Doi dintre ei adunau roadele ce se găseau pe pământ în vreme ce al treilea - cel aşa 
zis condamnat la moarte - s-a urcat într-un copac înalt şi-i scutura roadele. 

Deodată însă creanga pe care acesta se sprijinea se rupse. Şi mai înainte de a apuca 
să se agaţe de alta, începu să cadă cu capul în jos. Zgomotul şi strigătele de durere 
pe care le scotea, îi făcu pe ceilalți doi să se sperie şi să o rupă la fugă. Acesta însă 
- vai! - îşi află un groaznic sfârşit. În vreme ce cădea, se agăţă cu capul de o crean- 
gă bifurcată şi muri spânzurat. 


Dimineaţă, fraţii din obşte nu l-au văzut pe cuviosul Grigorie în biserică la slujbă. 
Îngrijoraţi, s-au dus după terminarea Utreniei, să vadă dacă nu cumva era bolnav. 
Atunci au zărit îngroziți pe cel spânzurat în copac. Apoi au văzut că peştera cuvio- 
sului era blocată pe dinafară. Au deschis-o şi l-au eliberat. 


Între timp s-au adunat acolo mai mulţi fraţi şi de asemenea mulţi creştini trecători, 
care întrebau să afle câte ceva despre îngrozitoarea moarte a celui spânzurat. Prin- 
tre aceştia cuviosul Grigorie îi zări şi pe cei doi prieteni ai celui mort, care se apro- 
piaseră cu teamă, să vadă de departe ce se întâmplase cu tovarăşul lor. 


- Vedeţi cum s-a realizat minciuna voastră nenorocită, le spuse certându-i cuviosul. 
Dumnezeu nu se lasă batjocorit. Dacă nu m-aţi fi încuiat înăuntru, aş fi alergat să-l 
ajut şi ar fi scăpat. Însă prietenul vostru diavolul, care v-a învăţat înşelăciunea şi 
minciuna, este pricina morţii trupeşti şi spirituale. Şi din momentul în care v-aţi 
supus lui, mila lui Dumnezeu v-a părăsit. 


Tremurând de frică cei doi au căzut la pământ şi şi-au cerut cu lacrimi iertare pen- 
tru fapta lor odioasă, iar cuviosul i-a sfătuit ca de atunci înainte să-şi câştige pâinea 
lor zilnică prin muncă cinstită şi sudoare. 

Sfintele Canoane ale Sfântului Grigorie taumaturgul, arhiepiscopul 
Neocezareei (270/275) 


Grigorie Taumaturgul, considerat 
marele misionar al Pontului 


mii 2 —- 


Canonul 1 - Grigorie Taum., al Neocezareei (Păcatele celor prinşi, robiţi de barba- 
ri) 


Nu mâncările ne îngreuiază pe noi, sfințite papă, dacă cei robiţi au mâncat cele ce 
le-au pus înaintea lor cei ce-i stăpâneau pe ei; mai ales fiindcă toţi sunt de părerea 
că barbarii, care au năvălit în părțile noastre n-au jertfit idolilor. 


Iar apostolul zice: „Mâncările sunt pentru pântece, şi pântecele pentru mâncări, dar 
Dumnezeu le va desfiinţa şi pe acela, şi pe acestea.” (1 Cor. 6, 13). Dar şi Mân- 
tuitorul, care curăţeşte toate mâncările, zice: „Nu cele ce intră în gură spurcă pe 
om, Ci cele ce ies.” (Matei 15, 11). 


lar în privinţa necinstirii femeilor robite, batjocorindu-se de barbari trupurile lor, 
acestea să nu se osândească toate la fel. Căci, dacă viaţa vreuneia şi mai înainte era 
prihănită, mergând după ochii celor desfrânaţi, precum s-a scris, este evident că 
deprinderea de desfrânare se presupune şi în timpul sclaviei, şi unele ca acestea nu 
trebuie să se împărtăşească prea uşor de rugăciuni. Dar, dacă vreuna vieţuind în 
deplină castitate şi mai înainte a dovedit viaţă curată şi afară de orice bănuială, şi 
acum de silă şi de nevoie a căzut în ocară, în privinţa acesteia avem pildă din 
Deuteronom, despre fecioara pe care un om a găsit-o în câmp şi siluind-o s-a culcat 
cu dânsa: „Tinerei, zice Sfânta Scriptură, să nu-i faceţi nimic, căci nu este păcat de 
moarte în această fecioară, căci precum s-ar scula omul asupra aproapelui său şi ar 
omori sufletul lui, aşa este lucrul acesta, a strigat fecioara, dar n-a fost cine să-i 
ajute.” (Deut. 22, 26. 27). Aşa este şi aceasta. 

(62, 67 op.; 11 sin. 1 ce; 27 sin. IVec; 4, 5 Ancira; 14 Petru Alex.; 49 Vasile cel 
mare) 


Canonul 2 - Grigorie Taum., al Neocezareei (Osânda lăcomiei şi exploatării, a pră- 
dării şi a câştigului urât) 


Groaznică este lăcomia, şi nu se pot cita într-o scrisoare dumnezeieştile Scripturi, 
în care se spune că este grozavă şi înfricoşată nu numai tâlhăria, ci în general lăco- 
mia şi atingerea de cele străine, pentru agonisirea urâtă; şi orice de acest fel este de 
lepădat de Biserica lui Dumnezeu. 


Iar cei ce în timp de prigoană, „întru atâta suspin şi atâtea plângeri, îndrăznesc să 
creadă că timpul aducător de toată pierzarea este pentru ei timp de câştig, aceştia 
sunt oameni necinstitori de Dumnezeu şi urâţi de Dumnezeu şi care întrec orice 
răutate. Drept aceea s-a hotărât ca toţi aceştia să se lepede, ca nu cumva să vină 
urgia peste tot poporul şi mai întâi peste întâi-stătătorii care nu cercetează aceste 
lucruri; căci mă tem, precum zice Scriptura: „Nu vei pierde cu cel nelegiuit pe cel 
drept.” (Fac. 18, 23); căci zice Sfânta Scriptură: „Desfrâul şi lăcomia sunt cele prin 
care vine urgia lui Dumnezeu peste fiii pierzării.” (Col. 3, 6); „deci nu vă faceţi 
împreună părtaşi ai lor; că aţi fost oarecând în întunerec, iar acum lumină întru 
Domnul; ca fiu luminii să umblaţi, căci rodul luminii este întru toată bunătatea, şi 
dreptatea, şi adevărul, cercând ce este bine plăcut Domnului. Şi nu fiţi părtaşi 
lucrurilor celor fără de roadă ale întunericului, ci mai vârtos mustraţi-le chiar, căci 
cele făcute în ascuns de dânşii ruşinos este chiar a le spune; iar toate vădindu-se de 
lumină se arată.” (Efes. 5, 6-13). Unele ca acestea le zice apostolul. 

Iar unii, care au fost pedepsiţi pentru lăcomia lor din timp de pace, dacă chiar în 
timp de urgie iarăşi se vor îndrepta spre lăcomie, câştigând din sângele şi din piei- 
rea unor oameni, care au fost alungaţi, sau robiţi, sau ucişi, ce trebuie să se aştepte 
altceva de la acest lucru, decât că cei ce practică lăcomia îngrămădesc urgie atât 
asupra lor, cât şi asupra poporului întreg? 


(5 Cartag.; 14 Vasile cel mare; 6 Grig. Nyssa) 

Canonul 3 - Grigorie Taum., al Neocezareei (Osânda câştigului necinstit) 

Oare nu Ahar, fiul lui Zara, din greşeală luând din cele aduse lui Dumnezeu, peste 
toată adunarea lui Israel s-a făcut urgia? Şi acesta singur a păcătuit, dar oare singur 


a murit întru păcatul său? Şi nouă ni se cuvine în acel timp să considerăm anatemă 
tot ce nu este al nostru şi câştig străin. Căci şi acel Ahar a luat din pradă; aceştia 

acum tot din pradă; dar acela a luat cele de la vrăjmaş; iar aceştia, acum, de la frați, 
câştigându-şi câştig de pieire. 


(72 ap.; 10 sin. I-I1; 61 Vasile cel mare; 6, 8 Grig. Nyssa) 
Canonul 4 - Grigorie Taum., al Neocezareei (Osânda prădării) 


Și nimeni să nu se amăgească pe sine nici ca şi cum ar fi găsit, căci nici celui ce 
găseşte ceva nu se cuvine a câştiga; căci Deuteronomul zice: „Să nu treci cu vede- 
rea văzând viţelul fratelui tău sau oaia rătăcind pe cale, ci întorcându-te să le întor- 
ci la fratele tău; iar dacă fratele tău nu este aproape de tine sau nu-l cunoşti, le vei 
aduna pe ele şi vor fi cu tine până ce le-ar căuta fratele tău şi le vei da lui; aşa vei 
face cu asinul lui, şi aşa vei face cu haina lui, şi aşa vei face cu tot ceea ce a pierdut 
fratele tău, cu orice a pierdut el, şi tu le-ai aflat.” (Deut. 22, 1-3) nu numai ale fra- 
telui de le-ar găsi, ci şi ale vrăjmaşului. ,, Întorcându-te”, aşa spune Deuteronomul. 
Iar în Exod se spune că zice „le vei întoarce la casa stăpânului lor.” (leş. 23, 4). lar 
dacă nu este îngăduit a câştiga dacă fratele tău, sau vrăjmaşul, în vreme de pace ar 
lenevi şi s-ar desfăta, neîngrijindu-se de ale sale, cu cât mai puţin când este în 
nenorocire şi fuge de vrăjmaşi, şi silit îşi părăseşte ale sale? 


(6 Grig. Nyssa) 
Canonul 5 - Grigorie Taum., al Neocezareei (Lucrurile găsite) 


Dar mulţi se amăgesc pe sine ţinând în locul lucrurilor lor pierdute, pe cele străine 
ce au găsit; căci dacă voradii şi goții au tratat cu ei ca vrăjmaşi, apoi ei se fac altora 
voradi şi goți. Deci am trimis la voi pe fratele şi împreună bătrânul Eufrosiu, pen- 
tru acestea, ca să dea şi acolo asemenea fel de procedare, după cel de aici, şi ale 
căror scuze se cuvine a se primi, şi care trebuie să se oprească de la rugăciuni. 


Canonul 6 - Grigorie Taum., al Neocezareei (Liberarea robilor, robii, sclavii scă- 
paţi din prinsoare sunt liberi) 


Ni s-a vestit însă nouă că în ţara noastră se face un lucru de necrezut, negreşit de 
necredincioşi şi de nelegiuiţi, şi de cei ce nu cunosc nici numele lui Dumnezeu; că 
adică unii la atâta cruzime şi neomenie au ajuns, încât rețin cu sila pe unii dintre 
sclavii scăpaţi de la barbari. Trimiteţi pe câţiva prin ţară, ca să nu cadă fulgere pe- 
ste cei ce fac unele ca acestea. 


(85 TruL; 3 Gang.; 64 Cartag.) 

Canonul 7 - Grigorie Taum., al Neocezareei (Vânzătorii de fraţi, osânda celor ce 
se fac unelte ale barbarilor) 


Deci cei ce s-au numărat între barbari şi s-au dus cu ei în robie, uitând că au fost 
odată din Pont şi creştini, şi s-au sălbăticit într-atâta încât ucid chiar pe cei de neam 
cu dânşii, sau cu lemn, sau prin sugrumare, şi arată barbarilor, care nu ştiau, căile 
sau casele, aceştia trebuie să se oprească şi de Ia ascultare, până ce adunându-se 
sfinţii, şi Duhul Sfânt înaintea lor, ar hotărî ceva de obşte în privinţa lor. 

(9 Ancira; 11, 13 Vasile cel mare; 5 Grig. Nyssa) 

Canonul 8 - Grigorie Taum., al Neocezareei (Osânda celor ce prădează) 

Iar pe cei ce au îndrăznit să năvălească asupra caselor străine, dacă, acuzaţi fiind, s- 
ar dovedi, să nu-i învredniceşti nici de ascultare; iar dacă singuri ar mărturisi şi vor 
da înapoi ceea ce au luat, să se umilească în rândul celor ce se convertesc. 

(61 Vasile cel mare; 2 Grig. Neocez.; 6 Grig. Nyssa) 

Canonul 9 - Grigorie Taum., al Neocezareei (Lucruri găsite din prăzi) 

lar cei ce în câmp au găsit ceva, sau în casele lor din ce au lăsat barbarii, dacă se 
vor dovedi, fiind acuzaţi, de asemenea să fie între cei ce se smeresc; iar dacă vor 
mărturisi singuri şi vor da înapoi, să-i învredniceşti şi de rugăciune. 


(61 Vasile cel mare; 2, 5, 8 Grig. Neocez.; 6 Grig. Nyssa) 


Canonul 10 - Grigorie Taum., al Neocezareei (Rânduiala pentru cei care dau lu- 
crurile pe faţă, să nu ceară răsplată) 


Iar cei ce îndeplinesc porunca trebuie să o îndeplinească afară de orice câştig urât, 
Nici să nu ceară răsplată de denunţ, sau de salvare, sau de găsire, sau ori cu ce nu- 
me le numesc pe acestea. 


(4, 5 Grig. Neocez.; 6 Grig. Nyssa) 


Canonul 11 Grigorie 'Taum., al Neocezareei (Treptele pocăinţei) 

Plângerea este afară de uşa casei de rugăciune, unde stând cel ce a păcătuit, trebuie 
să se roage credincioşilor celor ce intră ca să se roage pentru el. Ascultarea este 
înăuntru de uşa din tindă, unde trebuie să stea cel ce a păcătuit până la catehumeni, 
şi de acolo să iasă; ca auzind, zice Vasile cel mare, Scripturile şi învăţătura, să se 
scoată afară şi să nu se învrednicească de rugăciune; iar prosternarea este ca înăun- 
tru de uşa bisericii stând, să iasă cu catehumenii; şi starea împreună, ca să stea 
împreună cu credincioşii şi să nu iasă cu catehumenii; cea mai de pe urmă este 
împărtăşirea cu Sfintele Taine. 


(11 sin. 1 ec; 4, 8, 9 Ancira; 22, 56, 75, 81, 83 Vasile cel mare) 


Sursa: 


https://ortodoxinfo.ro/sfintele-canoane-ale-bisericii/sfintele-canoane-ale-sfintilor- 
parinti/sfintele-canoane-ale-sfantului-grigorie-taumaturgul-arhiepiscopul-neocezareei- 

Diac. asist. dr. Eugen Maftei - „Studenţia” Sfinţilor părinţi 

Şcoala de astăzi diferă, în multe privinţe, de cea din vechime, însă şi una, și alta au 
avut același rol: de a pregăti tinerii pentru viaţă. În acest demers, drumul şcolii s-a 
intersectat cu cel al Bisericii, care a avut şi ea menirea de a pregăti, dar mai mult 
pentru viața viitoare, sau pentru cea de aici în perspectiva celei viitoare. Asu- 
mându-şi porunca Mântuitorului: „Mergând învăţaţi toate neamurile” (Matei 28, 
19), Sfinţii apostoli au plecat la propovăduire în toată lumea, aşezând episcopi şi 
preoţi în cetăţi, care să le continue misiunea. La început, sarcina catehizării noilor 
convertiți le-a revenit acestora, precum şi aşa-numiţilor „didascăli”, înzestrați cu 
harisma învăţăturii. 


Biserica a înţeles că, în societatea păgână în care inevitabil îşi desfăşura activitatea, 
îndatorirea de a avea păstori de suflete instruiți, cu experienţă şi cunoştinţe nu doar 
teologice, ci şi profane, era un imperativ tot mai stringent. Cel mai acut au resimţit 
acest lucru apologeţii, întrucât erau nevoiţi să explice, pe înţelesul celorlalți, nu 
doar folosul, legitimitatea şi lipsa absurdităţii noii religii, ci chiar superioritatea și 
desăvârşirea mesajului ei. 


Aşa se face că un apologet precum Sfântul Iustin marurul (100/110-165) înfiinţea- 
ză chiar o şcoală creștină, la Roma, încercând să opună curentelor filosofice ale 
vremii „adevărata filosofie", care era pentru el credința creştină. Din Actul său 
martiric aflăm că şcoala avea sediul într-o casă particulară, unde se adunau ascul- 

tătorii lui, învățământul fund voluntar şi rezumându-se la predarea „cuvintelor ade- 
vărului”. 


Şcolile catehetice, precursoare ale învățământului creștin 


Ulterior, vor apărea aşa-numitele şcoli catehetice în marile oraşe ale imperiului. 
Cea mai cunoscută este Școala din Alexandria, al cărei prim conducător cunoscut 
cu numele a fost Panten (sfârșitul secolului 11). Probabil la început, învățământul 
era unul peripatetic, deschis oricărui doritor, creştin sau păgân, care în schimbul 
unei sume modice, putea audia pe dascălul preferat. 


Şcoala ia un avânt deosebit sub urmașii lui Panten: Clement şi Origen, în timpul 
căruia învățământul devine unul organizat, cu o durată de cinci ani. Existau două 
cicluri de învățământ: unul pentru începători, a cărui conducere a fost încredințată 
lui Heraklas şi care cuprindea: introducere în filosofie, matematică, astronomie, 
fizică, dialectică, şi altul pentru avansați, de care se ocupa Origen, care își rezer- 
vase studiile exegetice şi sistematice. 


Totuşi, situația profesorilor, cei mai mulți laici, era una destul de precară, Origen 
însuşi fiind nevoit să vândă manuscrise ale unor autori profani pentru a se putea 
întreţine. 


În această perioadă, faima profesorului, mai mult decât a şcolii, era cea care atră- 
gea discipolii, exemplul cel mai elocvent în acest sens fiind unul dintre ucenicii lui 
Origen, Sfântul Grigorie Taumaturgul (213-270). 


După plecarea lui Origen în Palestina (216), în urma neînțelegerilor cu episcopul 
Demetrios, acesta înființează o altă şcoală, la Cezareea Palestinei, după modelul 
celei din Alexandria. Sfântul Grigorie Taumaturgul, deşi plecase din Neocezareea 
Pontului spre Berit (Fenicia) ca să-şi continue studiile juridice, ajungând la Ceza- 
reea, este cucerit de personalitatea lui Origen şi rămâne aici, devenindu-i ucenic. 
Această școală a ajuns faimoasă prin faptul că a dat creștinătății pe marele istoric 
bisericesc Eusebiu de Cezareea (265-339). 


O altă şcoală catehetică renumită, diferită ca metodă de interpretare de cea din Ale- 
xandria, apare, aproape un secol mai târziu, la Antiohia. Începuturile ei se leagă de 
numele lui Lucian de Antiohia (240-312). Aici va învăţa marele predicator Sfântul 
loan Gură de Aur (344/354-407), o personalitate a vieţii culturale şi religioase din 
toate timpurile. El a avut profesori renumiţi, precum Libaniu și Andragatius, care 1- 
au asigurat pregătirea profană, apoi pe Diodor şi Carterius, care l-au inițiat în 

tainele teologiei. Dorinţa lui Libaniu de a-l lăsa ca succesor al său la catedră (So- 
zomen, Istoria bisericească, 8, 2) spune multe despre admirația pe care marele pro- 
fesor a avut-o față de acest tânăr supranumit „Gură de Aur". Sunt cunoscute 
frământările sale din tinereţe, izvorâte dintr-un sentiment puternic de conștientizare 
a misiunii preoțești, pe care a îndeplinit-o cu cea mai mare râvnă și respon- 
sabilitate. Deşi nu avem foarte multe amănunte despre anu săi de studiu, este 
cunoscută din această perioadă prietenia sa cu tânărul Vasile, viitor episcop de 
Rafaneea, sau cea cu Teodor, episcopul de mai târziu al Mopsuestiei. Pentru 
fiecare dintre cei doi va scrie mai târziu: pentru Vasile, cunoscutul tratat Despre 
preoție, în care prezintă măreția acestei misiuni, iar pentru Teodor, două scrisori 
intitulate Către Teodor cel căzut, în care îl mustră pentru slăbiciunea sa şi îl sfă- 
tuieşte să se reîntoarcă la viața ascetică. 


Şcolile creştine din Apus şi Răsărit 


In așa-numita „epocă de aur" a literaturii patristice, pregătirea teologică a viitorilor 
slujitori ai Bisericii va fi dublată de o solidă cultură profană. Familiile nobile obiş- 
nuiau să-şi trimită copiii la studii în marile centre de învățământ. 


Pe lângă Alexandria, Antiohia şi Cezareea Palestinei, de care am amintit, Cezareea 
Capadociei devine cunoscută prin cei trei părinți: Sfântul Vasile cel mare (330- 
379), Sfântul Grigorie de Nyssa (circa 335-394), fratele acestuia, şi Sfântul Gri- 
gorie 'Teologul (329-390). Tinereţea lor poate constitui un model pentru mulți 
dintre cei care se pregătesc să îmbrăţişeze preoţia, atât în ceea ce priveşte râvna lor 
pentru însuşirea cunoştinţelor, cât şi pentru cultivarea virtuților. Ei şi-au început 
educația, precum cei mai mulți Sfinți părinți, în familie, apoi au urmat cursurile 
şcolilor vremii, desigur profane, singurele care asigurau atunci formarea unei cul- 
turi clasice. 


La Cezareea Capadociei, Sfinţii Vasile cel mare și Grigorie Teologul s-au întâlnit 
pentru prima dată și au legat o prietenie care se va consolida pe parcursul anilor de 
studiu de la Atena și care este un exemplu de prietenie pentru toți tinerii studenți. 
Amândoi au fost printre cei mai silitori şcolari, străduindu-se să se autodepăşească 
ŞI să-şi însușească temeinic cunoştinţe din toate domeniile. Sunt cunoscute elogiile 
pe care Sfântul Grigorie 1 le aducea prietenului său, Vasile, care îi întrecea pe toți 
studenţii, prin erudiția sa, punându-i în dificultate chiar pe profesori cu întrebările 
şi curiozitatea sa. 


Şcoala se putea mândri cu programe de studiu serioase, cu profesori renumiţi, pre- 
cum Libaniu, Proheresiu sau Himeriu, și studenți pe măsură. Materiile care se pre- 

dau constituiau așa-numitele „arte liberale", din care făceau parte gramatica, reto- 
rica şi dialectica (trivium) şi aritmetica, geometria, astronomia şi muzica (qua- 
drivium). Este cunoscut faptul că cei doi tineri, Vasile şi Grigorie, nu frecventau 
alte locuri decât şcoala și biserica, iar uneori - lucru mai puţin cunoscut - acele 
„fratrii", nişte cercuri studențești în care tinerii aveau posibilitatea să se cunoască 
mai bine şi să împărtăşească valori, idealuri şi preocupări comune. 


O astfel de fratrie - care poate fi considerată precursoarea asociaţiilor studenţeşti de 
mai târziu - era înființată şi condusă de Vasile cel mare (Sfântul Grigorie Teologul, 
Cuvântare funebră, 22). Cel mai important lucru pentru ei însă era dobândirea 
„filosofiei" adevărate, adică a învăţăturii evanghelice, neruşinându-se de numele de 
„creştin" pe care îl dădeau colegii lor păgâni (Sfântul Grigorie Teologul, Discursul 
1325). 


Apusul avea și el şcolile lui, în care tinerii urmau cam aceleași etape ale pregătirii. 
Cartagina, Roma sau Mediolanum erau centre culturale cunoscute în acea vreme. 
Influenţa mediului păgân din marile oraşe şi-a pus amprenta asupra tinereții unor 
părinți sau scriitori bisericeşti, precum Tertulian (160-240/250), Sfântul Ciprian 
(200-258) sau Fericitul Augustin (354-430), care au rătăcit în anii lor de studii. 
Tentaţiile adolescenţei, moravurile unei etici păgâne decadente, preocupările 
pentru spectacole şi teatre, tovărăşiile cu persoane imorale etc. i-au făcut să ducă o 
viaţă dezordonată, pe care ei înşişi o vor regreta şi condamna ulterior. Dezgustul 
față de un astfel de comportament decăzut al tinerilor studenţi îl va determina, mai 
târziu, pe Sfântul Benedict de Nursia (480-543) să părăsească Roma şi să se dedice 
ascezei în munţii Sabiniei, devenind unul dintre reprezentanţii monahismului 
apusean. 


Autocritica pe care Fericitul Augustin și-o face în Mărturisirile sale este o dovadă 
în plus a influenței pe care mediul şcolăresc o poate avea asupra tinerilor şi a 
importanţei care trebuie să se acorde preocupării pentru formarea caracterului aces- 
tora. O astfel de preocupare pentru fiul ei a manifestat, de exemplu, mama 
Sfântului Ambrozie de Mediolanum (335-397). Aceasta, văduvă - asemenea An- 
tusei, mama Sfântului loan Gură de Aur - s-a străduit să-i ofere fiului ei o educaţie 
cât mai bună, iar Dumnezeu 1-a răsplătit efortul, chemându-l pe acesta, în mod mi- 
raculos, prin glasul unui copil, să-i slujească în calitate de episcop al cetăţii pe care 
o administra ca guvernator. 


Universitatea din Constantinopol 
Treptat, Constantinopolul începe să se afirme ca principalul centru universitar al 
Imperiului Bizantin. După mutarea capitalei aici, tot mai mulți tineri înstăriți, din 

Răsărit, dar și din Apus, veneau să studieze, mai ales după înfiinţarea universității 
din timpul lui Teodosie al II-lea (425). Acesta a înzestrat universitatea cu o clădire 
proprie, în care profesorii, salarizați, ţineau cursuri în lhmbile greacă şi latină. Din 
secolul al V-lea, odată ce greaca devine limba oficială a imperiului, și în uni- 
versitate latina va lăsa uşor locul limbii greceşti. După închiderea academiei pă- 
gâne din Atena, în timpul împăratului Justinian cel mare (482-565), universitatea 
din Constantinopol va fi cea care îşi va asuma rolul de promotor al culturii. 


Școlile din Bizanţ se aflau sub controlul statului, teologia nefiind inclusă în pro- 
grama de învățământ, așa că aceia care doreau să o studieze se orientau spre şcolile 
organizate, mai ales, în cadrul mănăstirilor. Abia după secolul XI, Biserica a putut 
integra teologia în şcolile din Bizanţ. În unele provincii care nu mai făceau parte 
din imperiu, cum erau cele aflate sub ocupaţie arabă, situația era diferită, unii Sfinți 
părinți, precum loan Damaschin (675-749) şi fratele său adoptiv, Cosma Melodul 
(7760/787), având profesori particulari. La fel au stat lucrurile şi cu Teodor Stu- 
ditul (759-826), marele apărător al sfintelor icoane. 


În secolul IX, în timpul dinastiei amoriene, universitatea din Bizanţ îşi găsea sediul 
chiar într-o parte a palatului imperial, dintre studenți fiind recrutați, în secolul 
următor, funcționari în administraţia imperială. Curriculumul era constituit din cele 
şapte arte liberale, școala era gratuită, iar profesorii plătiți de stat. 


La această şcoală superioară va preda Sfântul Fotie, patriarhul Constantinopolului 
(810-893). Spirit enciclopedic, Sfântul Fotie şi-a pus toată râvna în a acumula 
cunoştinţe din toate domeniile, petrecând în tinereţe ore în şir în bibhotecile din 
Constantinopol. Aşa a dobândit o cultură aleasă, încât îi întrecea pe toţi învățații 
vremii. El este, am putea spune, modelul tânărului cercetător, avid de cunoaștere, 
care a scotocit prin manuscrisele vechi, pe care nimeni nu le mai citea, și pe care 
mai târziu le-a comentat împreună cu colegii şi ucenicii lui (Bibliotheca, Prefață), 
printre care s-a numărat şi Sfântul Chiril, „apostolul slavilor”. 


Modele vii pentru tinerii studenți sunt şi Sfinții Simeon Noul Teolog (949- 
1022/1038) şi Nicolae Cabasila (1371/1392), care, deşi au primit o educaţie laică 
deosebită, pregătindu-se pentru o carieră administrativă, şi-au trăit tinereţea ca 
asceţi în lume, practicând rugăciunea isihastă. Ali părinți au studiat chiar la palat, 
cum este cazul Sfântului Grigorie Palama (1296-1359), care înainte de a fi inițiat 
în tainele isihasmului de către Teolipt, vutorul mitropolit al Filadelfiei, a fost 
educat la curtea împăratului Andronic al II-lea paleologul. 

Toţi aceştia, și alți mari Sfinți părinți, s-au străduit să-şi însușească învățătura vre- 
mii, pentru a fi la înălțimea chemării lor şi din punct de vedere al culturii profane, 

însă lucrul cel mai important l-a constituit, pentru fiecare dintre ei, cultivarea 
virtuților morale, prin care au uimit pe toți cei din jurul lor, încredințându-i de 
frumusețea vieţii trăite în comuniune cu Dumnezeu. Ei sunt pilde vii, fiecare în 
parte, pentru studenții de astăzi, mai ales pentru studenţii teologi, care pot găsi în 
viaţa şi învăţătura lor repere de cugetare şi simţire profund duhovnicești. 


XP XP XP IP 7 3 30 3 2 E IE 3 2 E IE IE E IE XX 
Xp XP IP IP 3 3 E 30 3 2 3 IE IE DP IE IE E E ID IE XX 


Ar Dr dr dr Dr de Dr dr De de dr dr dr Dr Dr dr Ar A de dr A A 


Dr dr dr Dr dr Dr dr dr Dr Dr dr Dr Dr dr De dr dr Dr dr d Jr dr A dr A 


XP XP XP IP E 3 2 30 3 2 E IE 3 2 E IE IE E DI E XX 


Pr. Dragoş Mihai Olteanu - Primul sfânt pe care Biserica l-a numit 
„taumaturg“ 


Sfântul Grigorie taumaturgul este una dintre marile personalităţi ale istoriei şi spi- 
ritualităţii creştine din sec. al III-lea. A desfăşurat o amplă activitate misionară, 
convertind la creştinism pe toţi locuitorii din Neocezareea. Prin întreaga sa acti- 
vitate desfăşurată în slujba Bisericii, s-a impus în conştiinţa creştinilor din toate 
timpurile, mai întâi ca un făcător de minuni, putere care i-a atras supranumele de 
taumaturgul, şi apoi ca un teolog pragmatic, preocupat să ofere soluţii practice 
problemelor cu care se confrunta Biserica din vremea sa. EI a fost unul dintre cei 
mai înfocaţi ucenici ai lui Origen şi primul sfânt pe care Biserica l-a numit „tau- 
maturg”. 


Născut în anul 213, într-o familie păgână din Neocezareea Pontului, sfântul pe care 
îl prăznuieşte astăzi Biserica Ortodoxă a primit numele de Teodor, pe care l-a 
schimbat în Grigorie înainte de hirotonia lui în episcop. S-a botezat la vârsta de 14 
ani, la scurt timp după moartea tatălui, la insistenţele mamei sale. A studiat reto- 
rica, apoi limba latină şi dreptul în oraşul natal, plecând mai târziu în oraşul Beirut 

împreună cu fratele său, pentru desăvârşirea studiilor de drept. La invitația surorii 
lor, cei doi fraţi s-au oprit în Cezareea Palestinei, unde soţul ei era guvernator. 


Ucenic al lui Origen 


Cunoscându-l pe Origen, amândoi au fost puternic impresionați de înţelepciunea 
acestuia, rămânând în preajma lui timp de 5 ani. Înainte de a reveni în orașul natal, 
sfântul a ţinut un discurs de rămas bun, exprimându-şi recunoştinţa faţă de renu- 
mitul său dascăl pentru tot ceea ce a făcut pentru el şi, în general, pentru realizările 
sale deosebite în domeniul culturii şi educaţiei creştine. 


Sfântul Grigorie era entuziasmat de experienţa acumulată în această perioadă. Încă 
din prima zi a fost cucerit de cuvântul lui Origen, pentru că, ne spune el, „era un 
amestec de blândeţe şi seriozitate, de convingere şi constrângere”. A învăţat de la 
acesta că faptele trebuie să urmeze întotdeauna cuvintelor şi că orice învăţătură este 
zadarnică şi nefolositoare, atâta timp cât cuvântul este separat de faptă. 


După exemplul iubitului său dascăl, s-a preocupat foarte mult să cultive însuşirile 
sufletului, lăsând la o parte cele trecătoare. În semn de preţuire, i-a atribuit diferite 
apelative ca: primul dintre filosofi, părinte sau paradis duhovnicesc. „Acest om 
admirabil, prietenul şi crainicul virtuţilor, ne-a făcut să le iubim demult cu cea mai 
aprinsă dragoste, singurul lucru, poate, care i-a fost posibil. El ne-a inspirat, 
graţie virtuţii sale, dragoste faţă de frumuseţea dreptăţii, al cărei chip de aur ni l-a 
arătat nouă, dragoste de înțelepciunea cea adevărată, de toţi căutată şi îndrăgită, 
dragoste de cumpătarea care face asemănarea cu Dumnezeu, care aduce echi- 
librul şi pacea sufletului, dragoste de bărbăţia cea minunată, de răbdare şi mai 
ales nevoia lăuntrică de a adora pe Dumnezeu, despre care se zice că este mama 
tuturor virtuţilor, pentru că ea este baza şi scopul tuturor virtuților; având-o pe 
aceasta, le dobândim şi pe celelalte cu uşurinţă, acele virtuţi care învrednicesc pe 
omul credincios să devină prieten şi crainic al lui Dumnezeu pentru că virtuțile îl 
fac demn şi curat şi-l însoțesc la Dumnezeu întocmai ca un bun cârmaci şi un preot 
înțelept”, acestea le-a arătat Grigorie în discursul de mulțumire, care subliniază 
admirația pe care 1-0 purta dascălului său. 


Luminătorul celor din Neocezareea 
Întorşi în ţinutul natal, cei doi fraţi s-au dedicat predicării Evangheliei lui Hristos. 
Între timp, Sfântul Grigorie a fost hirotonit episcop al Neocezareei Pontului. Tot 
atunci a fost hirotonit episcop şi fratele său Atenodor, într-o localitate al cărei nu- 
me nu e cunoscut. 

În calitatea sa de episcop, Sfântul Grigorie a desfăşurat o amplă activitate misio- 
nară, convertind la creştinism pe toţi locuitorii din Neocezareea. Este de remarcat 
acest fapt cu atât mai mult cu cât, la ridicarea lui în funcția de episcop, aici erau 
doar 17 creştini, inclusiv cei din împrejurimi. 


Între persoanele care au îmbrăţişat creştinismul datorită activităţii sale, se numără 
şi Macrina, bunica Sfântului Vasile cel mare şi a Sfântului Grigorie de Nyssa. 


În timpul persecuției lui Deciu, Sfântul Grigorie s-a retras în munţi împreună cu un 
mare număr de credincioşi, iar după ce calmul a fost restabilit, el a instituit săr- 
bători în amintirea martirilor. A fost martor şi la devastarea Pontului de către goți 
şi borazi, Biserica aflată sub păstorirea sa fiind pusă la grea încercare. 


Împreună cu fratele său, a participat la Sinodul de la Antiohia, din 265, care l-a 
condamnat pe ereticul Pavel de Samosata. 


După toată această bogată activitate desfăşurată în slujba Bisericii a trecut la cele 
veşnice în timpul domniei lui Aurelian (270-275), conform informaţiei dată de Sui- 
das. 


Contribuţia teologică 


Întreaga operă scrisă a sfântului poartă amprenta caracterului practic al activităţii 
sale, întrucât ceea ce a scris a avut un scop practic. Se spune că învăţătura despre 
Sfânta Treime 1-a fost descoperită şi lămurită în urma unei minuni dumnezeieşti, de 
Sfântul loan evanghelistul, la porunca directă a Maicii Domnului. 


Astfel, Sfântul Grigorie a reuşit să evidențieze eternitatea, egalitatea şi unitatea 
persoanelor Sfintei Treimi. A demonstrat că Dumnezeu nu este supus pătimirii sau 
suferinţei, iar atunci când Fiul lui Dumnezeu a voit să pătimească a făcut acest lu- 
cru ca prin pătimirea Sa să-i mântuiască pe oameni. EI a învins patimile şi a biruit 
moartea, arătând nepătimirea Sa. 


„Nou Moise te-ai făcut prin fapte” 


Prin viaţa şi credinţa lui, Sfântul Grigorie a ajuns să facă şi minuni, primind supra- 
numele de taumaturgul sau făcătorul de minuni. Sfântul Vasile îl considera îm- 
preună cu apostolii şi proorocii drept marea făclie strălucitoare a Bisericii, trăitor în 
intimitatea lui Dumnezeu. 


Ar De dr dr Dr De dr dr De de Dr dr d Dr Dr dr Ar e de dr Ar A 


Xp XP IP IP 3 IE E 30 3 2 E IE IE E IE IE E E ID IE E XX 


Dr dr dr Dr dr Dr dr dr Dr Dr dr Dr Dr dr Dr dr dr De dr dr dr dr A dr A 


XP XP XP IP E 3 E 30 3 2 E IE 3 0 E IE IE E DI E XX 


Dintre numeroasele minuni pe care sfântul le-a săvârşit, ne vom opri asupra a două 
dintre ele. 


2 5 e 


Se ştie că în timpul împăratului Deciu a fost pornită o prigoană împotriva creşti- 
nilor, care erau omorâţi dacă nu se închinau idolilor. Pentru a scăpa din calea pri- 
gonitorilor, Sfântul Grigorie împreună cu un diacon al său s-a retras în munte. Pri- 
gonitorii au aflat însă unde s-a ascuns şi au plecat în căutarea lui cu gândul de a-l 
omorî. Când sfântul a văzut că se apropiau, a început să se roage cu mâinile ridi- 
cate spre cer împreună cu diaconul său. Cu toate că prigonitorii nu erau departe de 
el, nu-l puteau vedea, arătându-se astfel voia lui Dumnezeu. După mai multe cău- 
tări în zadar, s-au întors la cel care i-a trimis în munte şi i-au spus că nu au găsit pe 
nimeni, decât doi copaci alăturaţi. Înţelegând acela minunea, i-a lăsat şi a alergat la 
munte. Aici i-a găsit pe cei doi rugându-se şi, căzând la picioarele sfântului, a 
devenit din prigonitor rob al lui Hristos. 


2 o e 


Un râu ce se numea Licos se revărsa în fiecare primăvară din matca sa, inundând 
satele şi pământurile din apropiere. 


Auzind că Sfântul Grigorie are putere asupra apelor, locuitorii din această zonă I- 
au rugat să se milostivească de ei şi să potolească apele râului pentru a nu le mai 
produce atâtea pagube. 


La început, sfântul le-a spus că nu poate trece peste rânduiala lui Dumnezeu, dar 
pentru că nu încetau să-l roage, a mers împreună cu ei la râu. Venind aproape de 
mal, a înfipt acolo toiagul său, poruncind râului ca în numele lui Hristos să-şi 
urmeze cursul. Apoi, din toiag a crescut un stejar mare care a devenit stavilă 
împotriva revărsării apelor. 


Această minune ne aminteşte de Moise care cu toiagul său a despărțit Marea Roşie, 
de aceea Sfântului Grigorie îi spunem în slujbele Bisericii că „nou Moise te-ai 
făcut prin fapte”. 

Sfântul ierarh Grigorie taumaturgul, episcopul Neocezareei (17 noiembrie) 


Acesta se născu în ceteta Neocezareei din părinți păgâni. Rămas orfan din fragedă 
pruncie, se dărui studiului învăţăturii elineşti. Luminat de Dumnezeu, află înţe- 
lepciunea cea adevărată a adevăratului Dumnezeu din care cel ce bea nu mai înse- 
tează în veac, astfel luă botezul şi începu a petrece bine plăcut Domnului, în fecio- 
rie desăvârşită pe care o păzi cu mare înfrânare până la sfârşitul vieţii sale. 


Ajuns la şcoala din Alexandria, tineri de-o vârstă cu el care petreceau în dezmăţuri 
şi desfrâuri îl pizmuiră pentru înţelepciunea şi curăţia vieţii sale, pentru care era 
cinstit de mulţi dintre filosofii cei mai vestiți şi dintre cetăţeni, şi îndemnară o des- 
frânată să grăiască fărădelege despre dânsul. Aceasta îi ceru în văzul multor oame- 
ni vestiți ai cetăţii şi dascăli cu care Sfântul Grigorie vorbea atunci, preţul pentru 
păcatul pe care spunea că l-ar fi săvârşit cu dânsul. Sfântul Grigorie, blând şi fără 
de răutate, nu se mânie şi nu căută să îndrepte cele neadevărate, ci spuse către un 
prieten al său: 


- Dă-i degrabă preţul pe care îl cere, ca să se ducă de la noi şi să nu ne supere mai 
mult. 


Insă Dumnezeu vădi îndată înşelăciunea, căci femeia aceea nelegiuită căzu la 
pământ chinuită de diavol, de care nu se izbăvi decât după ce robul cel blând al lui 
Dumnezeu se rugă pentru dânsa. 

Lăsând învăţătura lumii, merse dimpreună cu prietenul său, Firmian, la Origen care 
la acea vreme nu căzuse în erezie şi cu care petrecură vreme îndelungată. 


Mai apoi, se întoarse în Neocezareea unde oamenii îl cinsteau pentru înţelepciunea 
lui cea mare. 


Fugind însă de slava cea deşartă şi de mulțimea împletiturilor ce sunt în lume, ieşi 
din cetate şi se sălăşlui în pustie unde se nevoi neştiut de nimeni. Acolo îl află feri- 
citul Fedim, episcopul Amasiei, care văzând în dânsul darul lui Dumnezeu, se sâr- 
gui a-l îndupleca să lase pustia spre folosul oamenilor. Văzându-i neclintirea, feri- 
citul Fedim săvârşi lucru neobişnuit, căci îl sfinți episcop al Bisericii deşi nu era de 
faţă. 


Devenit episcop fără voia sa şi văzând răspândinu-se erezia lui Pavel din Samosata, 
Sfântul Grigorie începu a se ruga cu sârguinţă lui Dumnezeu să îi descopere cre- 
dinţa cea adevărată şi într-o noapte, în timp ce se ruga, îi apărură prea curata Maică 
a Domnului şi sfântul apostol loan Cuvântătorul de Dumnezeu. Atunci Maica 
Domnului îi ceru sfântului aspotol loan să îl înveţe taina Sfintei Treimi. Deci în 
puţină vreme sfântul Grigorie fu învăţat mari taine dumnezeieşti. 


Mergând Sfântul Grigorie în cetatea Neocezareea, aflată în întunericul închinării la 
idoli, şi poposind pentru a înnopta în apropierea unei capişti idoleşti, izgoni de 
acolo cu rugăciunea sa şi cu binecuvântarea sa pe toți dracii care sălăşluiau acolo, 
iar a doua zi când veni slujitorul cel idolesc nemaigâsindu-i şi chemându-i, aceştia 
strigau de departe: 


- Nu putem să intrăm acolo unde a poposit străinul acela care mergea din pustie la 
Neocezareea. 


Văzând aceasta şi alte minuni săvârşite de robul lui Dumnezeu în drumul său din 
pustie spre locul unde fusese asezat episcop, slujitorul cel idolesc primi Botezul. 


Ajungând sfântul Grigorie în cetate află numai 17 credinioşi, ceilalţi slujind idoli- 
lor. 


Rugându-se lui Dumnezeu în ascunsul inimii sale să caute spre zidirea Sa şi să 
lumineze atâta mulţime de popor, săvârşea multe minuni, izgonea duhurile cele 
viclene, poruncea apelor şi munţilor, tămădia bolile, hrănea pe săraci, se îngrijea de 
cei aflați în nevoi, se făcea nevăzut dinaintea prigonitorilor săi, vedea gândurile 
oamenilor şi cele ce aveau să se întâmple. Astfel, din zi in zi vestea episcopului 

sfânt se răspândea, turma celor dreptcredincioşi sporea, iar capiştile idoleşti se pu- 
stiau. 


Ajuns la adânci bătrâneţi, întrebă pe cei ce stăteau dinaintea lui: 

- Câţi necredincioşi se mai află încă în Neocezareea? 

Aceştia îi răspunseră că numai 17 locuitori ai cetății se mai închină la idoli. 
Bucurându-se cu duhul, sfântul zise: 


- Slavă lui Dumnezeu, căci atunci când am venit eu în Neocezareea la episcopie 
numai 17 creştini am aflat, toată cetatea fiind drăcească. lar acum, mergând către 
Dumnezeu, rămân atâţia necredincioşi câţi credincioşi s-au aflat mai întâi; şi toată 
cetatea este a lui Hristos. 


Zicând acestea, îşi dădu sufletului în mâinile lui Dumnezeu, la anul 270, veselindu- 
se acum fără încetare în Impărăția Cerurilor. 


+PE+*+ 


Strălucind cu lumina vieţuirii celei alese, acum stai înaintea Luminii celei mari, 
fiind încununat de faceri de minuni lucrate de Dumnezeu, ca un biruitor, cuvioase 
părinte ierarhe Grigorie, făcătorule de minuni, gânditorule de Dumnezeu, lumină- 
torule al Bisericii, podoaba drepteredincioşilor. (din Canonul Sfântului ce se citeşte 
la Utrenie) 


Pe ierarhul Grigorie, care s-a arătat ales în lume cu multe feluri de minuni, să-l lău- 
dăm, iubitorilor de prăznuire, cu cântări dumnezeieşti, ca prin rugăciunile lui să 
luăm dezlegare de greşeli. (din Luminânda Sfântului ) 


Luând lucrarea multor minuni, cu semne înfricoşătoare pe demoni i-ai îngrozit, şi 
bolile oamenilor ai alungat, prea înțelepte Grigorie. Şi făcător de minuni eşti numit, 
din fapte luându-ţi numele. (Condacul Sfântului) 


Sursa: 
https://sfintisiicoane.wordpress.com/2011/11/16/sfantul-ierarh-grigorie-taumatureul- 


episcopul-neocezareei- 17-noiembrie/ 

Sfântul Serafim de Sarov - Dacă nu este posibil să nu ne tulburăm, măcar să 
ne înfrânăm cuvintele 

Un exemplu al lipsei de răutate îl observăm în viața Sfântului Grigorie tau- 
maturgul: o femeie desfrânată a cerut în public de la sfânt răsplată, ca și când ar fi 
săvârşit păcat cu ea. Acela nu s-a mâniat deloc şi i-a spus unui prieten de-al lui să-i 
dea cât a cerut. Îndată ce femeia a luat răsplata nedreaptă, a fost demonizată. Însă 
ierarhul s-a rugat şi a eliberat-o de demon. 


Dacă nu ne este cu putință să rămânem netulburaţi, trebuie cel puţin să ne înfrânăm 
limba, după cum spune psalmistul: „Tulburatu-m-am şi n-am grăit” (Psalmul 76, 
4). 


(Un serafim printre oameni - Sfântul Serafim de Sarov, traducere de Cristian 
Spătărelu, Editura Egumenița, 2005, p. 327) 

Arhimandritul Vasilios Bacoianis - Când calomniezi, mai ales persoane 
sfinţite, poţi deschide poarta sufletului pentru diavol 


Odoxologia.ro 


Calomnia este mai rea decât defăimarea, deoarece prin defăimare vestești ceva 
(rău) ce a făcut aproapele tău, în timp ce prin calomnie vesteşti ceva ce nu a făcut 
fratele tău, ci doar au născocit patimile şi răutățile tale! „Nedreptate a vorbit limba 
ta” (Psalmul 51, 1). „Pentru aceasta Dumnezeu te va dobori până în sfârşit” (Psal- 
mul 51, 4). Cei care i-au calomniat pe alții și mai ales pe preoţi au deschis calea 
diavolului şi s-au îndrăcit. 


Sfântul Grigore taumaturgul, episcopul Neocezareei, a studiat în tinereţe în vestita 
- pe atunci - cetate a Alexandriei. Era un student model, iar mulţi dintre colegii şi 
chiar prietenii lui îl invidiau. Aceştia s-au vorbit să facă ceva să-l umilească. Au 
găsit o prostituată şi i-au zis: „Vrem să spui lumii că Grigorie a fost la tine şi a cur- 
vit cu tine şi te vom plăti pentru asta”. 


Şi, pe când Grigorie discuta cu unii colegi, a apărut femeia şi a început să-i strige: 
„Ai fost la mine la bordel şi nu m-ai plătit. Îmi vreau banii acum!”. Grigorie ră- 
mase netulburat. Prostituata continua să strige cât putea, iar Grigorie, ca să rezolve 
problema, plăti. Însă în clipa în care femeia luă banii, se îndrăci: căzu pe jos cu 
ochii dați peste cap, începu să urle, să se tragă de păr, să se muşte singură, îngro- 
zindu-i pe toţi cei de față. Grigorie se rugă pentru ea şi femeia scăpă de diavol şi îşi 
reveni. Apoi mărturisi în auzul tuturor întreg adevărul. (...) 

Este deci posibil ca atunci când calomniezi, mai ales persoane sfințite, să deschizi 
poarta sufletului şi să intre în tine diavolul, care aşteaptă astfel de ocazii, şi să te 
îndrăcești! 


(Arhimandritul Vasilios Bacoianis, Vorbele pot răni - cum să nu greşim prin 
cuvânt, traducere Pr. Șerban Tica, Editura Tabor, pp. 68-69, 71) 

Cine sunt cei 10 Sfinţi Grigorie din calendar? 


CINE SUNT, SFINȚII 
CAL (O 


DIN CALENDAR 8 


SF. GRIGORIE SE. IE SEF. GRIGORIE 
DE NYSSA 19) 7.9Beicitid 


SF. GRIGORIE h RIE  SF.GRIGORIE 
SINAITUL UL  LUMINĂTORUL 


SF. GRIGORIE SF. GRIGORIE SE. GRIGORIE 
PALAMA TAUMATURGUL DECAPOLITUL 


23 
NOV 
SF. GRIGORIE 
AL ACRAGANDELOR 


De zece ori apare numele „Grigorie” în Calendarul Bisericii Ortodoxe Române, de 
patru ori doar în noiembrie. De fiecare dată se referă la un sfânt care a îmbrăţişat 
viața monahală. 


Etimologic, numele „Grigorie” provine din greacă şi înseamnă „vigilent”, „atent”, 


„alert”. Numele este asociat şi cu elementul latin „grex” care se referă la „turmă”, 
de aici popularitatea printre „păstorii” de suflete, în special la călugării şi episcopii 

Iată o trecere în revistă sistematică şi cronologică a „prietenilor lui Dumnezeu” cu 
numele Grigorie: 


1. Taumaturgul 

Sfântul ierarh Grigorie taumaturgul, episcopul Neocezareei Pontului (azi în Tur- 
cia), a trăit în perioada (aprox.) 213 - 275. Este primul sfânt pe care Biserica l-a nu- 
mit „taumaturg” adică „făcător de minuni”. A fost un teolog pragmatic, ucenic al 
lui Origen. 

Se cunosc în special două minuni ale sale. 

(1.) In timpul persecuției împăratului Deciu s-a retras în munte împreună cu un dia- 
con. Fiind aflat locul unde se ascundeau, ei au început să se roage cu mâinile ridi- 
cate spre cer şi au scăpat, prigonitorii văzând în locul lor doi copaci alăturaţi. 

(2.) A oprit revărsarea râului Licos peste satele locuite înfigând un toiag pe mal din 
care a crescut un stejar uriaş. 

Ziua de cinstire: 17 noiembrie. 


2. Luminătorul Armeniei 


Sfântul ierarh Grigorie luminătorul, arhiepiscopul Armeniei, a trăit în perioada 
257-330. 


Pentru că a distrus altarele zeilor, regele Tiridate al III-lea l-a supus la diverse tor- 
turi. Ulterior, l-a vindecat de o boală grea şi l-a convertit la creștinism. 


Armenia a fost primul stat declarat creştin, în anul 301, prin regele Tiridates. 

Ziua de cinstire: 30 septembrie. 

3. Teologul 

Sfântul ierarh Grigorie teologul, arhiepiscopul Constantinopolului (329-390), cu- 
noscut şi ca Grigorie de Nazianz, a fost prietenul Sfântului Vasile cel mare. A 


urmat în tronul arhieresc din Nazianz tatălui său, care se numea tot Grigorie. A fu- 
git multă vreme de hirotonie, considerându-se nevrednic. 

Orator înnăscut, este numit „teologul” sau „cuvântătorul de Dumnezeu” pentru pu- 
terea cu care a propovăduit dreapta credinţă şi a combătut ereziile. Este considerat 
cel mai mare teolog al Sfintei Treimi. 

Din pricina unor neînţelegeri provocate de invidia unora, sfântul a părăsit scaunul 
arhieresc şi s-a retras în singurătate, unde, până la sfârşitul vieţii sale, a alcătuit 
scrieri şi poeme despre viaţa duhovnicească şi despre teologia ortodoxă. 

Ziua de cinstire: 25 ianuarie. 


4. Fratele Sfântului Vasile cel mare 


Sfântul ierarh Grigorie, episcopul Nyssei (azi în Turcia), a trăit în perioada 335- 
384. A fost fratele Sfântului Vasile cel mare. 


Ierarh, orator şi filosof, a fost pentru o vreme căsătorit, iar soția sa a fost diaconiţă. 
A avut de luptat cu arianismul, fiind un fervent continuator al ideilor reformatoare 
ale fratelui său. Din cauza împăratului arian Valens a fost alungat din scaun. 
Monahismul răsăritean îşi datorează organizarea Sfântului Vasile, iar orientarea 
duhovnicească Sfântului Grigorie, prin scrierile despre îndumnezeire şi despre 
epectază. 

Ziua de cinstire: 10 ianuarie. 


5. Dialogul 


Sfântul ierarh Grigorie dialogul, episcopul Romei (590-604), cunoscut și drept Gri- 
gorie cel mare. A fost mai întâi prefect al Romei, apoi episcop. 


Este cunoscut sub numele de „Dialogul” datorită lucrării sale în patru volume 
„Dialoguri”, în care a scris despre viețile și minunile sfinților din Italia şi despre 
viaţa de după moarte. 

Ziua de cinstire: 12 martie. 


6. Episcopul Acragandelor 


Sfântul ierarh Grigorie, episcopul Acragandelor (în Sicilia), a trăit în perioada 559- 
630. 

A fost de mic iubitor de învăţătură şi de Sfintele Scripturi. A trăit în Cartagina, 
Antiohia, apoi Ierusalim şi Constantinopol. A devenit renumit pentru puterea cu 
care a combătut erezia monotelistă şi a ajuns episcop în locul natal - Acraganda 
(Agrigento). 

Ziua de cinsure: 23 noiembrie. 

7. Decapolitul 

Sfântul cuvios Grigorie decapolitul (790-842) a dus o viaţă monahală exemplară şi 
a rămas renumit pentru puterea cu care a apărat cultul icoanelor. A fost văzător cu 


duhul și făcător de minuni. 


Numele „Decapolitul” vine de la locul natal: orașul Irinopolis din Decapolea Isau- 
riei, în sud-estul Asiei Mici (azi, partea asiatică a Turciei). 


Cinstitele sale moaşte, după ce au trecut prin mai multe locuri din cauza vitregiei 
vremurilor, au fost aduse la Mănăstirea Bistriţa din judeţul Vâlcea, unde se află și 
în prezent. 

Ziua de cinsure: 20 noiembrie. 


8. Palama 


Sfântul ierarh Grigorie Palama, arhiepiscopul Tesalonicului (1296-1359), a fost 
unul dintre cei mai profunzi și mai originali teologi. 


A fost fiul lui Constantin Palama, sfetnic al împăratului Andronic II paleologul, om 
înţelept, credincios, evlavios şi profund rugător, considerat sfânt din timpul vieții. 


Sfântul Grigorie Palama a structurat isihasmul ca învățătură şi practică a tradiției 
răsăritene. 


Ziua de cinstire: 14 noiembrie. 
9. Sinaitul 
Sfântul cuvios Grigorie sinaitul (1265-1346) a fost pentru o vreme duhovnicul 


Sfântului Grigorie Palama. A primit marea schimă în Sinai, dar a viețuit şi în Ci- 
pru, lerusalim, Creta, Athos. 

A fost un mare isihast, dar şi un desăvârşit caligraf. 

Împreună cu Sfântul Grigorie Palama, a ajutat la consacrarea Muntelui Athos ca 
centru al isihasmului. Printre ucenicii săi s-a numărat patriarhul ecumenic Kâllist 1 
(Callistus). 

Ziua de cinstire: 6 aprilie. 


10. Dascălul 


Sfântul ierarh Grigorie dascălul, mitropolitul "Ţării Româneşti, a trăit în perioada 
1765-1834. 


A fost ucenic al Sfântului Paisie Velicicovschi. A fost un mare filantrop, a tradus 
din greacă „Vieţile Sfinţilor”. 


Este supranumit „Dascălul” pentru opera sa culturală, tipografică şi pentru că a fost 
unul dintre cei mai de seamă mitropoliți ai Ţării Româneşti. 


In urma războiului ruso-turc, a fost exilat timp de peste patru ani la Chişinău, Bu- 
zău şi Căldăruşani. 


Ziua de cinstire: 22 iunie. 

orthodoxwiki - Grigorie taumaturgul 


Sfântul ierarh Grigorie taumaturgul (adică „făcătorul de minuni”) sau Grigorie de 
Neocezareea (cca. 213 - cca. 275 d.Hr.) a fost episcop al Neocezareii Pontului în 
secolul al III-lea. Prăznuirea lui în Biserica Ortodoxă se face la 17 noiembrie. 


Viaţa 


Sfântul Grigorie ! s-a născut către anul 213 d.Hr. într-o familie aristocrată bogată, 
dar păgână, din Neocezareea (azi Niksar, în Turcia, pe atunci capitala provinciei 
Pont). A primit numele de Teodor de la părinţii săi, numele de Grigorie primindu-l 
mai târziu, la botez. 


În copilăria sa nu a cunoscut creștinismul, pentru că pe atunci erau doar 17 creştini 
în toată Neocezareea. Dar a primit o educaţie aleasă şi mai apoi a fost trimis de ma- 
ma sa, împreună cu fratele său, Atenodor, să studieze la Beryt (Beirut de azi), pe 
atunci una din cele mai faimoase şcoli ale lumii elenistice. 


1 Viaţa Sfântului Grigorie taumaturgul este povestită de Sfântul Grigorie al Nissei (PG 46, 893- 
958) într-un panegiric rostit la 17 noiembrie 380 într-o biserică din Neocezareea. Bunica după 
mamă a Sfântului Grigorie al Nissei, Sfânta Macrina cea bătrână, a primit învăţătura credinţei 
creștine şi botezul chiar de la Sfântul Grigorie taumaturgul. Dar sfântul este menționat și de alți 
istorici bisericești de-a lungul timpului. 

În drum, ei o conduc pe sora lor la Cezareea Palestinei, unde aceasta era măritată 
cu consilierul juridic al guvernatorului. Aici cei doi frați îl cunosc pe marele Ori- 
gen ( 254), de puţină vreme venit din Alexandria pentru a creea o şcoală creştină 
în Palestina. Fascinaţi de Origen, cei doi fraţi abandonează proiectul de a merge la 
Beryt, şi rămân la Cezareea la școala lui Origen timp de şapte ani (231-238). 

Tot în această perioadă, cei doi frați primesc şi botezul. 


După terminarea studulor, Grigorie trăieşte o perioadă ca pustnic în asceză și rugă- 
ciune. 


Către vârsta de 30 ani este hirotonit episcop al Neocezareii de Fedim, episcopul 
Amasiei şi mitropolitul Pontului, şi după ce a mers la biserica ce i s-a dat, se spune 
că a făcut multe minuni, care nu s-au auzit şi mai mari decât se pot crede. 


Predica şi misiunea lui au fost atât de puternice și roditoare, încât se spune că la 
sfârșitul vieții lui, în 275, în Neocezareea nu mai erau decât 17 păgâni. 


Imnografie 


Troparul, glasul al 8-lea: Întru rugăciuni priveghind, la lucrările minunilor răb- 
dând, asemenea numire cu îndreptările ai câştigat. Ci te roagă lui Hristos Dumne- 
zeu părinte Grigorie, să lumineze sufletele noastre, ca să nu adormim întru moarte 
cu păcate. 


Condac, glasul al 4-lea: A multora minuni luând lucrarea, cu semne înfricoşate pe 
draci i-ai îngrozit şi boalele oamenilor ai gonit, prea înțelepte Grigorie. Şi făcător 
de minuni te numeşti, chemarea din fapte luând. 


Icos: De unde voi începe a alcătui laude, eu ticălosul? văzând multe şi prea minu- 
nate lucruri. De voi începe din viaţa cuviosului, nicicum nu voi putea; că toată 
mintea covârşeşte dumnezeiască viaţa lui. lar de voi începe din minuni şi întru 
aceasta mă voi ruşina, că mai mult decât nisipul sunt. Pentru aceasta s-a numit de 
minuni făcător, chemarea din fapte luând. 

Icoane 

